
ÚVOD K 3. VYDANIU PRAVIDIEL SLOVENSKÉHO PRAVOPISU 



Predkladáme verejnosti ďalšie, už tretie vydanie Pravidiel slovenského pravopisu. Vychádzame tak v ústrety 
nástojčivej požiadavke používateľov spisovnej slovenčiny, aby na knižnom trhu boli vždy k dispozícii základné 
kodifikačné príručky. Keďže výskum pravopisného systému v súčasnosti stále pokračuje a pokračujú aj diskusie o 
jednotlivých otázkach slovenského pravopisu, v tomto vydaní Pravidiel slovenského pravopisu sú oproti druhému 
vydaniu iba minimálne zmeny, opravy a doplnky. Ide o tieto úpravy a doplnenia: 

1 . V kapitole IV. Písanie slov osobitne a dovedna doplnila sa poznámka o písaní čísel číslicami. 

2. V kapitole VI. Písanie veľkých písmen 

a) upravilo sa písanie dvoj slovného pomenovania Svätý otec v prospech písania s veľkým začiatočným písmenom v 
druhej časti, teda Svätý Otec, a toto pomenovanie sa zaradilo medzi tituly vysokých cirkevných hodnostárov; táto zmena 
v kodifikácii odráža stav v relevantnej jazykovej praxi; 

b) v podkapitole I. Veľké písmená na začiatku vlastných mien a vnútri viacslovných vlastných mien v súlade s 
prevažujúcou jazykovou praxou upravilo sa písanie úplných názvov najvyšších orgánov inštitúcií, názvov prezídií, 
predstavenstiev a dozorných rád s veľkým začiatočným písmenom, napr. Prezídium Fondu národného majetku 
Slovenskej republiky, Dozorná rada Všeobecnej úverovej banky. 

3. V kapitole VIII. Interpunkcia 

a) v podkapitole I. Interpunkcia a jej funkcie doplnila sa poznámka o spôsobe písania niektorých interpunkčných 
znamienok; 

b) v podkapitole 2.8. Pomlčka doplnil sa bod o písaní pomlčky v prípadoch, ak podnik alebo vydavateľstvo má sídlo 
v dvoch mestách, napr. Bratislava - Veľký Šariš; 

c) v podkapitole 2.9. Spojovník doplnila sa poznámka o písaní spojení typu TV program; 

d) v podkapitole 2.13. Lomka doplnil sa bod o písaní lomky pri zaznačovaní školského roka, napr. 2000/2001. 

4. V kapitole Prehľad uplatňovania pravidla o rytmickom krátení a výnimiek z neho pri výnimkách sa doplnili 
tvary neurčitých zámen s časticami aj o zámená s časticami bár-, bárs-, bohvie-, čertvie-, ktovie-, neviem-, napr. bárčím, 
bárským, bohviekým, čertviečím. 

5. V kapitole Prehľad tvorenia ženských priezvisk doplnil sa bod o tvorení ženských priezvisk od cudzích mužských 
priezvisk zakončených na tzv. nemé e typu Wilde [vajld] - Wildová [vajldová]. 

6. Vo výkladovej časti Pravidiel slovenského pravopisu doplnili sa niektoré ilustračné príklady. 

7. V časti Pravopisný a gramatický slovník doplnili sa viaceré, najmä nové slová (spolu vyše 400 slov). 

8. V časti Názvy obcí na Slovensku doplnili sa názvy obcí, ktoré sa administratívne osamostatnili po roku 1997, a 
niektoré názvy dnes už administratívne nesamostatných obcí, pri ktorých používaní vznikajú v jazykovej praxi isté 
problémy. 

9. V tomto vydaní Pravidiel slovenského pravopisu sa odstránili korektorské a tlačové chyby, ktoré zostali v 
predchádzajúcom vydaní a ktoré sa zistili pri jeho používaní. 

Všetky spomínané úpravy a doplnenia sa vykonali na základe pozorného sledovania písomných jazykových prejavov 
rozhodujúcej časti jazykovej praxe a dôkladného posúdenia nadobudnutých poznatkov v pravopisnej komisii. 

PREDHOVOR K 1. VYDANIU PRAVIDIEL SLOVENSKÉHO 
PRAVOPISU 



1 . Pravidlá slovenského pravopisu (PSP) majú na Slovensku už vyše polstoročnú tradíciu a vo verejnosti platia ako 
jazyková príručka s najvyššou spoločenskou váhou. Je to podmienené najmä tým, že za každými PSP stála autorita 
najvyššej národnej, resp. vedeckej inštitúcie, akou v tridsiatych a štyridsiatych rokoch bola Matica slovenská a teraz je 
Slovenská akadémia vied, ako aj tým, že PSP od začiatku boli výsledkom kodifikačného úsilia väčšieho kolektívu 
jazykovedcov a zainteresovaných kultúrnych pracovníkov. 

Najvlastnejším zmyslom PSP ako jazykovej príručky s kodifikačnou platnosťou je na základe zásad slovenskej 
pravopisnej sústavy podať sústavný opis písomných, resp. grafických prostriedkov, ktorými sa zachytáva primárna ústna, 
resp. hlásková podoba spisovnej slovenčiny a tvorí sa písomný prejav. Pri vydávaní PSP sa však u nás utvorila tradícia, 
že okrem vlastnej pravopisnej problematiky sa do PSP zahŕňali aj výklady o vybratých jazykových javoch, najmä o tých, 
pri ktorých sa v dorozumievacej praxi ukazovali isté ťažkosti. Doterajšie PSP zachytávali aj niektoré oblasti slovenského 
hláskoslovia a výslovnosti, skloňovania, tvorenia slov a skladby. 

1.1. Vývin jazyka a ustavične rastúce úlohy spoločnosti, ktorá používa jazyk ako svoj základný dorozumievací 
nástroj, spôsobujú, že pravopisné pravidlá treba primerane prispôsobovať stavu jazyka a novým spoločenským potrebám. 
Jazykovedci zisťujú, ktoré pravopisné pravidlá alebo poučky už nezodpovedajú dosiahnutej úrovni vývinu jazyka a 
spoločnosti, a na základe súčasného stavu poznania formulujú nové, primeranejšie pravidlá alebo poučky. Aktuálna je i po- 
treba pravopisnú sústavu zjednodušovať a robiť ju čo najprístupnejšou. Tieto ciele, ako aj nová situácia v príprave a 
skladbe kodifikačných príručiek spisovnej slovenčiny viedli slovenských jazykovedcov k rozhodnutiu pripraviť a vydať 
nové PSP. 

1.2. PSP doteraz vyšli vo viacerých spracovaniach. Prvé PSP ako výsledok práce pravopisnej komisie Matice 
slovenskej pod vedením prof. Václava Vážneho vyšli r. 1931 starostlivosťou Matice slovenskej. Boli poznačené 
vtedajšou teóriou jednotného československého národa a československého jazyka. Kodifikačné zásahy do spisovnej 
slovenčiny v duchu tejto teórie sa podarilo odstrániť v nových PSP z r. 1940. V novej spoločensko-politickej situácii po r. 
1945 boli pripravené nové PSP. Vyšli r. 1953 v Slovenskej akadémii vied ako výsledok čiastkovej reformy slovenskej 
pravopisnej sústavy a kodifikačnej úpravy niektorých javov spisovnej slovenčiny. Bol to koncepčne premyslený a 
spoločensky progresívny jazykový čin, ktorý priniesol podstatné zjednodušenie slovenskej pravopisnej sústavy vo 
viacerých citlivých bodoch a pravopisnú sústavu priblížil kultivovanej spisovnej výslovnosti. Nové PSP tak posilnili 
stabilitu najmä slovenského hláskoslovia a tvaroslovia, upevnili princíp jednoty zvukovej a pravopisnej stránky 
v spisovnom vyjadrovaní a v duchu demokratizácie kultúrnych hodnôt slovenský pravopis sprístupnili širokým vrstvám 
používateľov spisovnej slovenčiny. 

Prípravou pravopisnej reformy a vypracovaním PSP z r. 1953 bol poverený vtedajší Ústav slovenského jazyka SAV, 
vlastný text pravidiel zostavila komisia poverená vypracovaním nového vydania PSP, ktorú vymenoval vtedajší Zbor 
povereníkov. Nové pravopisné pravidlá schválila osobitná komisia na čele s akademikom Ondrejom Pavlíkom, vtedajším 
predsedom SAV, vymenovaná Zborom povereníkov. 

Pravdaže, názov ani pri týchto PSP celkom nevystihoval skutočnú náplň; aj tieto PSP v skutočnosti boli základnou 
jazykovou (teda nie iba pravopisnou) príručkou spisovnej slovenčiny, keďže podávali aj kodifikáciu vybratých javov hlás- 
koslovia, tvaroslovia, syntaxe a slovnej zásoby súčasnej spisovnej slovenčiny. 

V nasledujúcich rokoch vyšlo vo Vydavateľstve SAV ďalších 10 vydaní PSP v státisícových nákladoch. Od r. 1971 
nevyšli PSP ako oficiálna kodifikačná príručka, za ktorou by bol stál Jazykovedný ústav Ľudovíta Štúra SAV ako 
pracovisko s kodifikačnou pôsobnosťou v oblasti slovenského spisovného jazyka. Kodifikačné poslanie PSP po r. 1971 
nemohla celkom spoľahlivo plniť ani Príručka slovenského pravopisu pre školy od autorov J. Oravca a V. Lacu, ktorej 
1. vydanie vyšlo r. 1973 v Slovenskom pedagogickom nakladateľstve. Táto príručka nemohla reagovať ani na zmenenú 
situáciu v kodifikácii jednotlivých pravopisných javov. 

2. Situácia v kodifikovaní niektorých pravopisných javov sa v posledných desaťročiach vyvinula tak, že v odborných 
kruhoch i vo verejnosti sa začal pociťovať nedostatok oficiálnej kodifikačnej príručky. Preto v polovici 80. rokov 
Jazykovedný ústav Ľudovíta Štúra SAV do svojich pracovných plánov zaradil prípravu nových PSP. Na ich príprave 
pracovala jedenásťčlenná pravopisná komisia. V komisii boli zastúpení pracovníci Jazykovedného ústavu Ľ. Štúra SAV, 
ako aj jazykovedci z iných ústavov SAV a z vysokých škôl v Slovenskej republike a predstavitelia spisovateľov a 
prekladateľov. Prácu komisie viedol člen korešpondent ČSAV a SAV Ján Kačala, riaditeľ Jazykovedného ústavu 
Ľudovíta Štúra SAV. 

Aby sa zaručila zodpovedajúca odborná úroveň v chápaní a podávaní pravopisnej problematiky, zostavením 
najväčšej časti textu nových PSP bol poverený PhDr. Ladislav Dvonč, DrSc., vedúci vedecký pracovník Jazykovedného 
ústavu Ľ. Štúra SAV. Okrem neho sa na koncipovaní niektorých častí textu zúčastnili aj ďalší slovenskí jazykovedci. 

2.1. Vecná a organizačná príprava nových PSP prebiehala r. 1984. V diskusiách na pôde Jazykovedného ústavu Ľ. 
Štúra SAV sa sformovala a vytýčila koncepcia novej pravopisnej príručky v tom zmysle, že po prvé má podávať obraz 
o najsúčasnejšej úrovni poznania slovenskej pravopisnej sústavy a riešenia aktuálnych problémov pravopisu, po druhé majú 
sa v nej dodržiavať overené princípy slovenskej pravopisnej sústavy, najmä fonematický princíp, podľa ktorého každej 
fonéme (resp. hláske) zodpovedá osobitná graféma (písmeno), po tretie na rozdiel od doterajších PSP má podávať výlučne 
pravopisnú problematiku a po štvrté má sa sústrediť na prehĺbený výklad pravopisnej problematiky s osobitným zreteľom 
na písanie veľkých začiatočných písmen, interpunkčných znamienok, najmä čiarky, a na písanie slov dovedna, osobitne a 
so spojovníkom. 

Problémy slovenskej pravopisnej sústavy sa r. 1984 verejne rozobrali v cykle prednášok prednesených v Slovenskej 
jazykovednej spoločnosti pri SAV v Bratislave aj v jej pobočkách v celej SR. Najzávažnejšie prednášky sa publikovali 
v časopise Slovenská reč, aby o prednesených problémoch bola informovaná i širšia odborná verejnosť. Znova sa 
ukázalo, že časť verejnosti, najmä zo školských kruhov, je naklonená radikálnej pravopisnej reforme s odstránením 
písmena y zo slovenskej pravopisnej sústavy. Slovenskí jazykovedci na túto požiadavku reagovali tak, že poukazovali na 
zložitosť a mnohostranný spoločenský dosah radikálnej pravopisnej reformy, ktorá je vecou celej spoločnosti, nie iba 
jazykovedcov, ďalej na dlhú tradíciu písmena y v slovenskej pravopisnej sústave a na to, že na radikálnu pravopisnú 
reformu nie sú v súčasnosti vhodné spoločenské ani ekonomické podmienky. 

2.2. Vecné východiská novej pravopisnej príručky sa sformulovali do koncepcie nových PSP, ktorá sa v októbri r. 1984 
predložila na oponentské konanie pred ústavnou radou Jazykovedného ústavu Ľ. Štúra SAV. Záver oponentského konania bol 
kladný. Riaditeľ Jazykovedného ústavu Ľ. Štúra SAV vymenoval pravopisnú komisiu a tá postupne prediskutovala jednotlivé 
kapitoly tvoriace súčasť nových PSP. Text nových PSP je vyjadrením kolektívneho názoru členov pravopisnej komisie a za ich 
konečnú podobu zodpovedá celá pravopisná komisia. 

3. Nové PSP sa vypracovali na základe platných a všeobecne uznávaných princípov, na ktorých je vybudovaná 
slovenská pravopisná sústava; predkladajú prehĺbený pohľad najmä na problematické javy slovenského pravopisu, 
obsahujú niektoré čiastkové úpravy v pravopisnej sústave slovenčiny a niektoré nové kapitoly s riešením tých 
pravopisných otázok, ktoré prináša súčasná kultúrno-politická situácia. Nové PSP neprinášajú zásadné zmeny 
v slovenskom pravopise, ich zmyslom teda nie je pravopisná reforma. Súčasťou PSP je pravopisný a gramatický slovník; 
v ňom sa uvádzajú najfrekventovanejšie slová súčasnej spisovnej slovenčiny, výber osobných mien, cudzích 
zemepisných názvov a súpis domácich zemepisných názvov spolu s obyvatefskými menami a odvodenými prídavnými 
menami. 

Nové PSP svojou koncepciou čiastočne porušujú doterajšiu tradíciu PSP; predchádzajúce PSP neboli len pravopisnou 
príručkou, boli základnou jazykovou príručkou spisovnej slovenčiny. Tým do istej miery miatli používateľov jazyka, 
ktorí pomenovanie pravopis často prenášali na celý jazyk. Nové PSP toto nedorozumenie odstraňujú. Koncepcia nových 
PSP zároveň signalizuje potrebu vypracovať komplexnejšiu kodifikačnú príručku o spisovnej slovenčine. 

Nová situácia v kodifikácii vznikla tým, že sú vydané osobitné kodifikačné, resp. syntetické príručky pre jednotlivé oblasti 
spisovného jazyka, t. j. Pravidlá slovenskej výslovnosti pre oblasť hláskoslovia a výslovnosti. Morfológia slovenského 
jazyka v oblasti tvaroslovia. Krátky slovník slovenského jazyka v okruhu slovnej zásoby, viaceré terminologické slovníky 
pre odbornú slovnú zásobu a Pravidlá slovenského pravopisu pre oblasť grafického, resp. písomného zachytávania 
jazykového prejavu. Táto situácia umožňuje, aby PSP prestali byť všeobecnou jazykovou príručkou a aby v plnom rozsahu 
plnili svoje vlastné poslanie ako pravopisná príručka s prehĺbeným výkladom pravopisných javov. Pravdaže, tento súbor 
kodifikačných príručiek sa v budúcich rokoch žiada doplniť o spomínanú komplexnú jazykovú príručku, zahŕňajúcu okrem 
krátkeho výkladu systému slovenského jazyka i riešenie naj častejších jazykových ťažkostí. 

3.1. Pravopisná komisia sa pri kodifikovaní pravopisnej sústavy usilovala vyhnúť extrémnym postojom, t. j. z jednej 
strany pridržiavať sa len tradičnosti pravopisnej sústavy, ktorá je vo všetkých rozvinutých jazykoch veľmi silná, 
a z druhej strany pravopisnú tradíciu obchádzať a porušovať jej kontinuitu. Komisia si kládla za cieľ racionalizovať 
slovenskú pravopisnú sústavu v tých bodoch, kde sa to so zreteľom na vývin jazyka a na nové potreby spoločenského 
života ukázalo odôvodnené a s ohľadom na súčasné kultúrno-spoločenské potreby a na nevyhnutnosť rešpektovať princíp 
kontinuity aj možné. 

3.2. Ako dozretý problém v slovenskej pravopisnej sústave sa ukázal nový spôsob písania názvov typu Ulica 
osloboditeľov. Most Slovenského národného povstania, Námestie hrdinov, Sad slobody a pod. namiesto doterajšieho 
spôsobu písania typu ulica Osloboditeľov, most Slovenského národného povstania, námestie Hrdinov, sad Slobody, v 
ktorom sa začiatok vlastného mena nesignalizoval na pravom mieste: vlastným menom je tu totiž celé spojenie Ulica 
osloboditeľov, nie iba jeho druhá časť (t. j. osloboditeľov). Nový spôsob písania takto spresňuje i zjednodušuje grafický 
záznam časti vlastných mien. 

3.3. Potreba reagovať na niektoré nové javy v používaní písomnej podoby spisovnej slovenčiny v súčasnosti sa napĺňa 
tým, že v nových PSP sa formulujú zásady o spôsobe jednotného písania historických osobných mien z obdobia Uhorska 
ako niekdajšieho štátneho rámca slovenského etnika, resp. národa, ďalej pravidlá prepisu z gréckej abecedy a hlavné 
zásady prispôsobovania antických mien ako kultúrneho dedičstva zo starogréckeho a latinského jazyka, ako aj pravidlá 
prepisu najdôležitejších ďalekovýchodných grafických sústav. Očakávame, že nové PSP tým prispejú k zjednoteniu a 
ustáleniu často nejednotnej spoločenskej praxe. 

3.4. Zjednodušenie a racionalizácia slovenskej pravopisnej sústavy sa dosahuje napríklad aj kodifikovaním 
variantného spôsobu písania príslovkových výrazov, častíc a citosloviec typu dobiela/do biela, nanešťastie/na nešťastie, 
dovidenia/do videnia a pod. s uprednostňovaním písania týchto výrazov dovedna; doteraz sa niektoré písali iba ako dve 




Pravidlá slovenského pravopisu. 3., upravené a doplnené vyd. Bratislava: Veda 2000. 

Použitie tohto textu sa riadi zákonom č. 618/2003 Z. z. v znení neskorších predpisov (autorský zákon). 



slová a iné zasa iba ako jedno slovo. Spresňujú sa niektoré poučky o písaní interpunkčných znamienok, najmä čiarky, 
a o písaní veľkých písmen. Pri písaní čiarky sa zjednodušenie a spresnenie dosahuje napríklad tým, že v prípadoch, keď 
sa medzivetný vzťah signalizuje jednoznačne priraďovacími spojkami a, i, aj, ani, alebo, či, nepožaduje sa už písať pred 
týmito spojkami čiarku (aj keď ide o iný ako zlučovací vzťah), lebo nie je na signalizovanie priraďovacieho vzťahu 
potrebná. 

S cieľom podporiť uplatňovanie pravidla o rytmickom krátení a vyhnúť sa nepotrebným výnimkám ruší sa výnimka 
z uplatňovania pravidla o rytmickom krátení v tvare činného príčastia typu píšúci, vládnuci. V súhlase s hláskovým 
systémom súčasnej spisovnej slovenčiny, ako aj so skutočným spisovným úzom sa v nových PSP kodifikujú tvary typu 
píšuci, vládnuci. Platnosť pravidla o rytmickom krátení sa rozširuje aj pri podstatných menách s príponami -ár, -áreň: 
kodifikujú sa podoby dráhar, prevádzkareň a pod. 

3.5. Z jednotlivostí sa žiada osobitne spomenúť písanie slova smená vo význame „vymedzený pracovný čas“. Bola to 
jediná výnimka z pravidla o písaní predpony s-/z- podľa výslovnosti, ktorá zostala po pravopisnej reforme r. 1953 a jej 
dovŕšení v r. 1968 a pri ktorej sa zachovával rozdiel medzi písanou a výslovnostnou podobou slov s predponou s-/z-. Je 
všeobecne známe, že najmä výnimky z pravopisných pravidiel sú u používateľov spisovného jazyka nepopulárne a 
vyvolávajú nevôľu, lebo pri osvojovaní a uplatňovaní pravopisných zásad zaťažujú pamäť. Okrem toho doterajší pravopis 
slova smená u menej informovaných používateľov spisovnej slovenčiny vyvolával nesprávnu písmenkovú výslovnosť 
zhodnú s písanou podobou (t. j. so začiatočným s-). Nové PSP namiesto doterajšej podoby smená kodifikujú podobu 
zmena. Podoba zmena zodpovedá princípom hláskového systému slovenčiny, výslovnosť so začiatočným z- je 
kodifikovaná v platných Pravidlách slovenskej výslovnosti z r. 1984 a v tejto podobe sa odporúča v iných kodifikačných a 
popularizačných príručkách, ako aj v poradenskej praxi Jazykovedného ústavu Ľ. Štúra SAV. Odstraňuje sa tak nepotrebná 
výnimka. 

4. Nové PSP nadobúdajú platnosť od 1. 9. 1991. Podľa dohody predstaviteľov SAV a Ministerstva školstva, mládeže 
a športu SR nové PSP zároveň platia ako školská príručka pre žiakov a študentov. Tým sa odstráni istá dvojkoľajnosť pri 
vyučovaní pravopisu v škole, lebo medzi oficiálnymi PSP a spomínanou Príručkou slovenského pravopisu pre školy 
v riešení istých pravopisných javov nebola úplná zhoda. 

5. Keďže zmyslom prijatých úprav slovenskej pravopisnej sústavy a vydania nových PSP je zjednodušenie a 
racionalizácia pravopisnej sústavy slovenčiny a jej demokratizácia, možno predpokladať, že sa tieto úpravy a nové PSP 
v slovenskej verejnosti stretnú s porozumením. Cieľom zostavovateľov nových PSP bolo pripraviť novo koncipovanú 
pravopisnú príručku, ktorú budú s úžitkom brať do ruky široké vrstvy príslušníkov nášho národa a ktorá prispeje 
k zvýšeniu jazykovej kultúry u nás. 

Prvé vydanie Pravidiel slovenského pravopisu pripravila pravopisná komisia Jazykovedného ústavu Ľudovíta Štúra 
SAV v tomto zložení: prof. PhDr. Ján Kačala, DrSc., člen korešpondent SAV (predseda), zaslúžilý umelec Ladislav 
Ballek, doc. PhDr. Ján Bosák, CSc., PhDr. Ladislav Dvonč, DrSc., f PhDr. Ján Ferenčík, prof. PhDr. Ján Horecký, 
DrSc., doc. PhDr. František Kočiš, CSc., PhDr. Viktor Krúpa, DrSc., prof. PhDr. Jozef Mistrík, DrSc., PaedDr. 
Matej Považaj, CSc., prof. PhDr. Ján Sabol, DrSc. (členovia), PhDr. Emil Pichá, CSc. (tajomník). Prevažnú časť 
výkladového textu vypracoval PhDr. Ladislav Dvonč, DrSc., ďalšie časti vypracovali prof. PhDr. Ján Doruľa, DrSc., 
PhDr. Jozef Cenzor, prof. PhDr. Ján Horecký, DrSc., prof. PhDr. Ján Kačala, DrSc., člen korešpondent SAV, doc. 
PhDr. František Kočiš, CSc., PhDr. Ivan Masár a PaedDr. Matej Považaj, CSc. Definitívnu redakciu celého textu urobil 
PaedDr. Matej Považaj, CSc. Recenzentmi prvého vydania boli prof. PhDr. Ján Horecký, DrSc., a prof. PhDr. Ábel 
Kráľ, DrSc. 

Informáciu o príprave prvého vydania Pravidiel slovenského pravopisu 26. 1. 1989 prerokovalo a vzalo na vedomie 
Predsedníctvo Slovenskej akadémie vied a 28. 3. 1989 Predsedníctvo Slovenskej národnej rady. 

ZMENY, OPRAVY A DOPLNKY V 2. VYDANÍ PRAVIDIEL 
SLOVENSKÉHO PRAVOPISU 



Zmeny, opravy a doplnky v 2. vydaní Pravidiel slovenského pravopisu (PSP) vyplývajú z výsledkov dosiahnutých pri 
výskume slovenského jazyka, z posúdenia niektorých kritických hlasov časti odbornej i laickej verejnosti, najmä však 
jazykovedcov, učiteľov, redaktorov a novinárov, po vyjdení Pravidiel slovenského pravopisu r. 1991 i zo skúseností so 
šesťročným používaním tejto základnej kodifikačnej príručky v oblasti pravopisu. Ide o tieto úpravy: 

1 . Pri tvorení slov príponami -ár, -dreň sa rozšírilo uplatňovanie pravidla o rytmickom krátení aj na prípady 
s predchádzajúcou dvojhláskou. Podľa tohto pravidla krátke prípony -ar, -areň nastupujú nielen po predchádzajúcej 
slabike s dlhou samohláskou (typ rozprávka - rozprávkar, fréza - frézareň), ale aj po predchádzajúcej slabike 
s dvojhláskou, napr. diaľka - diaľkar, mlieko - mliekar - mliekareň, lahôdka - lahôdkar - lahôdkareň, škôlka - 
škôlkar, viazať - viazareň, zlievať - zlievareň, prezliekať sa - prezliekareň. 

2. Upravilo sa písanie názvov výborov Národnej rady Slovenskej republiky a katedier vysokých škôl s veľkým 
začiatočným písmenom, napr. Ústavnoprávny výbor Národnej rady Slovenskej republiky. Katedra jazykov Právnickej 
fakulty Univerzity Komenského. 

3. V textovej časti PSP 

a) spresnili sa viaceré formulácie, 

b) doplnili sa, prípadne sa aktualizovali niektoré ilustračné príklady, 

c) doplnilo sa hláskovanie slovenskej abecedy. 

4. V slovníkovej časti PSP 

a) pri cudzích a prevzatých slovách sa zachytil terajší (vyšší) stupeň ich výslovnostného a pravopisného zdomácnenia; 
to sa odzrkadľuje aj v tom, že pôvodné pravopisné znenie sa často uvádza obyčajným typom písma, napr. díler, pôv. pís. 
dealer; dizajn, pôv. pís. design; hetrik, pôv. pís. hattrick, 

b) doplnili sa mnohé, najmä nové slová, názvy štátov a hlavných miest sveta a niektoré vžité zemepisné názvy, 

c) doplnili sa niektoré gramatické tvary (v podobe prípon, resp. zakončenia sa uviedli niektoré problémové tvary pri 
skloňovaní podstatných mien mužského, ženského aj stredného rodu a pri časovaní slovies, prípona -í v genitíve 
množného čísla podstatných mien ženského a stredného rodu, prípona genitívu množného čísla pri ženských krstných 
menách, prípona genitívu pri spodstatnených prídavných menách, prípony 3. osoby jednotného a množného čísla aj pri 
slovesách vzorov robiť, pracovať, chytať), doplnilo sa slovnodruhové zaradenie zámen, čísloviek, prísloviek a ostatných 
neohybných slovných druhov, dôsledne sa doplnila väzba pri predložkách (napr. do predl. s G, na predl. s A i L), 

d) variantné podoby typu kvasiť (sa), pošomrať (si) rozpísali sa do svojich reálnych slovných podôb kvasiť, kvasiť 
sa; pošomrať, pošomrať si, 

e) v rámci spoločnej heslovej jednotky sa upustilo od uvádzania skrátených podôb odvodených slov, aj v spoločnej 
heslovej jednotke sa uvádzajú iba celé tvary odvodených slov (napr. karanténa -y -tén ž.; karanténny), 

f) skratky gramatického rodu m, ž, s sa pre väčšiu zreteľnosť použili s bodkou (m., ž., s.). 

5. Doplnil sa prehľad skloňovania podstatných mien, prídavných mien, privlastňovacích zámen a časovania slovies. 

6. Doplnil sa prehľad uplatňovania pravidla o rytmickom krátení a výnimiek z neho. 

7. Doplnil sa prehľad tvorenia ženských priezvisk. 

8. V novom vydaní PSP sa odstránili korektorské chyby zistené pri viacročnom používaní pravopisnej príručky. 



Druhé, doplnené a prepracované vydanie pripravila pravopisná komisia Jazykovedného ústavu Ľudovíta Štúra SAV 
v tomto zložení: doc. PhDr. Ivor Ripka, DrSc. (predseda), doc. PhDr. Peter Baláž, CSc., PhDr. Ladislav Dvonč, 
DrSc., PhDr. Jozef Cenzor, prof PhDr. Ján Horecký, DrSc., prof. PhDr. Ján Kačala, DrSc., člen korešpondent SAV, 
PaedDr. Matej Povazaj, CSc., prof. PhDr. Ján Sabol, DrSc., doc. PhDr. Ján Zambor, CSc. (členovia), PhDr. Sibyla 
Mislovičová (tajomníčka). Text doplnených a prepracovaných častí vypracoval a definitívnu redakciu celého textu urobil 
PaedDr. Matej Povazaj, CSc. 

Informáciu o druhom, doplnenom a prepracovanom vydaní Pravidiel slovenského pravopisu 30. októbra 1997 
prerokovala a vzala na vedomie Ústredná jazyková rada ako poradný orgán ministra kultúry Slovenskej republiky. 
Ministerstvo kultúry Slovenskej republiky 12. novembra 1997 v zmysle § 2 ods. 2 zákona č. 270/1995 o štátnom jazyku 
Slovenskej republiky vyhlásilo toto vydanie Pravidiel slovenského pravopisu za jednu zo základných kodifikačných 
príručiek zahŕňajúcich opis kodifikovanej podoby štátneho jazyka Slovenskej republiky. 

ZOZNAM POUŽITÝCH SKRATIEK A ZNAČIEK 



a i. 


- a iné 


akuz., A 


- akuzatív 


angl. 


- anglicky 


ap., a pod. 


- a podobne 


árch. 


- archaizmus; archaický tvar 


astron. 


- v astronómii 


atď. 


- a tak ďalej 


bezpredm. 


- bezpredmetové sloveso 


bud. 


- budúci čas 


cit. 


- citoslovce 


č. 


- číslo 


čast. 


- častica 


čísi. 


- číslovka 


číslo v. 


- číslovkový 


dat., D 


- datív 


dok. 


- sloveso dokonavého vidu 


druh. 


- druhový 


elektr. 


- elektrický 


filozof. 


- filozofický 


franc. 


- francúzsky 


gen., G 


- genitív 


hist. 


- historický 


hl. 


- hlavný 


hovor. 


- hovorový výraz; hovorovo 


hromád. 


- hromadné podstatné meno 


chem. 


- chemický 


inštr., I 


- inštrumentál 


jedn. 


-jednotné číslo; jednotný 


lat. 


- latinsky 


lok., L 


- lokál 


m. 


- podstatné meno mužského rodu 


maď. 


- maďarsky 


min. 


- minulý čas; minulý 


mn. 


- množné číslo; množný 


muž. 


- mužský 


napr. 


- napríklad 


nedok. 


- sloveso nedokonavého vidu 


nem. 


- nemecky 


neos. 


- neosobné sloveso 


neskl. 


- nesklonný výraz 


neurč. 


- neurčitý 


neživ. 


- neživotný; neživotný tvar; neživotné podstatné meno 


n. 1. 


- nášho letopočtu 


nom., N 


- nominatív 


obyč. 


- obyčajne 


os. 


- osoba 


osob. 


- osobný 


oznam. 


- oznamovací spôsob 


pís. 


- písaný, písané; písanie 


pi. 


- plurál (množné číslo) 


podm. 


- podmieňovací spôsob 


podraď. 


- podraďovací 


podst. 


- podstatný 


pomn. 


- pomnožné podstatné meno 

porov. 


- porovnaj 


pôv. 


- pôvodný; pôvodne 


predl. 


- predložka 


príd. 


- prídavné meno; prídavný 


príp. 


- prípadne 


priraď. 


- priraďovací 


prísl. 


- príslovka 


príslov. 


- príslovkový 


prít. 


- prítomný čas 


r. 


- rok 


rad. 


- radový 


resp. 


- respektíve 


rozk. 


- rozkazovací spôsob 


s. 


- 1 . podstatné meno stredného rodu, 2. strana 


sg., sing. 


- singulár (jednotné číslo) 


skr. 


- skratka 


spoj. 


- spojka 


spôs. 


- spôsob 


spr. 


- správne 


st. 


- stupeň 


star. 


- staršie; starší 


str. 


- stredný 


SV. 


- svätý 


t-j- 


- to jest 


tzv. 


- takzvaný 


úkaz. 


- ukazovací 


urč. 


- určitý 


vok., V 


- vokatív 


v spoj. 


- v spojení 


výsl. 


- výslovnosť 


zám. 


- zámeno 


záp. 


- západný 


zn. 


- značka 


zried. 


- zriedkavo 


ZV. 


- zväzok 


zvrat. 


- zvratný 


ž. 


- podstatné meno ženského rodu 


žen. 


- ženský 


živ. 


- životný; životný tvar; životné podstatné meno 

I. PÍSMO, ABECEDA A PRAVOPIS 



1. PÍSMO V SLOVENČINE 

Hovorené (ústne) jazykové prejavy sa zaznačujú písmom, súborom grafických znakov, čiže písmen (grafém, litier). V 
slovenčine sa používa hláskové písmo latinského pôvodu (latinské písmo, latinka). 

Písmenami sa označujú hlásky schopné rozlišovať význam slov (fonémy). Na označenie jednej a tej istej hlásky 
sa zvyčajne používa jedno písmeno. 

Na označenie niektorých hlások sa používajú písmená s diakritickými (rozlišovacími) znamienkami. Používajú sa: 

dĺžeň: á, é, í, ó, ú, ý, l, ŕ, 

mäkčeň: č, dž, š, ž, (, ď, ň, ľ, 

dve bodky: ä, 

vokáň: ô. 

Niektoré hlásky sa zaznačujú spojením dvoch písmen (zložkami): dz (spojenie písmena d a písmena z), dž (d a ž), ch 
(c ah). Keďže ide o označenie nedeliteľných zvukových celkov, aj zložky sa pokladajú za samostatné písmená. 

V písme sa popri písmenách používajú interpunkčné znamie n-k a. V slovenčine sa používajú tieto 
interpunkčné znamienka: bodka, výkričník, otáznik, čiarka, bodkočiarka, dvojbodka, úvodzovky, pomlčka, spojovník, tri 
bodky, apostrof, zátvorky, lomka. 



2. SLOVENSKÁ ABECEDA 



Súbor všetkých písmen, ktoré sa používajú v istej grafickej sústave, nazýva sa abeceda. Poradie písmen v 
slovenskej abecede je takéto: 

a, á, ä, b, c, č, d, ď, dz, dž, e, é, f, g, h, ch, i, í, j, k, l, l, ľ, m, n, ň, o, ó, ô, p, q, r, ŕ, s, š, t, ť, u, ú, v, w, x, y, ý, z, ž. 

Popri malých písmenách sa používajú paralelné veľké písmená: 

A, Á, Ä, B, C, Č, D, Ď, DZ, DŽ, E, É, F, G, H, CH, I, í. J, K, L, Ĺ, Ľ, M, N, Ň, O, Ó, Ô, P, Q, R, Ŕ, S, Š, T, Ť, U, Ú, 
V, W, X, Y, Ý, Z, Ž. 



Poznámka. - Písmená slovenskej abecedy sa hláskujú takto: a = [a], á = [á], ä = [široké e], ŕ = [bé], c = [cé], č = [čé], d = 
[dé], ď = [ďé], dz = [dzé], dž = [džé], e = [e], é = [é],/= [efj, g = [gé], h = [há], ch = [chá], i = [i], í = [í], y = [jé], k = [ká], l = [el], 
l = [dlhé el], ľ = [eľ], m = [em], n = [en], ň = [eň], o = [o], ó = [ó], ô = [uo],p = [pé], q = [kvé], r = [er], ŕ = [dlhé er], s = [es], s = 
[eš], t = [té], ť = [fé], u = [u], M = [ú], v = [vé], w = [dvojité vé], x = [iks],y = [ypsilon], ý = [dlhý ypsilon], z = [zé], ž = [žé]. 

V slovách cudzieho pôvodu, najmä vo vlastných menách, používajú sa aj iné písmená, napr. o. U, O, U. V istých 
situáciách zachovávame v slovenčine aj písanie písmen vyznačujúcich sa najmä inými diakritickými znamienkami, napr. 
ä. Ä; e; É; é. E; č. C; š, S; f, (ľ; s, S; t, T atď. V slovách cudzieho pôvodu sa zachovávajú aj zložky, napr. sz (v poľštine 
označuje hlásku š, v maďarčine hlásku s), sch (v nemčine hlásku š), sh (v angličtine hlásku S), nh (v portugalčine hlásku 
ň), Ij (v chorvátčine hlásku ľ), nj (v chorvátčine hlásku ň). Niektoré zložky v slovách cudzieho pôvodu sú rovnaké ako 
v slovenčine, ale označujú iné hlásky, napr. ch (v angličtine č, vo francúzštine š) a pod. (Podrobnejšie porov. v kapitole 
o písaní slov cudzieho pôvodu na s. 38 - 42.) 



3. PRAVOPIS A JEHO PRINCÍPY 

Pravopis je súbor znakov a pravidiel na zapisovanie jazykových prejavov písmenami (malými a veľkými) a 
interpunkčnými (rozdeľovacími) znamienkami. 

Pravopis súčasnej spisovnej slovenčiny je vybudovaný na viacerých pravopisných princípoch s dominantným 
postavením fonematického princípu. 

l.Fonematický princíp. - Jedna a tá istá hláska schopná rozlišovať význam slov alebo tvarov (fonéma) píše 
sa jedným a tým istým grafickým znakom (písmenom). Tento princíp sa dôsledne zachováva pri hláskach a, á, ä, b, c, č, 
d, e, é, f, g, h, j, k, l, í, m, n, o, ó, p, r, ŕ, s, š, t, u, ú, v, z, ž. 

Písmená dz, dž, ch (t. j. zložky) označujú osobitné hlásky v rámci morfém (významových častí slov), napr. medzi, 
džavot, pichať. Pri stretnutí daz,dažcahaa hraniciach morfém nejde o osobitné písmená (zložky) na označenie 
osobitných hlások, ale o stretnutie dvoch hlások a dvoch písmen d + z, d + ž, c + h, napr. odzemok, odžať, viachiasný. 

Fonémy ď, t, ň, ľ sa označujú osobitnými písmenami s mäkčeňom pred samohláskami a, o, u, pred spoluhláskami a na 
konci slova, napr. ďobať, ťahať, ráňať, ľud, Peťko. Pred e, i, í, ia, ie, iu sa označujú písmenami d, t, n, l (bez mäkčeňa), napr. 
deti, telo, leto, nízky, lístie, liať, lietať, havraniu . 

Tzv. t-ové dvojhlásky sa zapisujú znakmi ia, ie, iu. V slovách cudzieho pôvodu a v zložených alebo odvodených 
slovách na hraniciach morfém spojenia ia, ie, iu obyčajne označujú rôznoslabičné spojenia samohlásky i so 
samohláskami a, e, u, tío^v. fialka, protialkoholický, diecéza, protiepidemický, diuretikum, protiumelecký, priučiť. Tzv. 
M-ová dvojhláska sa označuje jedným písmenom d (o s vokáňom), nie spojením písmen, zložkou (uo). 

Na označenie fonémy i sa používajú dve písmená - i a. y. Píšu sa podľa morfematického, gramatického a 
etymologického princípu, ktoré sa v slovenskom pravopise uplatňujú popri fonematickom princípe. 

V slovách gréckeho a latinského pôvodu sa na označenie spojení hlások ks alebo gz používa písmeno x, napr. 
xylofón, exemplár. 

V niektorých slovách cudzieho pôvodu sa na označenie fonémy v používa písmeno w, napr. watt. 

Písmeno q alebo spojenie qu sa v slovách cudzieho pôvodu používa na označenie hlásky k alebo spojenia hlások kv, napr. 
Quito [kito], Quebec [kvibek]. 

2. Morfematický princíp. - V spisovnej slovenčine sa zachováva jednotná podoba slov a morfém so znelými 
alebo neznelými spoluhláskami na rozdiel od výslovnosti, kde sa na morfematickej hranici nevyskytujú kombinácie znelostne 
nerovnakých hlások (prestávka sa prejavuje ako neznelá hláska): napr. slovo dub sa vyslovuje ako [dup] so spoluhláskou p na 
konci slova, ak sa vyskytuje pred prestávkou alebo pred slovom začínajúcim sa neznelou spoluhláskou, napr. dub spadol [dup 
spadol], tvar duba a ďalšie tvary sa vyslovujú so spoluhláskou b. Slovo chlap sa vyslovuje so spoluhláskou p na konci slova, 
ak sa vyskytuje pred prestávkou alebo pred nasledujúcou neznelou spoluhláskou, napr. chlap sedí. Ak nasleduje slovo so 
znelou spoluhláskou alebo samohláskou na začiatku a medzi slovami nie je prestávka, vyslovuje sa b, napr. chlap zastal, 
chlap ostal [chlab zastal, chlab ostal]. V písme sa používa grafický znak pre znelú alebo neznelú spoluhlásku podľa 
výslovnosti pred samohláskou v iných tvaroch toho istého slova alebo v jeho odvodeninách: dub (podľa tvarov duba, dubu 
atď. a podľa odvodených slov dubisko, dubový, dubina), chlap (podľa tvarov chlapa, chlapovi atď. a podľa odvodených slov 
chlapík, chlapisko, chlapina atď.), predpona roz- v slove rozbiť i roztrhať (podľa výslovnosti v slove rozorať) a pod. 
V týchto prípadoch sa v písme nerešpektuje znelostné spodobovanie, zachováva sa jednotné písanie spoluhlásky (spo- 
luhlások) vo všetkých tvaroch slova a jeho odvodeninách. V tom sa prejavuje morfematický princíp nášho pravopisu. 

Morfematický princíp sa neuplatňuje pri písaní slov s predponou s-lz-lzo- (píšu sa podľa fonematického princípu), 
napr. spísať, zbiť, zobrať. 

V spisovnej slovenčine sa jednotne píšu slovotvorné, kmeňotvorné alebo pádové prípony, napr. slovotvorná prípona 
-ík/-ik v slovách ako študentík (od študent), chlapík (od chlap), učitelík (od učiteľ), fúzik (od fúz), prípona - in v 
slovách ako susedin (od suseda), robotníčkin (od robotníčka), mamin (od mama), Lein (od Lea), Kittin (od Kitty), 
prípona -yňa v slovách ako bohyňa (od boh), otrokyňa (od otrok), obryňa (od obor), svätyňa (od svätý)-, pádová prípona 
-i v nom. pl. životných podst. mien muž. rodu a v gen., dat. a lok. sg. a v nom. pl. podst. mien žen. rodu zakončených na 
spoluhlásku, napr. študent - študenti (vyslovuje sa [študenti]), chlap - chlapi, astronóm - astronómi, kosť- kosti, zmes 
- zmesi', kmeňotvorná prípona -i, resp. -í v slovesných tvaroch hodiť, kŕmiť, variť, hodí, kŕmi, varí', pádová prípona -y v 
nom. a akuz. pl. neživotných podst. mien muž. rodu a v gen. sg. a nom. a akuz. pl. podst. mien žen. rodu v slovách ako 
hrad - hrady, dub - duby, strom - stromy, žena - ženy, matka - matky, fujara - fujary, idea - idey. 

3. Gramatický princíp. - Písmená y, ý a i, í sa používajú na rozlíšenie tvarov nom. sg. a nom. pl. prídavných 
mien vzoru pekný a tvarov nom. sg. a nom. pl. iných slov, ktoré sa skloňujú rovnako ako prídavné mená vzoru 
pekný, napr. pekný chlapec - pekní chlapci, krásny chlapec - krásni chlapci, jeden pocestný - dvaja pocestní, akýsi 
chlapec - akísi chlapci, prvý pretekár - prví pretekári, volaný účastník - volaní účastníci. Tento princíp sa neuplatňuje 
pri písaní prídavných mien vzoru cudzí (tvary nom. sg. a nom. pl. sa píšu rovnako), napr. cudzí chlapec - cudzí 
chlapci. 

4. Etymologický princíp. - V predponách a základoch domácich slov sa na označenie foném i, í 
používajú písmená i, í ay, ý podľa pôvodu. Písanie týchto písmen sa v nich zachováva podľa stavu v staršom jazyku, keď 
jestvovali osobitné fonémy i, í ay, ý (porov. kapitolu o písaní samohlások i, í, s. 29 - 31). 

Etymologický princíp sa uplatňuje aj pri písaní slov cudzieho pôvodu, ktoré v pravopise zachovávajú pôvodnú 
podobu, a zachováva sa (najmä vo vlastných menách) aj písanie cudzích písmen, ktoré sa v slovenčine bežne 
nepoužívajú, napr. cylinder, gymnázium, rytmus, hystéria, história, polygrafia, poliklinika, jilozojia, idea, Róntgen 
(meno osoby), róntgen (pomenovanie prístroja), Slowacki, Magalhäes, Ibaňez, Keseru, Gyor. Pravopisné zdomácnené 
slová sa píšu v zhode s ustálenou slovenskou výslovnosťou, spravidla sa však zachováva pôvodné písanie i, í a y, ý, napr. 
futbal, menčester, žurnál, adresa, brigáda, lýra. 

V slovenskom pravopise má dominantné postavenie fonematický princíp s korešpondenciou fonémy a 
grafémy. Dopĺňa ho morfematický princíp, ktorého uplatňovanie prispieva k jednotnému písaniu morfém (na rozdiel od 
zmien vo výslovnosti paralelných znelých a neznelých spoluhlások) a k jednotnému písaniu niektorých morfém s i, í a y, 
ý. V malej miere je zastúpený gramatický princíp. Značné zastúpenie má etymologický princíp, ktorý sa týka písania slov 
domáceho aj cudzieho pôvodu. Keďže ide o písanie podľa stavu v staršom jazyku alebo podľa stavu v cudzích jazykoch, 
nemá tento princíp oporu v súčasnom jazyku, a preto uplatňovaniu a osvojovaniu tohto princípu treba venovať osobitnú 
pozornosť. 

II. PÍSANIE SAMOHLÁSOK A SPOLUHLÁSOK 



1. PÍSANIE SAMOHLÁSOK i, í 

Samohlásky i, í (krátke i a dlhé í) sa označujú písmenami i, í alebo y, ý. Samohlásky i, í sa teda v písme označujú 
dvojako. 

Písmená i, í sa píšu častejšie, písmená y, ý sú zriedkavejšie. 

Písmená y, y sa píšu v domácich morfémach aj v morfémach cudzieho pôvodu. 

l.V domácich morfémach sa y, ý píše v týchto prípadoch: 

a) v predpone vy-, vý-: vyberať, vyčítať, vyhlásenie, výber, východ, výčitka, výnimka, výraz a i.; 

b) v základoch domácich slov a od nich odvodených slov: 

po spoluhláskach d, t, n, 1: dych, dychtiť, dýchať, dym, dymiť (sa), dyňa, dýka, kedy, dokedy, odkedy, vtedy, vždy, 
nikdy, vladyka; ty, tykať, týkať sa, dotyk, tyč, tylo, týždeň, motyka, motýľ, ostýchať sa, styk, stýkať sa, svätyňa, štyri, 
týrať; Nýrovce; lyko, lysý, lysina, lýtko, lyže, lyžica, blýskať sa, blýskavý, blyšťať sa, mlyn, mlynica, plyn, plynný, 
plynáreň, plynúť, plyš, vplyv, vplyvný, vplývať, ovplyvniť, oplývať, splývať, plytký, plytčina, slýchať, vzlykať, vzlyk, zlyhať 
a i. (netýka sa to slova pijatika, onomatopoických výrazov, napr. tik-tak, a niektorých vlastných mien, napr. Dinka, 
Tiba)-, 

po spoluhláskach k, g, ch, h: kýchať, kývať, Beskydy, burgyňa, chyba, chystať, chytať, hynúť a i. (netýka sa to 
zvukomalebných slov, napr. kikiríkať, híkať, chichotať saj, 

po spoluhláskach p, b, v, m, r, s, z v nasledujúcich slovách (a v ďalších slovách odvodených od týchto slov): 
po p: pýcha, pýšiť sa, pyšnieť, pyšný, prepych, pykať, pýr, pýriť sa, pysk (papuľa), pyskatý, pyštek, pýtať sa, spytovať sa, 
opytovať sa, dopyt, pytliak, kopyto; 

po b: by, aby, býk, býčí, byvol, byľ, bylina, bystrý, bystrina. Bystrica, Bytča, byť (jestvovať), živobytie, bytosť, 
bytostný, bývalý, bývať, obývať, obyvateľ, prebývať, bydlo (bývanie), bydlisko, byt, bytná, príbytok, dobyť (zmocniť sa), 
vydobyť, výdobytok, dobývať, dobýjať (zmocňovať sa), dobytok, nábytok, zbytočný, nadbytočný, prebytok, úbytok, odbyt, 
neodbytný, prvobytný, kobyla, obyčaj, obyčajný; 

po v: vy (tvar zámena), vykať, vydra, vyhňa, výr (druh sovy), výskať, výskot, vysoký, výška, výšina, Vyšehrad, vyše, 
vyť (vydávať zvuk), zavýjať, vyžla, zvýšiť sa, zvyšovať, zvyšok, zvyk, zvykať, zvyknúť, zvyčajný, návyk; 

po m: my (my robíme), mykať, myknúť, zamykať, odmykať, pomykov, mýliť sa, mylný, omyl, myslieť, myšlienka, 
myseľ, premýšľať, zmysel, úmysel, výmysel, priemysel, mys, myš, umyť, umývať, pomyje, mydlo, Myjava, mýto, mýtnik, 
čmýriť sa, hmýriť sa, hmyz, šmyk, priesmyk, šmýkať sa, šmyknúť sa, šmyk, šmykľavka, žmýkať; 

po r: ryba, rybník, rybina, ryčať, ryk, rýdzi, rýdzik, ryha, rýchly, zrýchliť, zrýchľovať, rys, rysovať, ryšavý, ryť 
(rozrušovať povrch), rozrývať, rýľ, úryvok, poryv, brýzgať, hrýzť, koryto, korytnačka, Korytnica, kryť, skryť, pokryť, 
pokrývka, prikryť, prikrývka, skrýša, úkryt, kryha, prýštiť, strýko, strýc, stryná, trýzniť, tryzna, trysk, varyto, rým, 
rýmovať sa, rýpať, rytier, ryža, bryndza, Torysa; 

po s: sychravý, syčať, sykať (vydávať zvuk), sykavý, sykot, sýkorka, syn, sypať, sýpka, osýpky, sypký, syr, syrovník, syseľ, 
sýty, nasýtiť, nenásytný, vysychať; 

po z: jazyk, jazyčný, jazyčnica, nazývať, pozývať, vyzývať, prezývať, vzývať, ozývať sa, prizývať; 

c) v slovotvornej prípone -yňa: svätyňa, otrokyňa, bohyňa, obryňa, rovnako aj vo variante -kyňa: správkyňa, 
sudkyňa, zamestnankyňa a i.; 

d) v príponách -y, -ky v príslovkách: chlapsky, otrocký , poležiačky a i.; 

e) v pádových príponách: 

-y v nom. a akuz. pl. neživ, podst. mien muž. rodu vzoru d u b, v gen. sg., v nom. a akuz. pl. podst. mien ženského 
rodu vzoru žena: ploty, sudy, plány, hotely, domy, vlaky, vatry, rudy, ženy, aureoly, matky, idey a i.; 

-ý/-y v nom. sg. príd. mien muž. rodu vzoru pekný a v akuz. sg. prfd. mien neživ, tvarov muž. rodu vzoru 
pekný, napr. dutý, mladý, úžasný, skvelý, biely, krásny, skúpy; 

-ýmZ-ym v inštr. sg. príd. mien muž. a str. rodu vzoru pekný a v dat. pl. príd. mien vzoru pekný, napr. dutým, 
mladým, úžasným, skvelým, bielym, krásnym, skúpym; 

-ýcb/-ych v gen. a lok. pl. všetkých rodov a v akuz. pl. živ. tvarov muž. rodu príd. mien vzoru pekný, napr. dutých, 
mladých, úžasných, skvelých, bielych, krásnych, skúpych; 

-ými/-ymi v inštr. pl. príd. mien vzoru pekný, napr. dutými, mladými, úžasnými, skvelými, bielymi, krásnymi, 
skúpymi; 

Poznámka. - Rovnako sa píšu prípony -ý/-y, -ýmZ-ym, -ých/-ych, -ými/-ymi v podstatných menách, zámenách, 
číslovkách a trpných príčastiach, ktoré sa skloňujú ako prídavné mená vzoru pekný, napr. chorý, oný, štvrtý, dvojnásobný, 
volaný, chorým, oným, štvrtým, dvojnásobným, volaným atď. 

-ým, -ých, -ým, -ých, -ými v inštr. sg., gen., dat., akuz., lok. a inštr. pl. prídavných mien vzom otcov (matkin): 
otcovým, otcových, otcovými (napr. x otcovým priateľom, od otcových priateľov, dar otcovým priateľom, o otcových 

priateľoch, s otcovými priateľmi)', matkiným, matkiných, matkinými (pozdrav matkiným rodičom, od matkiných 
rodičov, s matkinými rodičmi); 

-y v nom. pl. neživ, tvarov muž. rodu, v nom. pl. žen. a str. rodu prídavného mena rád: rady (napr. ženy sú rady, 
dievčatá sú rady )', 

-y v nom. pl. muž. neživ., žen. a str. rodu osobného zámena o n: ony; 

pri číslovke j e d e n, a to -ým v inštr. sg. muž. a str. rodu a dat. pl. všetkých rodov (s jedným priateľom, jedným žiakom), 
-y v nom. a akuz. pl. neživ, tvarov muž. rodu, v nom. a akuz. pl. žen. a str. rodu (jedny stromy, jedny nohavice, jedny dvere), 
-ých v gen. a lok. pl. všetkých rodov a akuz. pl. muž. živ. (od jedných žien, od jedných chlapov, stretnúť jedných chlapov, 
o jedných domoch) a -ými v inštr. pl. (s jednými husľami). 

Poznámka. - V imperatíve slovies umyť, vymyť, zmyť, premyť, ryť, vyryť, preryť, prikryť, odkryť, pokryť, skryť, zakryť 
sa y píše tak ako v základe neurčitku (nie je to prípona, ale súčasť základu): umy, vymy, zmy, premy, ry, vyry, prery, prikry, odkry, 
pokry, skry, zakry, umyme, umyte atď. 

2. V morfémach cudzieho pôvodu (predponách, základoch slov a slovotvorných príponách) sa píše y, ý vtedy, keď 
sa toto písmeno používa v jazyku, z ktorého sme slová s takýmito predponami, základmi alebo slovotvornými príponami 
prevzali do slovenčiny (niekedy za pôvodné y je v slovenčine dlhé ý). V morfémach cudzieho pôvodu je y, ý v týchto 
prípadoch: 

a) v predponách dys-/dyz-, hyper-, hypo-, poly-, syn-: dyslexia, dysgrajia, dysfázia, dyzartria, hyperaktivita, 
hypermoderný, hypocentrum, hypománia, polyamid, poly centrický, polyekran, polychrómia, polylexia, polygrajia, 
polyhistor, polymerizácia, polypropylén, synchrónia, synonymum, syntéza a i.; 

b) v základoch slov: týfus, dynamo, nymfa, lýra, kybernetika, kýl, gymnázium, gýč, pyramtía, hystéria, pýtický. 
Babylon, fyzika, myrta, mýtus, rytmus, rým, Asýria, cyklus, xylofón, oxymoron, xylén, xylóza, yperit, ypsilon a i.; 
okrem toho sa v niektorých slovách francúzskeho pôvodu písmenom y označuje samohláska i, ktorou sa nahrádza 
pôvodná hláska u (vo francúzštine písaná ako m): v slovenčine píšeme byro, pyré; 

c) v prípone -yl: fenyl, uranyl a i. 

Poznámka. -1. Popri predpone gréckeho pôvodu dys-/dyz- s významom „nesprávny, pomšený, chybný, sťažený, zlý“ je aj 
predpona dis-, ktorá je latinského pôvodu a vyjadmje zápor, opak, protiklad, rozpor, nesúlad, nezhodu, napr.: disharmónia, disfunkeia, 
disjunkcia, diskontinuita, diskvalifikácia, dislokácia, disonancia, dispozícia, disproporcia a i. V slove poliklinika prvá časť poli- 
súvisí s gréckym slovom poliš s významom „mesto“, nejde teda o predponu, ale o prvú časť cudzieho zloženého slova. 

2. Písmenami i a y sa rozlišujú pravopisné podoby slov biť (udierať) - byt (existovať), bidlo (tyč) - bydlo (bývanie), dobiť 
(doraziť) - dobyť (zmocniť sa), vír (krútňava) - výr (dmh sovy), viť (spletaním zhotovovať) - vyť (vydávať zvuk), mi (dat. osoh. zám. 
ja, napr. daj mi to) - my (nom. osoh. zám., napr. my robíme), bit (1. jednotka elementárnej informácie, 2. číslica dvojkovej sústavy) 
- byt (miestnosti na bývanie, príbytok), tím (1. športové mužstvo, 2. pracovná skupina) - tým (tvar zámena ten). 

3. Písmenami ý a i sa rozlišujú rovnako znejúce tvary nom. sg. muž. rodu a nom. pl. živ. tvarov príd. mien muž. rodu vzoru 
pekný', pekný - pekní (napr. dobrý chlap - dobrí chlapi). 



2. PÍSANIE SAMOHLÁSKY ä 

Samohláska ä je stredná, nízka a krátka samohláska (podľa polohy jazyka v horizontálnom smere, podľa polohy 
jazyka vo vertikálnom smere a podľa trvania). K samohláske ä na rozdiel od iných samohlások niet dlhej samohlásky, 
je iba dvojhláska ia. Vyskytuje sa iba po spoluhláskach p, b, m, v, a to zväčša v základoch slov, zriedkavejšie 
v príponách. V predponách sa nevyskytuje. 

V bežnej slovenskej spisovnej výslovnosti (v neutrálnom štýle) sa namiesto samohlásky ä vyslovuje samohláska e. V 
pravopise sa bez ohľadu na rozdiel vo výslovnosti zachováva písanie ä. 

Samohláska ä sa vyskytuje: 

po spoluhláske p: 

- v základoch týchto slov: päsť, päť, päta, opäť, späť, -päť (napäť, odopäť, pripäť, rozopäť, upäť, vy päť, zapäť, zopäť), 

- v prípone -ä (v podstatných menách vzoru dievča), nspr.púpä, chlápä, dúpä', 

po spoluhláske b: 

- v základe slova bäkať, 

- v prípone -ä (v podstatných menách vzoru dievča), napr. bábä, holúbä, rýbä, žriebä', 

po spoluhláske m: 

- v základoch týchto slov: mäkký, mäso, mäť (šúchať), mäta, mädliť, zmätok, pamäť, smäd, najmä, Demänová, 

- v tvaroch slovesa miasť: mätiem, mätieš, mätie, mätieme, mätiete, mätú, 

- v prípone -ä (v podstatných menách vzoru dievča), napr. lámä, 

- v zastaraných, resp. poetických tvaroch bremä, plemä, semä, temä, vemä (dnes sú bežné tvary bremeno, plemeno, 
semeno, temeno, vemeno s e); 

po spoluhláske v: 

- v základoch týchto slov: väčší, vädnúť, väz, väzieť, väzký, nadväzovať, uväzovať, zaväzovať (sa), obväz, zväz, 
hovädo, nevädza, svätý, deväť, rukoväť, odkväcnúť. 

- v prípone -ä (v podstatných menách vzoru dievča), napr. sôvä. 

Písanie ä sa zachováva aj v slovách odvodených od vymenovaných slov a v zložených slovách, napr. pästička, 
pästiar, pästiarsky, pästiarstvo, ostopäť, pätný, naspäť, spätný, päťdesiat, päťsto, päťminútovka, pätolizač, púpätko, 
chlápätko, holúbätko, žriebäcí, poväčšine, zväčšiť, povädnúť, väzník, väzba, väznica, obväzok, zväzový, zväzok, 
hovädzina, nevädzový, posvätiť, svätec, svätokrádež, deväťdesiat, devätnástka, deväťročie, sôvätko, mäkčeň, 
mäkkopodnebný, mätež, zmätkár, pamäť, pamätihodnosť, smädiť, smädný, Demänovčan, demänovský, lámätko a i. 

3. PÍSANIE SAMOHLÁSOK V NIEKTORÝCH 
PRÍPONÁCH 

1 . Prípona -úd (-úca, -úce), ktorou sa tvorí prítomné činné príčastie, po predchádzajúcej dlhej slabike sa skracuje na 
podobu -uci (-uca, -uce). Na rozdiel od tvarov typu volaj-úci, nes-úci, žij-úci, v ktorých je pred príponou krátka 
samohláska, píšeme v tvaroch po predchádzajúcej dlhej slabike krátke u, napr. vládn-uci (vládn-uca, vládn-uce), hádž- 
uci (hádž-uca, hádž-uce), píš-uci (píš-uca, píš-uce), viaž-uci (viaž-uca, viaž-uce) atď. 

2. Pri tvorení slov príponami -ár, -áreň sa uplatňuje pravidlo o rytmickom krátení, t. j. po predchádzajúcej dlhej slabike 
s dlhou samohláskou, dvojhláskou alebo l, ŕ sa tieto prípony skracujú na podoby -ar, -areň: na rozdiel od foriem typu 
výhybka - výhybk-ár, ochrana - ochran-ár, zásoba - zásob-áreň, v ktorých sa pred príponou vyskytuje krátka 
samohláska, píšeme v odvodeninách po predchádzajúcej dlhej slabike krátke a, napr. áčka - áčk-ar, bábka - bábk-ar, báj- 
ka - bájk-ar, béčka - béčk-ar, céčka - céčk-ar, dráha - dráh-ar, fréza - fréz-ar - fréz- areň, prekážka - prekážk-ar, 
prevádzka - prevádzk-ar - prevádzk-areň, rozprávka - rozprávk-ar, sánky - sánk-ar, silný prúd - silnoprúd-ar, slabý prúd 
- slaboprúd-ar, stávka - stávk-ar, výška - výšk-ar; cievka - cievk-ar - cievk-areň, desiata - desiat-ar, diaľka - diaľk-ar, 
dozrievať - dozriev-areň, lahôdka - lahôdk-ar - lahôdk-areň, mlieko - mliek-ar - mliek-areň, obliekať sa - obliek-areň, 
odlievať - odliev-areň, ohrievať - ohriev-areň, omietka - omietk-ar, oštiepok - oštiepk-ar, pamiatka - pamiatk-ar, 
pasienok - pasienk-ar, pochôdzka - pochôdzk-ar, polievka - polievk-ar, poviedka - poviedk-ar, premietať - pre- 
miet- areň, prezliekať sa - prezliek-areň, sviečka - sviečk-ar - sviečk-areň, škôlka - škôlk-ar, ulievať sa - uliev-areň, 
viazať- viaz-areň, voľné myšlienky - voľnomyšlienk-ar, vyzliekať sa - vyzliek-areň, zlievať - zUev-areň. 

Prípony -iar, -iareň sa nikdy neskracujú, napr. múka - múč-iar, sieť- siet-iar, rýchly - rýchl-iareň, triediť- tried- 
iareň. 

Poznámka. - 1. V niektorých slovách s príponami -ár, -áreň alebo -iar, - iareň pred príponou nastáva striedanie 
(alternácia) dlhej samohlásky alebo dvojhlásky za krátku samohlásku a prípona zostáva dlhá. Ide o slová s príponami -ár, -áreň, 

- iar, -iareň, ktoré boh utvorené v staršom, ale aj v novšom období spisovnej slovenčiny, ďalej o slová, ktoré sú utvorené od 
odvodených slov s príponami -ík, -íček, -íčko, od prevzatých slov zakončených na -ón, -én, -ína, -óna, -íva, -óza, -éza, -téka, 
napr. archív - archiv-ár, bieda - bed-ár, blúdiť - blud-ár, bránka - brank-ár, brúsiť - bru- 
s-iareň, čítať- čit-áreň, drôt - drot-ár, dusík - dusik-áreň, džbánok - džbank-ár, hviezda - hvezd-ár - hvezd-áreň, kľúč - kľuč- 
iar, komín - komin-ár, liečiť- lek-ár, liek - lek- áreň, múr - mur-ár, ohýbať- ohyb-áreň, písať- pis-ár, účet - učt-áreň, údiť 

- ud-iareň, umývať- umyv-áreň, víno - vin-ár - vin-áreň, žŕdka - žrdk-ár; hliník - hlinik-áreň, kočík - kočik-áreň, košík - 
košik-ár, medovník - medovnik-ár, praelík - praclik-ár, rybník - rybnik-ár, slovník - slovnik-ár, taxík - taxik-ár; gombíček - 
gombičk-ár, koníček - koničk-ár, autíčko - autičk- ár, slovíčko - slovičk-ár; betón - beton-ár - beton-áreň, milión - milion-ár, 
vagón - vagon-ár, terén - teren-ár, doktrína - doktrin-ár, šablóna - Sablon-ár, deskriptíva - deskriptiv-ár, majonéza - 
majonez-ár, diéta - diet-ár, bibliotéka - bibliotek-ár, diskotéka - diskotek-ár, fonotéka -fonotek-ár. 

2. Jednotlivé slová s príponami -ár, -áreň, -iar, -iareň, -ar, -areň sa uvádzajú v pravopisnom a gramatickom slovníku. 



4. PÍSANIE SPOLUHLÁSOK ď, ť, ň, ľ 



1 . Spoluhlásky ď, ť, ň, ľ píšeme ako ď, ť, ň, ľ: 

a) pred samohláskami a, o, u, á, ú, napr. ďakovať, ťažký, vyhňa, ľahký, ďobať, pociťovať, skloňovať, poľovať. 
Ďumbier, ťuknúť, ňuchať, ľud, beťár, guľáš, vylaďúvať, šťáply, ňúrať, ľútosť; 

b) vnútri slov pred spoluhláskami, napr. loďka, sieťka, on - oňho, učiteľka; 

c) na konci slov a tvarov slov, napr. choď (tvar slovesa chodiť), písať, plť, vráť (tvar slovesa vrátiť), skríň (tvar podst. mena 
skriňa), úľ, páľ (tvar slovesa páliť). 

2. Spoluhlásky ď, ť, ň, ľ píšeme ako d, t, n, l (bez mäkčeňa): 

a) pred samohláskami e, i, í v domácich a zdomácnených slovách, napr. delo, telo, nejaký, leto, divadlo, ticho, nikto, 
lipa, dívať sa, tíšina, snívať, lístok; 

b) pred dvojhláskami ia, ie, iu, napr. diabol, vytiahnuť, peniaz, voliar, diera, tieseň, niekto, liek, halier, raždiu, 
predmostiu, vysvedčeniu, okoliu. 

Poznámka. - Pred samohláskami e, i, í nestoja spoluhlásky ď, ť, ň, ľ, ale spoluhlásky d, t, n, l (ktoré sa aj zapisujú 
písmenami d, t, n, l) v týchto prípadoch: 

1. pred príponami prídavných mien vzoru pekný a otcov (matkin), napr. chudej, chudí, žltej, žltí, ľúteho, 
ľútemu, krásneho, krásnemu, krásni, krásne, malej, malí, stále, stáli, matkine, matkini, matkinej; rovnako aj v knižných 
tvaroch prídavných mien hoden, nehoden, vinen, nevinen; 

2. pred príponami v podstatných menách, zámenách, číslovkách a trpných príčastiach, ktoré sa skloňujú rovnako ako prídavné 
mená vzoru pekný, napr. desiatej, Končistej, Trstenej, slúžneho, slúžnemu, pocestní, slúžni, Pohorelej, oní (tvar zámena 
oný), onej, štvrtej, štvrtí, milióntej, miliónti, koľkonásobnej, koľkonásobní, preziabnutej, preziabnutí, volanej, volaní; 

3. pred pádovými príponami v podstatných menách vzoru gazdiná, napr. gazdinej, princeznej; 

4. v zámenách ten, tento, onen, žiaden a pred príponami v tvaroch tí, tie, tej, títo, tieto, tejto, oní, onej, žiadni, žiadne. 
Žiadnej; 

5. v číslovke jeden a pred príponami v tvaroch jedni, jednej; 

6. v slovách s predponami nad-, od-, pod-, popod-, pred-, napr. nadíst, odísť, podísť, popodísť, predísť; rovnako aj v zámenných 
tvaroch nadeň, podeň, popodeň, predeň, ponadeň; 

7. v slovách dereš, dekan, teda, teraz, vtedy, pijatika, terč, vo zvukomalebných slovách dínom-dánom, tik-tak, tikať, tikot 
a v niektorých vlastných menách, napr. Dezider, Debrecín, Temešvár, Helena, Martin, Tibor, Segedín, Litva, Lívia; 

8. v slovách cudzieho pôvodu, ktorých nedomáci pôvod si zreteľne uvedomujeme, napr. technika, detektív, negácia, lektor, 
titul, diktát, unikát, politika, prestíž, tím, brigadír, chinín, vazelína, humanizmus. 



5. písanie párových spoluhlások 

Spoluhlásky sa podľa znelosti (účasti hlasiviek pri artikulácii) rozdeľujú na 
párové: 

neznelé: ptťcčsšk ch f 
znelé: bdďdzdžz Ž gh v 

nepárové znelé (zvučné): m, n, ň, 1(1), ľ, r (ŕ), j, (v). 

Na to, či sa v slove píše párová neznelá alebo znelá spoluhláska, ukazuje postavenie párovej spoluhlásky pred 
samohláskami a zvučnými spoluhláskami v iných tvaroch toho istého slova: chlap - chlapa, chlapovi, chlapa, chlapovi, 
chlapom, chlapi, chlapov, chlapom, chlapov, chlapoch, chlapmi (píše sa so spoluhláskou p), dub - duba, dubu, dub, 
dube, dubom, duby, dubov, dubom, duby, duboch, dubmi (píše sa so spoluhláskou b). 

V niektorých postaveniach sa namiesto párových neznelých spoluhlások vyslovujú párové znelé alebo namiesto 
párových znelých párové neznelé spoluhlásky (asimilácia párových neznelých spoluhlások na párové znelé a párových 
znelých spoluhlások na párové neznelé spoluhlásky). V pravopise sa neberie ohľad na asimiláciu (spodobovanie) 
spoluhlások. Párová neznelá alebo párová znelá spoluhláska sa píše podľa jej výskytu pred samohláskami alebo 
zvučnými spoluhláskami v tvaroch toho istého slova alebo v odvodených slovách. Takto sa v pravopise zachováva 
jednotná podoba morfémy (uplatnenie morfematického princípu). Napr. vo vete Chlap odišiel sa slovo chlap vyslovuje 
so spoluhláskou b [chlab odišiel]. V pravopise sa zachováva písanie s p bez ohľadu na túto zmenu vo výslovnosti. 

Jednotná podoba morfém sa zachováva aj v odvodených slovách. Napr. slovo hrob sa vždy píše so spoluhláskou b: 
hrob, hrobu, hrobe, hrobom, hroby, hrobov, hroboch, hrobmi. Písanie s ŕ sa zachováva aj v odvodenom slove hrobka, 
ktoré sa vyslovuje so spoluhláskou p [hropka]. 

Jednotné písanie morfém sa nezachováva pri predpone s-lz-lzo- (pozri v kapitole o písaní spoluhlások v predponách, 
s. 35 - 37). 



6. PÍSANIE SPOLUHLÁSOK V PREDPONÁCH 

1. Predpony nad-/nado-, pod-/podo-, od-/odo-, pred-/predo-, ob-/obo-, bez-lbezo-, cez-lcezo-, roz-lrozo-, v-/vo-, 
vz-Ivzo- píšeme jednotne podľa morfematického princípu s párovými znelými spoluhláskami. Tento spôsob písania sa 
ustálil podľa podôb, v ktorých sú párové znelé spoluhlásky pred samohláskami: 

nad-/nado-: nadpísat, nadceniť, nadčas, nadchádzka, nadchýlit, nadkľúčny, nadbytočný, naddlžiť, nadzmyslový, 
nadvláda, nadmorský, nadnárodný, nadniesť, nadlomiť, nadradiť, nadjazd, nadovšetko a i.; 

pod-/podo-: podpísať, podťať, podceniť, podčeľustný, podskočiť, podšiť, podkúpiť, podchádzať, podfarbiť, podbiť, 
poddať sa, podznačiť, podťať, podvoliť sa, podmorský, podnázov, podňať, podlomiť, podrobiť, podjazd, podísť, 
podúrovňový, podomlieť a i.; 

od-/odo-: odpísať, odťať, odcudziť, odčiniť, odskákať, odštipnúť, odkúpiť, odchádzať, odfarbiť, odbiť, oddať, odzvučať, 
odžiť, odvolať, odmraziť, odnárodniť, odňať, odložiť, odrobiť, odjesť, odísť, odúradovať, odomlieť a i.; 

pred-/predo-: predpísať, predtriedny, predcítiť, predčasný, predspisovný, predškolský, predkloniť sa, predchádzať, 
predfeudálny, predbernolákovský, preddomie, predznačiť, predzvesť, predžalúdok, predglaciálny, predhistória, 
predvojnový, predmanželský, prednášať, predniesť, predložka, predrevolučný, predjedlo, predísť, predoktóbrový, 
predovšetkým a i.; 

ob-/obo-: obpliesť, obtočiť, občiahnuť, obskákať, obšiť, obchvat, obdariť, obďaleč, obtierať, obžalovať, obveseliť, 
obmedziť, obnoviť, obľuba, objav, obísť, oboplávať a i.; 

bez-/bezo-: bezpredmetný, beztrestný, bezcieľny, bezdetný, bezcolný, bezstarostný, bezkrídly, be^arebný, 
bezhraničný, bezvýznamný, bezmotorový, beznádejný, bezoblačný, bezradný, bezjadrový, bezalkoholický, bezúčelový, 
bezodný a i.; 

cez-: cezpoľný, cezhraničný a i.; 




Pravidlá slovenského pravopisu. 3., upravené a doplnené vyd. Bratislava: Veda 2000. 

Použitie tohto textu sa riadi zákonom č. 618/2003 Z. z. v znení neskorších predpisov (autorský zákon). 



roz-Zrozo-: rozpísať, roztočiť, rozťať, rozcvičiť, rozčertiť sa, rozseknúť, rozšíriť, rozkradnúť, rozchýriť, rozfakliť, 
rozbiť, rozdať, rozdeliť, rozvinúť, rozžeraviť, rozhlásiť, rozveseliť sa, rozmýšľať, roznášať, rozniesť, rozlomiť, rozľútostiť 
sa, rozraziť, rozjasniť sa, rozísť sa, rozopnúť, rozosmiať sa, rozožrať a i.; 

V-/VO-: vpísať, vtlačiť, vcapiť, včleniť, vsadiť (vsunúť), všiť, vkročiť, vchádzať, vkradnúť sa, vzývať, vgúľať, vhodiť, 
vmestiť sa, vnášať, vnímať, vlámať sa, vlietnuť, vraziť, vjazd, voperovať, vohnať, vopchať sa a i.; 

VZ-/VZO-: vzpínať sa, vzchádzať, vzbúriť sa, vznášať sa, vzňaťsa, vzísť, vzoprieť sa, vzostup a i. 

2. Predponu s-lz-lzo- píšeme podľa výslovnosti, nie podľa morfematického princípu: 

a) Pred neznelou spoluhláskou píšeme predponu s-, napr. spískať, stratiť, stisnúť, scitlivieť, sčítať, skamenieť, schudnúť, 
sjilmovať, sčasti, skade, spredu. 

b) Pred znelou spoluhláskou (párovou i nepárovou) a pred samohláskou píšeme predponu z-, napr. zbúrať, 
zdrevenieť, zďaleka, zžiť sa, zgumovať, zhorieť, zväz, zmiešať, znovu, zničiť, zlepiť, zľutovať sa, zrovnoprávniť, zjednotiť, 
zabsolutizovať, zefektívniť, zísť sa, zorganizovať, zužitkovať, zúradovať, zblízka, zdola, zďaleka, zvysoka. 

c) Slabičná podoba predpony sa vždy píše s písmenom z, teda zo-, napr. zopnúť, zotrieť, zoťať, zoceliť, zosypať, zošiť, 
zoznam, zomknúť, zoradiť, zovšednieť. 

Poznámka. - 1. Namiesto staršej pravopisnej podoby smená (vo význame „vymedzený pracovný čas“) používame 

v zhode s kodifikovanou výslovnosťou pravopisnú podobu zmena. 

2. Podľa výslovnosti píšeme aj zložené predložky, napr. spod, spoza, spopod, spomedzi, sponad. 

3. Predložka z, ktorá sa používa v spojení s genitívom, zachováva si rovnakú podobu bez ohľadu na zmeny v asimilácii, napr. 

Z potoka, z tuku, z filmu, z budovy, z divadla, z hory. Slabičná podoba predložky z je zo: zo strediska, zo steny, zo stavby. 

4. V spojení s inštrumentálom sa používa predložka s, a to bez ohľadu na zmeny v asimilácii, napr. s bábikou, s krikom, s otcom. 

Slabičná podoba predložky s je so. Slabičná podoba sa vyslovuje so spoluhláskou s iba v spojení s tvarom zámena ja: so mnou [so 

mnou], v ostatných prípadoch sa vyslovuje so spoluhláskou z." so sestrou [zo sestrou]. 



7. PÍSANIE SPOLUHLÁSKY v 

1. Pernozubná znelá spoluhláska (v) sa označuje písmenom v, napr. vata, veda, voda, vlasť, vraj, sláva, povaha, 
zvíťaziť, kladivo, vítať. 

2. S písmenom v podľa morfematického princípu sa píše predpona v-/vo- a predložka v/vo (hoci sa pred neznelými 
spoluhláskami vyslovuje ako f), napr. vbiť, vpísať, vopchať, v Amerike, v budove, v dome, v jamíku, v tlači, vo svete, vo 
vode. V slovách, ktoré vznikli zo spojení s predložkou v, sa takisto zachováva písanie s písmenom v, napr. vcelku (zo 
spojenia v celku). 

3. S písmenom v sa píše aj predpona vz-/vzo-, napr. vzísť, vzniesť sa, vzplanúť, vzoprieť sa, vzostup. 

4. V jednotlivých tvaroch slov sa zachováva písanie v rovnako ako v postavení pred nasledujúcou samohláskou, napr. 
slovo - gen. pl. slov, konzerva - gen. pl. konzerv, rukáv - dat. sg. rukávu atď. 

5. S písmenom v sa píše pádová prípona gen. pl. podst. mien mužského rodu a akuz. pl. životných podst. mien 
mužského rodu -ov, napr. chlapov, holubov, dubov, strojov, a prípona privlastňovacích príd. mien mužského rodu -ov, 
napr. otcov (kabát), bratov (úspech). 

6. Písanie v sa zachováva aj v odvodených slovách pred slovotvornými príponami, napr. slovo - slovko, sláva - slávny, 
krava - kravský, ostrov - ostrovček. 

7. Písmeno v sa píše aj v niektorých slovách pred nasledujúcimi neznelými spoluhláskami, hoci nejde o slová s 
predponou v, napr. včera, vták, včela, však, všade, zovšadiaľ, všetko, vtedy, vtáčí, vtákopysk, včelár, včelí, všakhej, návšteva. 

III. PÍSANIE SLOV CUDZIEHO PÔVODU (PREVZATÝCH 
SLOV A CUDZÍCH VLASTNÝCH MIEN) 



1. HLAVNÉ ZÁSADY PÍSANIA SLOV CUDZIEHO PÔVODU 

v slovenčine sa všeobecne prejavuje tendencia písať aj slová cudzieho pôvodu po ich zdomácnení podľa zásad, ktoré 
sa uplatňujú pri písaní slov domáceho pôvodu. 

Podľa stupňa zdomácnenia (z hláskoslovného, pravopisného a morfologického hľadiska) slová cudzieho pôvodu sa 
rozdeľujú do troch skupín: 

1. úplne zdomácnené slová - sú to slová, ktoré sa píšu podľa zásad slovenského pravopisu, a to v zhode so svojou 
dnešnou výslovnosťou v spisovnej slovenčine, napr. adresa, bača, halier, dáma, gavalier, inžinier, garáž, krakoviak, 
doktor, brigáda, kríza, žurnál, džíp, džínsy; 

2. čiastočne (neúplne) zdomácnené slová - sú to slová, ktoré sa píšu zväčša podľa zásad slovenského pravopisu a 
v zhode so svojou vžitou slovenskou výslovnosťou, zachovávajú si však niektoré znaky pôvodného spôsobu písania, 
napr. chirurg, rizling, nymfa, syntax, xylofón; 

3. nezdomácnené slová - sú to slová, ktoré sa používajú v pôvodnej podohe a často sa vyznačujú tým, že sú čiastočne 
aleho úplne nesklonné, napr. derby, menu, vivace, kanoe, jury, sujet. 

Nezdomácnené slová cudzieho pôvodu bývajú najmä slová z istých oblastí, napr. hudobné termíny ako capriccio, 
allegro, arpeggio, termíny z oblasti populárnej hudby, napr. country mušie, rozličné slová dobového rázu, ktoré sa bežne 
nepoužívajú, napr. názvy mesiacov z obdobia Veľkej francúzskej revolúcie, ako brumaire, fructidor, thermidor, 
pomenovania cudzích menových jednotiek a peniazov, ako sú napr. louisdor, ore, pengo, ako aj najrozličnejšie iné 
pomenovania, napr. risorgimento, chargé ďaffaires a pod. 

Nezdomácnené sú predovšetkým vlastné mená, a to: 

a) osobné mená, t. j. rodné (krstné) mená a rodinné mená (priezviská), napr. Johann Wolfgang Goethe, 
Friedrích SchUler, Wolfgang Amadeus Mozart, Ludwig van Beethoven, Georg Friedrích Händel, Vietor Hugo, 
Charles Gounod, Charles de Gaulle, George Washington, Thomas Jefferson, William Shakespeare, John Locke, 
Giovanni Boccaccio, Leonardo da Vinei, Gaetano Donizetti, Giuseppe Verdi, Gaius lulius Caesar, lon Luca 
Caragiale, Liviu Rebreanu, Kálmán Mikszáth, Zsigmond Móriez, Juliusz SlowacM, Jerzy Kurylowicz, Tadeusz 
Milewski, Henryk Sienkiewicz, Vatroslav Jagič, Svetozar Miletic, Fernäo Magalhäes, Luis Camôes, Miguel de 
Cervantes y Saavedra, Jean Sibelius, Paavo Nurmi, Rembrandt Harmensz van Rijn, Anders Jons Angstrom; 

b) zemepisné názvy, napr. Reykjavík, Goteborg, MarseUle, Le Havre, New York, Washington, Helsinki, 
Tubingen, Ziirich, Gaseogne, Liverpool, Manchester, Glasgow, Bologna, Coimbra, Olsztyn, Tarnów, Cluj-Napoca, 
Wall Street, Downing Street, Guadalquivir, Tajo, Mont Blanc, Rio Grande; 

c) iné názvy, napr. Washington Post, New York Herald Tribúne, Manchester Guardian, Le Monde, 
Siiddeutsche Zeitung, Dagens Nyheter, Ll Messaggero, Ll Giorno (názvy denníkov). Revue des études slaves, Rocznik 
Slawistyczny, Stern, Élet és Tudomány (názvy časopisov), Standard Oil of California, Akadémie -Verlag (názvy 
podnikov), Associated L*ress, United Press, Polska Agencja Prasowa (názvy tlačových kancelárií), Prix Danube, Grand 
Príx (názvy cien) a i. 

Pri slovách cudzieho pôvodu sa spravidla zachováva pôvodné písanie i a y, napr. anilín, ária, bicykel, bilancia, 
biskup, bit, civilizácia, diftong, diftéria, dinár, direktor, dirigent, disk, diskotéka, emisia, filológ, filozof, firma, fixovať, 
gigant, git, gitara, glorifikácia, história, histamín, histológia, hit, chiméra, chinín, chirurg, inventúra, kilogram, kino, 
kimono, liga, likér, légia, maximum, milión, mikrofón, mikrofilm, minifutbal, mína, nikel, nimbus, nit, pacifista, 
parafín, pigment, pilier, pUot, pilóta, pilulka, poliklinika, politika, prefix, prezident, ríbezle, riziko, rizling, rizoto, 
signál, simulant, síra, sirup, titan, titul, tiger, tip, tipovať (v športke), univerzita, vikár, vila, víla, vitalita, vitamín, 
vivárium, vivisekcia, votívny, zinok; 

acylpyrín, byreta, cylinder, cyklón, cyklus, cynik, dýka, dynamit, dynamo, dynastia, dyzentéria, embryo, fenyl, 
fyloxéra, fylogenéza, fyzika, fyziológia, gymnastika, gymnázium, gynekológia, gyps, harpya, homonymia, hydroplán, 
hyena, hygiena, hymna, hyperbola, hypnóza, hypochondria, hypotéza, hystéria, chlorofyl, kyanovodík, kybernetika, 
kymograf, loby, lýceum, lynč, lýra, lyrik, lyzol, myrha, myriada, mystika, mýtus, nylon, nymfa, polygrafia, pyramída, 
pyrit, pyžama, ragby, rým, rytmus, sylabus, symbol, symetria, symfónia, sympatia, symptóm, synagóga, synoda, 
synonymum, syntax, syntéza, systém, týfus, typ, typografia, tyran, uranyl, xylofón, yorkshirský, yperit, ypsilon, yzop, 
yterbium, zygomorfia, zygospóra, zymóza, zystín. 

V zdomácnených slovách anglického pôvodu sa namiesto spojenia ea, ee píše í, napr. víkend, striptíz, tím, tvíd, líder, 
spíker (angl. week-end, strip-tease, team, tweed, leader, speaker). 

V niektorých slovách francúzskeho pôvodu sa píše y aj namiesto písmena u, ktorým sa označuje hláska m, napr. byro, 
pyré (franc. bureau, puré). 

Písmeno y sa píše aj v niektorých slovách nemeckého pôvodu, ktoré prevzala slovenčina už dávnejšie, napr. rytier, 
Rýn (nem. Ritter, Rhein). 

V slovách gréckeho a latinského pôvodu a v slovách s predponou ex- sa ponecháva pôvodné x, napr. text, prax, taxa, 
index, exámen, exekútor, exemplár, Alexander, Alexandria, xylofón, exkavátor, exkráľ, Exrakúšan a i. 

V iných slovách cudzieho pôvodu píšeme ks podľa výslovnosti, napr. koks, keks, buksa, aksamiet, hemendeks, 
komiks. 

V slovách cudzieho pôvodu, najmä v cudzích vlastných menách, niekedy sa používajú aj písmená alebo zložky, ktoré sa pri 
zapisovaní slovenských slov nepoužívajú, napr. watt, Wall Street, Tiibingen, Goteborg, Ziirich, Guadalquivir, Quebec, 
Besanfon, Slowacki, Constanta, Krasiňski, Slizinski, Jagič, Warszawa, Ibaňez, Paasikivi, Dantés, Bologna, Schumann, 
Schliemann, Magalhäes. 

Poznámka. - Z typografických dôvodov (na zjednodušenie pri výrobe novín a popularizačných časopisov alebo pre nedostatok 
niektorých typov v tlačiarňach) namiesto cudzích písmen s odlišnými diakritickými znamienkami môžu sa používať domáce písmená 
podľa výslovnosti alebo pôvodné písmená bez cudzích diakritických znamienok: 

- namiesto poľského l sa môže písať /, napr. Slowacki - Slowacki, Kurylowicz - Kurylowicz, Slawski - Slawski, 

- namiesto poľského ň sa môže písať ň, napr. Krasiňski - Krasiňski, 

- namiesto francúzskeho f sa môže písať s, napr. Besanfon - Besanson, 

- namiesto španielskeho ň sa môže písať n alebo ň, napr. Ibaňez - Ibanez/Ibaňez, 

- namiesto portugalského ä, ô sa môže písať a, o, napr. Magalhäes - Magalhaes, Camôes - Camoes, 

- namiesto rumunského ^ sa môže písať š, napr. Brašov - Brašov, 

- namiesto nórskeho a dánskeho 0 sa môže písať o, napr. Bjbrnstjerne Bjbrnson - Bjôrnstjerne Bjôrnson. 

Podobne sa môžu nahrádzať aj niektoré iné písmená s odlišnými diakritickými znamienkami. Ak by písanie bez diakritického 
znamienka viedlo k chybnej výslovnosti, dáva sa prednosť písaniu podľa výslovnosti, nie písaniu s jednoduchým vynechaním 
diakritického znamienka, napr. poľ. Oseká - Osenka, nie Oseká (výslovnosť [osenka] s en je bližšia pôvodnej poľskej výslovnosti 
ako výslovnosť [oseká] s e). 

Niekedy sa uplatňuje prepis podľa výslovnosti aj v takých prípadoch, v ktorých zachovanie pôvodného spôsobu písania by u 
nás mohlo viesť k nesprávnej výslovnosti, napr. albánske meno Hoxha sa prepisuje ako Hodža (v albánčine xh = dí). Zachovávanie 
pôvodného písania Hoxha s x by viedlo k nesprávnej výslovnosti písmena x (v slovách cudzieho pôvodu s písmenom x sa 
v slovenčine vyslovuje spojenie ks alebo gz). Takýto prepis sa uplatňuje iba výnimočne (pri veľmi známych menách). 

Namiesto pôvodných podôb starogréckych a latinských vlastných mien sa v ustálených prípadoch používajú vžité 
podoby, pri ktorých nejde iba o pravopisné poslovenčenie (porov. Hlavné zásady prispôsobovania starogréckych a la- 
tinských mien, s. 43 - 44). 

Pri menách veľmi známych osobností sa niekedy namiesto pôvodných podôb rodných (krstných) mien a priezvisk 
používajú domáce podoby, napr. Cristoforo Colombo (lat. Christophorus Columbus) - Krištof Kolumbus. 

Názvy veľkých a známych kultúrnych stredísk, najmä názvy niektorých hlavných miest európskych štátov a názvy 
kultúrnych stredísk v krajinách susediacich so Slovenskom, ako aj názvy niektorých veľkých riek majú popri pôvodnej 
cudzej podobe aj vžitú slovenskú podobu, napr. Wien - Viedeň, Berlin - Berlín, Munchen - Mníchov, Leipzig - 
Lipsko, Dresden - Drážďany, Athénai - Atény, Róma - Rím, Torino - Turín, Miláno - MUáno, Firenze - Florencia, 
Venezia - Benátky, Bucuresti - Bukurešť, Ploiesti - Ploješť, Constanta - Konstanca, Lasi - Jasy, Brašov - Brašov, 
Budapest - Budapešť, Debrecen - Debrecín, Fsztergom - Ostrihom, Warszawa - Varšava, Poznaň - Poznaň, Toruň - 
Toruň, Kraków - Krakov, Lódž - lx>dž, Paris - Paríž, Ixmdon - lx>ndýn, Habana - Havana, Rhein - Rýn, Seine - 
Seina, Rhône - Rhôna, Ix)ire - lx>ira, Wisla - Visia, Drava - Dráva. 

Odvodené slová sa tvoria iba od vžitých podôb, napr. Paris, Paríž - Parížan, Parížanka, parížsky; Wien, Viedeň - 
Viedenčan, Viedenčanka, viedenský; Rhein, Rýn - rýnsky; Wisla, Visia - visliansky; Drava, Dráva - drávsky. 

V kartografických dielach (na mapách, v atlasoch a iných príručkách), rovnako v zemepisných dielach (v odborných 
prácach), encyklopedických dielach a pod. sa na prvom mieste uvádza pôvodný názov, popri ňom (v zátvorkách, menším 
typom písma a pod.) vžitá slovenská podoba. Pôvodné podoby sa záväzne používajú aj v adresách do cudziny (názov 
štátu sa pritom píše vjiôvodnej i vo vžitej slovenskej podobe), napr. Ziirich (Schweiz alebo Suisse - Švajčiarsko), 
Stockholm (Sverige - Švédsko), Róma (Italia - Taliansko), Wien (Osterreich - Rakúsko). 

Viaceré vžité slovenské podoby cudzích zemepisných názvov sa už v súčasnej spisovnej slovenčine bežne 
nepoužívajú, napr. Soľnohrad - Salzburg, Mohuč - Mainz, Rezno - Regensburg, Celovec - Klagenfurt, Päťkostolie 
- Pécs, Zhorelec - Gorlitz. Sú to už historické názvy. Historické názvy sa využívajú zväčša iba v textoch, ktoré sa 
týkajú starších dejín, napr. Soľnohrad v prácach z dejín Veľkomoravskej ríše, podobne názvy Mohuč, Rezno a ďalšie. 

V súčasnej spisovnej slovenčine ustupujú ďalšie vžité podoby, napr. Pasov - Passau, Carihrad - Istanbul. Iba 
zriedkavo sa doterajšie vžité slovenské podoby nahrádzajú novšími vžitými podobami, ktoré sú z hľadiska výslovnosti 
bližšie k výslovnosti v pôvodnom jazyku, napr. Wroclaw - Vratislav, novšia štandardizovaná podoba Vroclav. 

Ako vžité podoby sa niekedy používajú aj úplné alebo čiastočné preklady cudzích názvov, napr. Cápe Town, 
Kaapstad (anglický a afrikánsky názov) - Kapské Mesto. 

Poznámka. - Súpis slovenských vžitých podôb cudzích zemepisných názvov sa uvádza v publikáciách Úradu geodézie, 
kartografie a katastra Slovenskej republiky Slovenské vžité názvy štátov a závislých území (Bratislava 2000) a Slovenské vžité 
názvy geografických objektov ležiacich mimo územia Slovenskej republiky (Bratislava 1999). 

Slová prebraté z jazykov sinými grafickými sústavami (nie slatinkou), v ktorých sa jednotlivé hlásky zapisujú 
písmenami (grafémami), prepisujú sa do slovenčiny dvojako: 

1 . Oproti písmenu jednej abecedy stojí písmeno alebo aj viacero písmen druhej abecedy podľa výslovnosti na istom 
mieste. Tento spôsob prepisu sa v našom jazyku používa bežne a volá sa transkripcia. Zásady takéhoto prepisu 
podľa výslovnosti z cyrilského písma (azbuky) a z gréckeho písma do latinky používanej v slovenčine sa podávajú 
v osobitných tabuľkách (s. 76 - 84). 

2. Oproti písmenu jednej abecedy stojí vždy to isté písmeno alebo to isté spojenie písmen druhej abecedy. 
Tento spôsob prepisu sa volá transliterácia a používa sa v odborných prácach, v knižničnej praxi a 
hihliografiách. 

Napr. podľa zásad transkripcie sa meno IljtTaKOB prepisuje ako Piatakov, podľa zásad transliterácie ako Pjatakov, 
meno Bojio^a ako Voloďa, resp. Volodja. 



2. PÍSANIE HISTORICKÝCH OSOBNÝCH MIEN Z UHORSKÉHO 



OBDOBIA SLOVENSKÝCH DEJÍN 

Mená osoh vystupujúcich v uhorskom období slovenských dejín (do roku 1918), písané dosiaľ nejednotné 
(zložkovým alebo maďarským pravopisom), píšu sa podľa zásad slovenského pravopisu; odstraňujú sa aj zdvojené a 
ďalšie nefunkčné písmená, najmä h, a kvantita v nich podlieha rytmickému zákonu. Napríklad: Pázmány sa píše 
Páztnaň, Rákóczi/Rákóczy sa píše Rákoci, Forgách/Forgács sa píše Forgáč, Zichy sa píše Ziči, Bercsényi sa píše 
Berčéni, Nádasdy sa píše Nádašdy, Pálffy/Pálffi sa píše Pálfi, Illésházy sa píše Ilešházi, Károlyi sa píše Kárali, Ghyczy 
sa píše Gici, Thurzo sa píše Turzo. 

O písaní i, y v týchto menách platí, že po samohláskach a po všetkých spoluhláskach okrem tvrdých d, t, n sa píše i 
(Semšei, Somodi, Ebergéni, Ňári, Kohári, Čáki, Kárali, Tokoli). Po tvrdých spoluhláskach d, t, n sa pSe y (Erdody, 
Nádašdy, Platy). Výnimkou je meno Bočkaj, ktoré píšeme v zaužívanej podobe s j. 

V slovenskej podobe sa píšu tie mená, ktoré sú v takejto podobe historicky doložené (Svätojánsky, Kubínsky, 
Palucký namiesto maďarizovaných Szentiványi, Kubínyi, Palugyai). 

Poznámka. - Zásady písania historických osobných mien z uhorského obdobia slovenských dejín boli vypracované v 
súlade so závermi komisie pre historickú terminológiu pri Historickom ústave SAV, ktoré sa prediskutovali aj za účasti ďalších 
historikov, literárnych a právnych historikov, jazykovedcov, archivárov a bibliografov (porov. Slovenská archivistika, 15, 1980, č. 
2, s. 199 - 21 1). Náležité podoby mien uvádza šesťzväzkový Slovenský biografický slovník (Martin 1986 - 1994). 



3. HLAVNÉ ZÁSADY PRISPÔSOBOVANIA STAROGRÉCKYCH A 



LATINSKÝCH MIEN 

1. Mnohé antické grécke a latinské mená sa dlhoročným používaním v slovenčine adaptovali, t. j. vyslovujú a píšu sa 
ustáleným spôsobom, ktorý je pri gréckych menách odchodný od prepisu vlastných znakov podľa tabuľky na s. 83 - 84. Na- 
príklad meno slávneho gréckeho rečníka má v gréčtine podobu Arj^oadévrjg prepísaná podoba je Démosthenés, ale v 
platných kodifikačných príručkách sa zaznamenáva podoba Demostenes. 

K takýmto prípadom patria napr. osobné mená Homér, Táles, Euklides, Sofokles, Euripides, osamostatnené časti 
niektorých viacčlenných osobných mien, napr. Ovídius (osamostatnilo sa z trojčlenného mena Publius Ovidius Naso), 
Vergíäus (Publius Vergilius Maro), Horácius (Quintus Horatius Flaccus), ďalej mená Katilína, Spartakus, Július, 
Hadrián, Vespazián, Dioklecián a i. Zo zemepisných mien sú to mená Atény, Rím, Ibéria, Trácia, Tesália, Dalmácia, 
Akvitánia atď., z mien mytologických bytostí Herakles/Herkules, Bakchus, Poseidón, Sizyfos, Dionýzos, z ostatných 
vlastných mien napr. Iliada, Odysea, Kvirinál. Adaptované mená sa uplatňujú najmä v kultúrnej publicistike, v prekladoch 
umeleckej hteratúry, v popularizačnej literatúre. Tieto príklady ukazujú odôvodnenosť modifikácie hlavných zásad prepisu pre 
potreby bežnej praxe. Modifikáciou sa rozumie najmä nezaznačovanie kvantity a aspirovaných hlások podľa stavu v gréčtine. 
Je to odôvodnené výslovnosťou (v slovenčine je neaspirovaná výslovnosť a iná kvantita ako v gréčtine), ustálenosťou 
pravopisu v bežne používaných menách (Teodor, Teojil), tradíciou pri kodifikovaní značného počtu starogréckych vlastných 
mien a napokon aj súčasnou praxou prekladateľov antických filozofických, historických a iných prác. S ohľadom na to sa 
graféma d prepisuje ako t, používajú sa teda podoby Demostenes, Temistokles, Pytagoras, Trácia. Obdobne namiesto 
grafémy p sa najmä na začiatku slov nepíše rh, ale iba r: Radamantys, Rodos, Reia. 

2. Začiatočná graféma i sa aj v pozícii pred samohláskou v gréckych menách ponecháva, napr. lokasta, lamidovci, 
lason, lelysos, keďže ide o slabičné i. 

Graféma i na začiatku latinského mena, keď po nej nasleduje samohláska, sa prepisuje ako j, keďže ide o neslabičné i: 
Janiculum, Janigena, Juno, Jupiter. Graféma i označujúca samohlásku i medzi dvoma samohláskami sa zachováva 
v gréckych aj latinských menách: Ptolemaios, Plataia, Pompeius (i je súčasťou klesavej dvojhlásky). 




Pravidlá slovenského pravopisu. 3., upravené a doplnené vyd. Bratislava: Veda 2000. 

Použitie tohto textu sa riadi zákonom č. 618/2003 Z. z. v znení neskorších predpisov (autorský zákon). 



Latinská graféma c vyslovovaná ako k sa pri prepise, ale nie pri adaptácii, zachováva: Marcus, CorneUus, Crispus, 
Quinctius. 

Graféma t (vyslovovaná ako c) v intervokalickom postavení, ako aj v pozícii po spoluhláskach n, r, c (vyslovovanej 
ako k) sa v latinských menách ponecháva: Palatium, Martialis, Actium, Terentius. 

Pri prepise sa zachováva intervokalické s, ktoré sa okrem iného aj pod vplyvom gréčtiny a iných jazykov vyslovuje a 
neraz aj píše ako ^ t. j. píše sa Hesiodos, Teseus, Perseus. 

Zdvojené spoluhlásky sa rešpektujú v gréckych aj latinských vlastných menách: Achilles, Bellos, Pallanteum, 
Messapus, Hammón. 

Latinská zložka ph označujúca grécke q> sa prepisuje grafémou f: Paflagónia, Frýgia, Memjis. 

Latinská zložka ae vyslovovaná ako é sa zachováva: Scaevola, Laelius, Annaeus, Caecilius. 

Digram (dvojčlenný grafický znak) qu sa pri prepisovaní latinských mien zachováva: Quiris, Quintilis, Tarquinius, 
Quintus. 

3. Zreteľné rozdiely medzi gréčtinou a slovenčinou, resp. latinčinou a slovenčinou vo fundovaní a rozložení kvantity 
spôsobili, že v slovenčine sa vo výslovnosti ani v pravopise nevžili dve alebo dokonca tri dĺžky za sebou. Mená Nike, 
Antenor, Arete atď. sa prepisujú v zhode s ustálenou výslovnosťou bez dĺžok (nie Níké, Anténór, Arété). 

Častý typ gréckych mien st] (= é) v poslednej slabike sa v zhode s ustálenou výslovnosťou v slovenčine prepisuje 
s krátkym e: Archimedes, Sokrates, Aristoteles, Perikles, Polydeukes, Polykrates, Pylades atď. 

Bez kvantity sa vo výslovnosti aj v pravopise ustálili mená typu Minos, Agenor, Nestor, Hektor. Naproti tomu 
mená s koncovým -on, -ion sa v zhode so živou výslovnosťou prepisujú s dlhým ó, napr. Chilón, Kalydón, Xenofón, 
Apolón, Platón, Orión. Pravidelnú dĺžku v slabike pred zakončením majú aj mená na -ánum, -áneum, -énum, -ínum, 
-óza, -fília, -mánia, napr. Herkuláneum, Palatínum, Germánia a i. 

4. Niektoré typy mien so zreteľom na ich gramatický rod a zaradenie do skloňovacieho vzoru je vhodné nielen 
prepísať, ale aj adaptovať. Ženské mená Elis, Tetis, Lokris, Ceres môžu mať v slovenčine nominatívnu podobu Elida, 
Tetida, Lokrida, Cerera utvorenú z gréckeho, resp. latinského genitívu. Odôvodnenosť takejto adaptácie sa ukáže pri ich 
porovnaní s viacerými vlastnými menami na -is, -es, ktoré sú v slovenčine mužského rodu {Kalipolis, Memjis, Charkis). 
Rovnako je výhodné adaptovať grécke ženské mená s koncovým t] (= é) na podobu s koncovým -a: Arachné - 
Arachna, Arété - Areta, Aiglé - Aigla, Atalanté - Atalanta atď. 

Grécke ženské mená zakončené na (o sa prepisujú s -o: Alekto, Lampito, Loto, Sapfo, Léto. 

Nezvyčajný hláskový sklad na konci ženských mien sa pri prepise zachováva, napr. Nausikaá. 

Poznámka. - Návrh zásad sa prerokoval na porade slovakistov a klasických filológov na osobitnom zasadnutí 
pravopisnej komisie pri Jazykovednom ústave Ľudovíta Štúra SAV 24. 11. 1988. 

IV. PÍSANIE SLOV OSOBITNE A DOVEDNA 

Jednotlivé slová sa v písme oddeľujú medzerami. Dovedna, teda bez medzier, píšu sa jednotlivé časti zložených slov, 
napr. medziústavný, štrkopiesok, veľkomesto, vedeckovýskumný, pravdovravný. 

Niekedy (pri vyjadrovaní samostatnosti zložiek, vzájomnosti a pod.) spolupatričnosť pôvodne samostatných slov sa 
naznačuje spojovníkom, napr. bielo-červený, slovensko-český, československý, bielo-modro-červený, vedecko- 
technický (porov. kapitolu o písaní spojovníka, s. 111-1 14). 

Dovedna sa píšu zložené predložky, napr. ponad, sponad, popri. 

Dovedna sa píšu pôvodné predložkové spojenia, ktoré sa zmenili na príslovky. Sú to najmä: 

1. príslovky času, napr. podvečer, nadránom, predpoludním; predvčerom, podchvíľou, pozajtra, popoludní, 
dodnes, donedávna; 

2. príslovky spôsobu, napr.: odoka, nahlas, namieste, dočista, odspodku, pohromade, spravidla. 

V príslovkových výrazoch vyjadrujúcich najmä farbu, ako aj v niektorých časticiach a citoslovciach píšeme predložku 
spolu alebo oddelene, uprednostňuje sa však písanie dovedna, napr. načerveno i na červeno, dočervena i do červená, 
načisto i na čisto, zaslobodna i za slobodná, nanešťastie i na nešťastie, dočerta i do čerta. 

Dovedna sa píšu číslovky v základnom tvare, napr. pätnásť, dvadsaťsedem, stojeden, sedemstodvadsať, tisícpäť, 
sedemtisícdesať. 

V zložitých prípadoch možno na zvýšenie prehľadnosti oddeľovať tisícky, stovky a desiatky s jednotkami, napr. 
7 283 - sedemtisíc dvesto osemdesiattri, 15 348 848 -pätnásť miliónov tristoštyridsaťosemtisw osemsto štyridsaťosem. 

Poznámka. - Čísla s viac ako tromi číslicami sa členia do skupín po troch čísliciach od poslednej číslice aleho od 

desatinnej čiarky doľava, alebo od desatinnej čiarky doprava a jednotlivé skupiny sa oddeľujú medzerou, napr. 5 328, 28 565, 

139 824, 2 785 632; 37 582,628; 3,141 592 65. Letopočty sa píšu bez medzery, napr. v roku 1848, na začiatku roka 2001. 

V číslovkách od 21 vyššie píšeme oddelene od ostatnej časti jednotky: 

a) pri skloňovaní základných čísloviek, napr. stodvadsiati štyria muži, stodvadsiatich štyroch mužov, so 
stodvadsiatimi štyrmi mužmi; 

b) v radových číslovkách, napr. stodvadsiaty štvrtý účastník, stodvadsiateho štvrtého účastníka, 
v tisícdeväťstoosemdesiatom piatom roku. 

Poznámka. - Číslovky označujúce stovky a tisícky sa píšu spolu, napr. dvesto, sedemsto, tritisíc, dvadsaťsedemtisíc, 

stoosemdesiatdvatisíc. Spolu sa píšu aj radové číslovky zložené z jednotiek, stovák a tisícok, napr. stoprvý, dvetisícdruhý . 

Číslovky označujúce milióny, miliardy, bilióny sa píšu oddelene, napr. štyri milióny, päť miliónov, tri miliardy, sedem biliónov. 

Dovedna sa píšu zložené prídavné mená s číslovkou, resp. zlomkovým výrazom v prvej časti, napr. dvojročný, 
trojnásobný, štvorramenný, päťdňový, triapolizbový, poldruhakilový, šesťdesiatwattový, dvestodvadsaťvoltový. 

V. ROZDEĽOVANIE SLOV 



v písme sa slová rozdeľujú, ak sa celé nezmestia na koniec riadka. Rozdeľujú sa iba viacslabičné slová, jednoslabičné 
slová, napr. trest, vlk, prst, Nór, Fín, ak, tak, však, bez, cez, od, nad, ach, ej, hop, tŕň, tik, sa nerozdeľujú. 

Slová rozdeľujeme: 

1 . na rozhraní morfém (najmenších významových častí slov), 

2. na rozhraní slabík (najmenších rytmických jednotiek, na ktoré sa delia pri vyslovovaní). 

Pri rozdeľovaní slov v prvom prípade sa berie do úvahy významové členenie slov, v druhom prípade zvukové 
členenie slov. 

1. Na rozhraní morfém rozdelUjeme slová takto: 

a) Oddeľujeme jednoslabičné alebo viacslabičné predponové morfémy, napr. vy-brať, odo-brať, predostrieť, za-mknúť, 
zastreliť, poslovenčiť, roz-ísť sa, ne-dbať, pod-plukovník, nadstrážmajster, praslovanský, pri-mladý, proti-hráč, sú- 
hvezdie, vo-pchať, po-drobiť (rozdrobiť), po-drobný, pod-robiť (podmaniť), zostúpiť, vzo-prieť sa, inštruktor, pro- 
stredný, trans-literácia, syn-chronický. 

Neslabičné predpony v-, s-/z-, vz- neoddeľujeme, napr. vpísať, vraziť, voperovať, spísať, zbúrať, vzísť, vzplanúť. 

b) Oddeľujeme odvodzovacie morfémy (slovotvorné prípony) začínajúce sa na spoluhlásku alebo skupinu 
spoluhlások, napr. voľ-ba, sud-ca, kamarát-ka, divadiel-ko, masiel-ce, Argentín-čan, Holandsko, francúzština, mera- 
dlo, tehliar-stvo, stroj-ček, pán-ča, roč-ný, poľský, ohyzd-ný, mäk-ký, nemen-ný. 

c) Oddeľujeme gramatické morfémy (pádové a osobné prípony) začínajúce sa na spoluhlásku, napr. chlap-mi (tvar 
podst. mena chlap), lord-mi (tvar podst. mena lord), argument-mi (tvar podst. mena argument), pristúp-me, pristúp-te 
(tvary slovesa pristúpiť), neopusť-me, neopusť-te (tvary slovesa neopustiť), dvo-ma (tvar číslovky dva/dve), tro-ma (tvar 
číslovky tri). 

d) Oddeľujeme slová v zložených slovách (časti zložených slov) na hranici zloženia, napr. Bratislava, Slov-naft, 
Slov-osivo, šéf-lekár, šesť-uholník, viac-účelový, viac-hlasný, geo-metria, teo-lógia, video-požičovňa. Spájací vokál 
neoddeľujeme od prvej časti slova: vodo-vod, zeme-trasenie, vrti-chvost. 

Poznámka. -1. Ak morfematické členenie slov nie je dostatočne zreteľné alebo si ho neuvedomujeme, dávame prednosť 
slabičnému deleniu (deleniu na rozhraní slabík), napr. navštíviť, príj-mu (tvar podst. mena príjem), náj-mu (tvar podst. mena 
nájom). Slabičnému deleniu môžeme dať prednosť aj vtedy, keď sa základová morféma končí na samohlásku a príponová 
morféma sa začína na skupinu spoluhlások, napr. lieta-dlo i lietad-lo, baní-ctvo i baníc-tvo, laoský i laos-ký. Prídavné mená 
utvorené príponou -ný od prevzatých slov na -cia, v ktorých nastalo striedanie spoluhlások c/č, môžeme rozdeliť podľa 
morfematického princípu, napr. komerč-ný,funkč-ný, alebo podľa slabičného princípu, napr. komer-čný, funk-čný. V nejasných 
prípadoch so skupinou spoluhlások môžeme uplatniť dvojaké delenie, nwpr.jedno-tUvý i jednot-livý ,fun-kcia i funk-cia. 

2. Ak zložené slová písané so spojovníkom rozdeľujeme na mieste tohto rozdeľovacieho znamienka, spojovník píšeme na konci 
prvého aj na začiatku nasledujúceho riadka (spojovník zopakujeme), napr. názov Rakúsko-Uhorsko rozdelíme na časť Rakúsko- (na 
konci prvého riadka) a -Uhorsko (na začiatku nasledujúceho riadka), slovo slovensko-český na časť Slovensko- a -český, široko- 
ďaleko na široko- a -ďaleko, vedecko-technický na vedecko- a -technický. Ak sa rovnako znejúce slovo píše so spojovníkom, 
spojovník opakujeme (spojovník píšeme na konci prvého riadka i na začiatku druhého riadka), ak sa píše bez spojovníka, spojovník 
neopakujeme (spojovník píšeme iba na konci prvého riadka), napr. slovo kultúrno-politický (týkajúci sa kultúry a politiky) delíme na 
časť kultúrno- a -politický, slovo kultúrnopolitický (týkajúci sa kultúrnej politiky) delíme na časť kultúrno- a politický. 

2. Na rozhraní slabík rozdelbjeme slová takto: 

a) Ak medzi dvoma samohláskami (dvojhláskami, samohláskou a dvojhláskou, slabičnými r, l, ŕ, í a samohláskou 
alebo dvojhláskou) je jedna spoluhláska, slovo rozdeľujeme pred spoluhláskou, napr. že-na, pra-co-vať, bie-ly, vl-na, vr- 
tieť, vŕ-ba, Sl-ňa-va, ka-me-nár, pa-ra-bo-la, čia-ra, bie-lia-reň, zna-me-niu (tvar podst. mena znamenie). 

b) Ak medzi dvoma samohláskami (dvojhláskami, samohláskou a dvojhláskou alebo slabičnými r, l, ŕ, l a samohláskou 
alebo dvojhláskou) je skupina dvoch spoluhlások, slovo rozdeľujeme na rozhraní medzi obidvoma spoluhláskami, napr. 
všet-ci, všet-ky, žat-va, mas-lo, lás-ka, prch-ký, mlk-vy, maš-lička, ot-cami (tvar podst. mena otec), chlap-cami (tvar. podst. 
mena chlapec), kviet-kami (tvar podst. mena kvietok), chrb-tami (tvar podst. mena chrbát), pas-ca, Pop-rad, An-na, mot-to. 

c) Ak medzi dvoma samohláskami (dvojhláskami, samohláskou a dvojhláskou alebo slabičnými r, l, ŕ, l a 
samohláskou alebo dvojhláskou) je skupina troch alebo viac spoluhlások a vnútri spoluhláskovej skupiny nie je 
morfematické rozhranie (alebo si ho neuvedomujeme), prvá spoluhláska patrí do prvej slabiky (na koniec prvého riadka), 
ostatné spoluhlásky do ďalšej slabiky (na začiatok nasledujúceho riadka), napr. ses-tra, An-gličan, pas-tva, lin-gvistika, 
zaj-tra, špen-dlík. 

d) Slová rozdeľujeme aj na mieste stretania sa dvoch samohlások patriacich do rozličných slabík, napr. ide-ál, ide- 
álny, lýce-um, gymnázi-um, glori-ola, ide-ový, indivídu-um, indivídu-ami (tvar slova indivíduum), individu-álny, aktu- 
álny, distribu-ovať, celulo-id, kazu-istíka, altru-izmus, galimati-áš, gladi-átor, pi-onier, bedu-ín, ka-olín. 

Nerozdeľujeme: 

1 . zložky (písmená) ch, dz, dž, ktorými sa označujú osobitné hlásky (každá zložka ako celok označuje vždy iba jednu 
hlásku), napr. rú-cho, me-dza, Me-dzilaborce, há-džem (tvar slovesa hádzať), gun-dža, Dobru-dža. Ak nejde 
o označenie jednej hlásky, ale dvoch osobitných hlások, ktoré patria do rozličných morfém, slová delíme medzi týmito 
hláskami, napr. viac-hlasný, od-zemok, od-žaŕ, 

2. zložky ia, ie, iu, ktorými sa v domácich a zdomácnených slovách označujú dvojhlásky, napr. čia-ra, bie-ly, cu-dziu 
(tvar príd. mena cudzí), pá-via, pá-vie, pá-viu (tvary príd. mena páví), vysvedče-niu (tvar podst. mena vysvedčenie)', 

3. zložku io, ktorá sa používa pri prepise z azbuky do latinky, napr. Fio-dor, Panfio-rov, Bogaty-riov, mat-rioš-ka ; 

4. v slovách cudzieho pôvodu spojenia samohláskových alebo spoluhláskových písmen, ktorými sa označuje jedna 
samohláska alebo jedna spoluhláska, napr. Aber-deen {ee = í), Liver-pool (oo = ú), Washington (sh = š), Chur-chill (ch 
= č), Szath-máry (th = t), Pittsbur-ghu (tvar názvu Pittsburgh; gh = g), Bolo-gna (gn = ň), Rze-szów (sz = š). 
Nerozdeľujeme ani spojenia samohláskových písmen, ak zodpovedajúce spojenia majú jednoslabičnú výslovnosť, napr. 
flau-ta, leu-kémia, medai-la (au, eu, ai sa vyslovujú jednoslabičnej. Môžeme rozdeliť spojenie dvoch rovnakých 
písmen, ktorými sa označuje vo výslovnosti jedna spoluhláska, ak nasleduje samohláska, napr. Mariazell (s výslovnosťou 
koncového -zeU ako -ceľ) - Mariazel-lu (tvar názvu Mariazell). 

Neoddeľujeme koncovú slabiku slova, ak obsahuje iba jednu samohlásku, napr. Kó-rea, An-dreu (tvar mena Aní/rea), 
nie „Kóre-a, Andre-u“. 

Pri rozdeľovaní slov zvyčajne neoddeľujeme začiatočnú slabiku slova, ak obsahuje iba jednu samohlásku, napr. i-dea, 
a-merický, í-ver, é-ra, á-ria, i-hrisko. V úzkych novinových, časopiseckých a pod. stĺpcoch takúto slabiku môžeme 
oddeliť. 

V zložených slovách podľa možnosti prvú samohlásku z druhej časti nepripájame k prvej časti, ale slová rozdeľujeme 
na rozhraní medzi obidvoma časťami, napr. stredo-americký, stredo-ázijský. Dodržiavanie rozhrania medzi prvou a 
druhou časťou zložených slov umožňuje lepšie čítať rozdelené slová. 

VI. PÍSANIE VEĽKÝCH PÍSMEN 



Veľké písmená sa v spisovnej slovenčine píšu: 

1. na začiatku vlastných mien, resp. aj vnútri viacslovných vlastných mien ako pomenovaní jedinečných skutočností; 

2. na začiatku viet ako základných dorozumievacích jednotiek; 

3. v niektorých skratkách, ktoré zastupujú viacslovné pomenovania, v ustálených značkách; 

4. niekedy v poézii na začiatku veršov; 

5. na vyzdvihnutie niektorých slov a častí slov alebo častí jazykového prejavu; 

6. na znak úcty. 

Písanie veľkých písmen popri malých prispieva k väčšej prehľadnosti písaného alebo tlačeného jazykového prejavu, 
k jeho optickej členenosti, čo umožňuje jeho ľahšie čítanie a lepšiu orientáciu v texte. 



1. VEĽKÉ PÍSMENÁ NA ZAČIATKU VLASTNÝCH MIEN A VNÚTRI 
VIACSLOVNÝCH VLASTNÝCH MIEN 

1.1. VLASTNÉ MENÁ 

Vlastné meno je pomenovanie jedinečnej osoby, zvieraťa alebo neživého predmetu. Vlastné mená slúžia na rozlíšenie 
jednotlivín v rámci toho istého druhu. Popri pomenovaniach, ktoré sú iba vlastnými menami, napr. Ján, Bernolák, 
Bratislava, Vianoce, používajú sa ako vlastné mená aj rozličné všeobecné podstatné mená, napr. kováč - Kováč, vlk - 
Vlk, slnko - Slnko, alebo aj iné slová, napr. zahraj- Zahraj (meno psa), napred - Napred (názov časopisu), naši - Naši 
(román), deväťdesiattri - Deväťdesiattri (román), ahoj - Ahoj (pomenovanie druhu salámy alebo aj iného výrobku), nie - 
Nie (názov článku). 

Vlastnými menami bývajú aj viacslovné pomenovania (oficiálne názvy), napr. Čierny princ. Červená čiapočka. 
Panna Orleánska, Pyrenejský polostrov. Atlantický oceán. Slovenská akadémia vied. Zlievareň farebných kovov 
(továreň). Hájnikova žena. Ako išlo vajce na vandrovku. Okolo Slovenska (cyklistické preteky). Trnavská ulica. 
Vlastným menom sa stáva: 

1 . akékoľvek všeobecné pomenovanie (jednoslovné alebo viacslovné) použité na označenie jedinečného predmetu, 
napr. hviezda - Hviezda (kino, kniha a pod.), východoslovenské tlačiarne (tlačiarne na východnom Slovensku) - 
Východoslovenské tlačiarne (jeden z polygrafických podnikov na východnom Slovensku); 

2. všeobecné pomenovanie v spojení s presným určením sídla, napr. okresný úrad - Okresný úrad v Spišskej Novej 
Vsi, základná škola - Základná škola v Čičmanoch, okresný súd - Okresný súd Bratislava I; 

3. všeobecné pomenovanie v spojení s presným určením miesta alebo rozsahu pôsobnosti, napr. ministerstvo 
hospodárstva - Ministerstvo hospodárstva Slovenskej republiky, pozemkový fond - Slovenský pozemkový fond; 

4. všeobecné pomenovanie v spojení s dedikačným prívlastkom (určením na počesť nejakej osoby alebo udalosti), 
napr. gymnázium - Gymnázium Jána Hollého, spolok - Spolok svätého Vojtecha, memoriál - Memoriál Michala 
Vičana, tlačiarne - Tlačiarne Slovenského národného povstania, námestie - Námestie republiky. 

Popri úplných podobách vlastných mien existujú pri niektorých vlastných menách aj ich kratšie podoby. 
Vznikajú najčastejšie vynechávaním istých slov a osamostatnením ostávajúcich slov alebo spojení slov. Osamostatňuje 
sa: 

1 . určujúce prídavné meno stojace vo vlastnom mene pred určeným podstatným menom, napr. Pekná ulica - Pekná, 
Štúrova ulica - Štúrova, Hviezdoslavovo námestie - Hviezdoslavovo, Rázusovo nábrežie - Rázusovo, Tehelné pole - 
Tehelné, Zlaté piesky - Zlaté, Predaná nevesta - Predaná; 

2. spojenie prídavného mena s určeným podstatným menom, napr. Slovenské národné divadlo (v Bratislave) - Národné 
divadlo (a ďalej podoba Národné divadlo na Národné ako v bode 1), Veľká francúzska revolúcia - Francúzska revolúcia. 
Spišská Nová Ves - Nová Ves, Spojené štáty americké - Spojené štáty; 

3. určené podstatné meno, ktoré stojí na začiatku celého vlastného mena, napr. Barbier zo Sevilly - Barbier 
(Rossiniho Barbier, Paisiellov Barbier), Matica slovenská - Matica; 

4. v istých ustálených a nepočetných prípadoch určené podstatné meno, ktoré je vnútri alebo na konci názvu, napr. 
Slovenská akadémia vied - Akadémia, Bratislavský hrad - Hrad, Slovenské pohľady - Pohľady, Slovenské národné 
povstanie - Povstanie, Bratislavská lýra - Lýra; 

5. nezhodný prívlastok v názvoch uKc v adresách (na zásielkach), napr. Ulica Schneidera Trnavského 5, Bratislava - 
Schneidera Trnavského 5, Bratislava; Ulica odbojárov 10, Košice - Odbojárov 10, Košice. 

Zriedkavejšie vznikajú kratšie podoby iným postupom, napr. Spojené kráľovstvo Veľkej Británie a Severného írska 
- Veľká Británia, bývalý názov Zväz sovietskych socialistických republík - Sovietsky zväz. 

Kratšie podoby majú zvyčajne neoficiálny, hovorový charakter, napr. Slovenské národné divadlo - Národné 
divadlo, Národné. Zriedkavejšie majú slávnostný ráz, napr. Bratislavský hrad - Hrad, Slovenské národné povstanie - 
Povstanie. Môžu sa používať vtedy, keď z predchádzajúceho kontextu alebo zo situácie je zrejmé, ktoré úplné viacslovné 
vlastné mená nahrádzajú. 

Vo väčšine prípadov namiesto viacslovných názvov nepoužívame kratšie podohy (ktoré sa takisto chápu ako vlastné 
mená a podľa toho sa píšu s veľkými začiatočnými písmenami), ale druhové pomenovanie, ktoré je súčasťou takýchto 
viacslovných názvov. Takéto druhové pomenovania sa píšu s malým začiatočným písmenom, napr. Slovenské národné 
múzeum - múzeum. Ministerstvo práce, sociálnych vecí a rodiny Slovenskej republiky - ministerstvo, prípadne druhové 
pomenovanie s bližším určením, napr. Ministerstvo kultúry Slovenskej republiky - ministerstvo kultúry. 

Pri niektorých jednoslovných vlastných menách jestvujú aj dvojslovné názvy (s prídavným menom odvodeným od 
jednoslovného názvu), napr. Atlantik - Atlantický oceán, Jadran - Jadranské more, Bajkal - Bajkalské jazero, 
Balchaš - Balchašské jazero, Balt - Baltské more. Baltská úžina, Dardanely - Dardanelský prieliv, Tanganíka - 
Tanganické jazero. Dvojslovné pomenovania mávajú spravidla oficiálny ráz. 

Početné vlastné mená sú také známe, že sa zaobídu bez druhového označenia (uvedenia všeobecného podstatného 
mena), ktorým sa označuje druhová príslušnosť, napr. Dunaj, Vltava (rieky), Kriváň, Rysy (vrchy), Bajkal (jazero), 
Pacifik, Atlantik (oceány), Pyreneje, Apeniny (horstvá). Veľká Morava (štát), Bratislava, Košice (mestá), Orava, 
Zemplín (kraje). Súčasťou niektorých vlastných mien bývajú druhové pomenovania, ktoré ukazujú, čo sa vlastným 
menom označuje, napr. Krabia hmlovina. Medvedí ostrov. Mamutí polostrov. Veľkomoravská ríša, Francúzska 
republika, Hornádska kotlina. Slovenská akadémia vied. Slovenské národné divadlo. Jazykovedný časopis. Deň 
vzniku Slovenskej republiky. Preteky mieru. 

V istých situáciách je pri niektorých vlastných menách potrebné osobitne uvádzať aj druhové pomenovanie, a to najmä 
vtedy, ak druhové pomenovanie bližšie vymedzuje označený predmet alebo ak sa to isté pomenovanie používa na 
označenie rozličných jedinečných skutočností. Druhové pomenovanie sa kladie pred vlastné meno a píše sa s malým 
začiatočným písmenom, napr. hotel Devín, interhotel Slovan, kino Hornád, časopis Orava. Druhové pomenovanie je 
často potrebné použiť aj vtedy, ak vlastné meno svojím pôvodom predstavuje všeobecné podstatné meno a samo 
neukazuje, čo sa ním označuje, napr. Práca - denník Práca, Obzor - vydavateľstvo Obzor, kino Obzor, časopis Obzor. 
Druhové pomenovanie sa často používa pri vlastnom mene aj vtedy, ak vlastným menom je predložkový výraz 
(predložková väzba), napr. Na paši - ulica Na paši. Na vyhliadke - chodník Na vyhliadke. Okolo Slovenska - preteky 
Okolo Slovenska, U červeného raka - lekáreň U červeného raka. Pri obuvníckej bašte - vináreň Pri obuvníckej bašte. 
Za rampami - divadlo Za rampami. Druhové pomenovanie býva aj pri názvoch, ktorými sú neohybné slová, napr. 
Vpred - časopis Vpred, Napred - časopis Napred, spolok Napred. Rozvinuté druhové určenie sa môže klásť aj za 
vlastné meno a oddeľuje sa čiarkou, napr. vydavateľstvo SAV Veda - Veda, vydavateľstvo SAV; akciová spoločnosť 
Slovakoturist - Slovakoturist, akciová spoločnosť. 

Ak sa spojenie vlastného mena s druhovým označením stáva novým vlastným menom, ktoré už patrí do iného druhu 
vlastných mien, píše sa s veľkým začiatočným písmenom aj toto druhové určenie, napr. kráľ Svätopluk (vlastné meno 
Svätopluk s druhovým pomenovaním kráľ) - Kráľ Svätopluk (názov literárneho diela), otec Goriot (osobné meno 
Goriot v spojení s druhovým označením otec) - Otec Goriot (názov literárneho diela), krížnik Potemkin (názvom 
krížnika je osobné meno Potemkin, slovo krížnik je druhové označenie) - Krížnik Potemkin (celé spojenie nie je už 
označením dopravného prostriedku, ale názvom umeleckého diela). Takéto vlastné mená dostávajú podľa svojej povahy 
nové druhové označenie, napr. Kráľ Svätopluk - román Kráľ Svätopluk, Otec Goriot - román Otec Goriot, Krížnik 
Potemkin - jilm Krížnik Potemkin, Kráľ Lear - divadelná hra Kráľ Lear. 

1.2. ZÁSADY PÍSANIA VEĽKÝCH PÍSMEN VO VLASTNÝCH MENÁCH 

Jednoslovné vlastné mená sa píšu s veľkým začiatočným písmenom, napr. Ján, Rastislav, Mária, Benka, Jesenský, 
Vansová, Dunaj, Spiš, Bratislava, Madrid, Mladosť, Demokrati. 

Vo viacslovných vlastných menách sa veľké písmená píšu podľa týchto zásad: 

1. Vo viacslovnom pomenovaní, ktoré sa stáva vlastným menom len ako celok, píšeme s veľkým písmenom iba prvé 
slovo, napr. Červená čiapočka. Nový rok. Matica slovenská. Slovenská republika. Výskumný ústav zváračský. 

2. Vlastné meno, ktoré je súčasťou viacslovného vlastného mena, ponecháva si veľké jiísmeno na ktoromkoľvek mieste 
názvu, napr. Amerika - Južná Amerika, Karpaty - Malé Karpaty, Tatry - Vysoké Tatry, Červený kríž - Slovenský Červený 
knž. Univerzita Komenského - Filozojická fakulta Univerzity Komenského, Poľská republika - Ministerstvo 
zahraničných vecí Poľskej republiky. Spojené národy - Charta Spojených národov. Organizácia Spojených národov. 

3. V názvoch miest a obcí píšeme s veľkými začiatočnými písmenami všetky plnovýznamové slová, napr. Spišská Nová 
Ves, Nové Mesto nad Váhom, Dedina Mládeže. Takto sa píšu aj názvy častí miest a obcí ako administratívnych jednotiek 
(pôvodne zvyčajne názvy samostatných obcí), napr. Staré Mesto, Karlova Ves, Devínska Nová Ves (v Bratislave), 
Bardejovské Kúpele, Dlhá Lúka (v Bardejove). 




Pravidlá slovenského pravopisu. 3., upravené a doplnené vyd. Bratislava: Veda 2000. 

Použitie tohto textu sa riadi zákonom č. 618/2003 Z. z. v znení neskorších predpisov (autorský zákon). 



Ak názov obce obsahuje zemepisný názov iného druhu, píše sa takýto zemepisný názov rovnako ako akýkoľvek iný 
zemepisný názov (ponecháva si svoju pravopisnú podobu), napr. Závada pod Čiernym vrchom (v názve Čierny vrch ako 
pomenovaní vrchu, ktorý je súčasťou názvu obce, píše sa veľké písmeno iba na jeho začiatku). 

V rozličných obrazných názvoch, ktoré nie sú oficiálnymi názvami miest a obcí, píše sa veľké písmeno iba na ich 
začiatku, napr. Večné mesto (Rím), Mesto svätých, Mesto vetrov (preklad názvu Boku), Mestečko mládeže, Detské 
mestečko. Takto sa píšu aj obrazné názvy krajín, napr. Dolná zem. Svätá zem (Palestína) a názvy táborov, napr. Tábor 
priateľstva. 

4. S veľkým začiatočným písmenom píšeme všetky plnovýznamové slová aj v názvoch štátov, krajín, hradov a 
zámkov, v ktorých podstatné meno neoznačuje štát, krajinu, hrad alebo zámok, ale v týchto názvoch sú iné označenia, 
ktoré stratili pôvodný význam a s iným slovom vytvárajú viacslovné vlastné meno na pomenovanie jedinečného 
geografického objektu - štátu, krajiny, hradu alebo zámku, napr. Pobrežie Slonoviny (názov štátu), Čierna Hora (názov 
štátu). Krásna Hôrka (názov hradu). Červený Kameň (názov hradu). 

5. V cudzích názvoch píšeme podľa zaužívaného pôvodného pravopisu všetky plnovýznamové slová s veľkými 
začiatočnými písmenami (zachovávame pôvodné písanie), aj keď nejde o názvy miest a obcí, napr. Alfa Centauri, Alfa 
Proxima, Gran Chaco, Góry Sowie, Rio Grande, EastRiver, Baker Street, Victoria Station, Štúdia Academica Slovaca, 
Slavica Slovaca, Štúdia Slavica Academiae Scientiarum Hungaricae, Rocznik Slawistyczny, Dziennik Polski, New 
York Herald Tribúne, Los Angeles Times, Suddeutsche Zeitung, Berliner Zeitung am Abend, Liet és Tudomány, 
Musica Aeterna, Societas Linguistica Europaea. V cudzích pomenovaniach, ktoré uvádzame v pôvodnej podobe (ako 
lexikálne citáty), zachovávame písanie veľkých písmen, aj keď z hľadiska nášho chápania (chápania v slovenčine) nejde 
o vlastné mená, napr. Homo sapiens fossilis, Pithecanthropus erectus, Sinanthropus pekinensis, Homo 
neanderthalensis (ale pitekantrop, neandertálec ako zdomácnené podoby alebo v slovenčine utvorené podoby sa píšu s 
malým začiatočným písmenom). 

6. Vo zdvojených vlastných menách hterámych diel (pozostávajúcich z dvoch častí) sa píše s veľkým písmenom každá 
časť, napr. Kocúrkovo alebo Len aby sme v hanbe nezostali. Spor o kultúru alebo Dvojaký výklad sveta. Všeobecné dejiny 
čiže Život Rousseaua. Veľké písmená sa nepíšu, ak časť po spájacom výraze nie je samostatná, napr. Nárečie slovenské alebo 
potreba písania v tomto nárečí. 

Uplatňovanie viacerých pravopisných princípov pri písaní veľkých písmen vedie niekedy k pravopisnému 
rozlišovaniu rovnako znejúcich vlastných mien, ktoré predstavujú rozličné druhy vlastných mien, napr. Pobrežie 
slonoviny (pobrežie) - Pobrežie Slonoviny (štát). Čierna hora (vrch) - Čierna Hora (štát). Čierna voda (potok) - 
Čierna Voda (obec). Štrbské pleso (jazero) - Štrbské Pleso (administratívna časť obce), Dobšinská ľadová jaskyňa 
(jaskyňa) - Dobšinská Ľadová Jaskyňa (administratívna časť obce), Biely potok (potok) - Biely Potok (administratívna 
časť obce). Červený kameň (vrch) - Červený Kameň (hrad), Krásna hôrka (vrch) - Krásna Hôrka (hrad). 

1.3. PÍSANIE JEDNOTLIVÝCH DRUHOV VLASTNÝCH MIEN 

Vlastné mená píšeme s veľkým začiatočným písmenom. Vlastné mená sú mená ľudí a živých bytostí (antroponymá), 
názvy objektov vo vesmíre a na ich povrchu (kozmonymá a toponymá), názvy ľudských výtvorov, ktoré nie sú pevne 
fixované v prírode, pomenovania časových úsekov, dejinných udalostí, organizácií, inštitúcií, výrobkov, podnikov, 
spolkov, politických strán, hnutí, akcií, vyznamenaní a cien (chrématonymá). 



1.3.1. MENÁ ĽUDÍ A ŽIVÝCH BYTOSTÍ 

1 . Rodné (krstné) mená, priezviská, jednomenné pomenovania osôb, rodové mená, miestne predikáty (prídomky), 
pseudonymy (krycie mená), mená po otcovi (otčestvá), prezývky, pomenovania osôb v literárnych dielach, obrazné 
pomenovania osôb, napr. Dušan, Igor, Michal, Mária, Eva, Zuzana, Pribina, Bernolák, Štúr, Balzac, Vansová, 
Medvecká, Lilgeová, Aristoteles, Marcus Tuľlius Cicero, Gaius lulius Caesar, Pongrác z Mikuláša, Vavrinec 
Benedikt z Nedožier (Nedožerský), Leonardo da Vinei, Charles de Gaulle, Ludwig van Beethoven, Vincent van 
Gogh, Valéry Giscard d’Estaing, Ján Smrek, Piotr Iľjič Čajkovskij, Anton Pavlovič Čechov, Nadežda Pavlovna 
Jegorovová, Hrdzáň, Papuľa, Neznámy, Básnik (v literárnom diele). Neznámy vojak (hrob Neznámeho vojaka). 
Majster Pavol z Levoče, Majster bytčianskeho oltára. Otec vlasti. Matka Terézia, Antihamlet, Lžidimitrij, 
Pseudomauríkios. 

Prívlastky pri rodných menách panovníkov, pápežov alebo iných historických osobností a postáv (skutočných alebo 
vymyslených) pokladajú sa za vlastné mená a píšu sa s veľkým začiatočným písmenom (obdoba priezvisk), napr. 
Mojmír Prvý (L), Jozef Druhý (H.), Ján Pavol Druhý (H.), Peter Veľký, Ivan Hrozný, Viliam Oranžský, Kliment 
Bulharský, Mária Katolícka, Lámme Strašný, Ladislav Pohrobok, Konštantín Lilozof, Julián Apostata, Henrich 
Moreplavec, Richard Levie srdce. S veľkým začiatočným písmenom sa píšu aj spojenia pôvodne všeobecných 
podstatných mien so zhodným prívlastkom stojacim za podstatným menom, ktorými sa pomenúvajú osoby, napr. Panna 
Orleánska, Anonym Perzský (obdoba spojení rodných mien a priezvisk). 

V obrazných pomenovaniach osôb so spojením prídavného mena s podstatným menom (prídavné meno je pred 
určeným podstatným menom) veľké písmeno sa píše iba na začiatku celého pomenovania, napr. Orlie pierko. Sokolie 

oko, Bleskový nôž (indiánske mená), Broskyňový kvet, Lotosový kvet (čínske mená). Tieto mená sa nechápu ako obdoba 
spojenia rodného mena a priezviska, ide o pomenovania osôb jedným menom. 

S veľkým začiatočným písmenom píšeme tvary množného čísla vlastných mien osôb na -ovci použité na označenie 
rodiny, napr. Svoreň - Svoreňovci, Jankovič - Jankovičovci, Lilge - Lilgeovci, Jesenský - Jesenskovci, Mojmír - 
Mojmírovci, Pavlov - Pavlovovci, Pŕemysl - Pŕemyslovci, Plast - Piastovci, Bourbon - Bourbonovci, Flávius - 
Fláviovci. 

S veľkým začiatočným písmenom píšeme aj tvary množného čísla na -ovia použité na označenie osôb s rovnakým menom, 
napr. Svoreň - Svoreňovia (ľudia s menom Svoreň), Klimko - Klimkovia, Skultéty - Skultétyovia, ako aj mená na - ovia 
použité v štylisticky podfarbenom prenesenom význame, napr. Shakespearovia sa rodia len zriedkavo (ľudia ako 
Shakespeare), Ikarovia (ľudia ako Ikar). 

Poznámka. -1. Zovšeobecnené podstatné mená, ktoré vznikli z rodných mien a priezvisk alebo zo spojení takýchto mien 
s titulom, píšeme s malým začiatočným písmenom, napr.y«ťtós (zradca), lazár (ťažko chorý človek, úbožiak), mecenáš (dobrodinec), 
donchuan (záletník, sukničkár), donkichot (človek ženúci sa za fantastickými dobrodmžstvami, naivný rojko), kubo (hlupák), kalvín 
(stúpenec náboženského reformátora Jána Kalvína), kvisling (zradca národa), lynč (bezprávne usmrcovanie zvyčajne poštvaným 
davom), bojkot (odmietanie, obchádzanie, úmyselné zaznávanie), sendvič (obložený chlebíček), havelok (mužský plášť s dlhým 
golierom bez mkávov), axel, rittberger, salchov (skoky v krasokorčuľovaní). 

2. Mená prívržencov alebo príslušníkov nejakého hnutia odvodené od vlastných mien pôvodcov, vodcov alebo sídla, mená 
zamestnancov podniku, príslušníkov politických, masových, cirkevných, športových a iných organizácií a spolkov, náboženských 
vyznaní a pod. nie sú vlastnými menami a píšu sa s malými začiatočnými písmenami, napr. štúrovec, kantovec, hegelovec, 
darvinista, hurbanista (hurbanovský povstalec), slovanista (príslušník alebo prívrženec telovýchovnej jednoty Slovan), 
matičiar (člen Matice slovenskej), lúčničiar (člen umeleckého folklórneho súboru Lúčnica), slovnaftár (zamestnanec Slovnaftu), 
odborár, skaut, pionier, mníchovan, sokol, hlasista (stúpenec Hlasu), radošinci (členovia Radošinského naivného divadla), 
warchalovci (členovia orchestra vedeného B. Warchalom), klimešovci (členovia pracovného kolektívu vedeného Klimešom), 
jánošíkovci (členovia bojového oddielu Jánošík), katolík, rímskokatolík, gréckokatolík, starokatolík, evanjelik, luterán, 
husita, mohamedán, moslim, budhista, dominikán, františkán, benediktín, klariska, uršulínka. 

2. Národné a kmeňové mená a mená príslušníkov iných etnických skupín, obyvateľské mená utvorené od vlastných 
mien, napr. Slovák, Neslovák, Francúz, Škót, Srb, Lužický Srb, Angličan, Bulhar, Protobulhar, Maďar, Nemaďar, 
Nemec, Ultranemec, Ukrajinec, Poloukrajinec, Rakúšan, Exrakúšan, Číňan, Japonec, Arab, Kurd, Kelt, Trák, Etrusk, 
Žid, Hind, Vandal, Hýr, Róm, Goral, Valach, Slovan, Praslovan, Západoslovan, Západoslovák, Východoslovák, 
Európan, Stredoeurópan, Američan, Juhoameričan, Austrálčan, Praaustrálčan, Škandinávec, Moravan, Šarišan, 
Zemplínčan, Sicílčan, Bratislavčan, Nitran, Topoľčanec, Parížan, Exparížan, Newyorčan, Marian, Mesiačan 
(domnelý, fiktívny obyvateľ Marsu, Mesiaca; kozmonaut na Mesiaci). 

Poznámka. - 1. Všeobecné podstatné mená, ktoré vznikli z vlastných mien príslušníkov národov, kmeňov a iných 
etnických skupín alebo z obyvateľských mien, píšeme s malým začiatočným písmenom, napr. hotentot (nechápavý človek, veľmi 
hlúpy, obmedzený človek), cigáň (klamár), hind (vyznávač hindského náboženstva), žid (príslušník židovského náboženstva, 
vyznávač židovskej viery), flám (zábava, lumpovačka), martinčan, mladočech, staroslovák (prívrženci politických strán alebo 
hnutí), vandal (ničiteľ), škót (skúpy človek, skupáň), valach (pastier oviec), nitran (druh salámy). 

2. Zložené slová, v ktorých sa pomenovania príslušníkov národov a obyvateľské mená spájajú so slovami tiež, hurá, hej, kvázi 
a pod., majú štylisticky podfarbený (ironický) význam a píšu sa s malým začiatočným písmenom, napr. tiežslovák, tiežbrati- 
slavčan, huránemec, hejslovák, kvázifrancúz. 

3. S malým začiatočným písmenom sa píšu pomenovania utvorené od národných a kmeňových mien alebo obyvateľských mien na 
označenie stúpencov, prívržencov, napr. pansláv, pangermán, pročíňan, profrancúz, proameričan, slavianofil, maďarofil, 
maďarofób. 

4. S malým začiatočným písmenom sa píšu aj pomenovania druhov alebo plemien zvierat, ktoré majú pôvod v národných a 
kmeňových menách alebo obyvateľských menách, napr. hucul (druh koňa), Španiel (druh psa), vlaška (sliepka), novozélanďan, 
angorčan, sibírčan, kráľovský normanďan (plemená králikov). 

3. Mená zosobňujúce (personifikujúce) niektoré zjavy, najmä mená alegorických a rozprávkových bytostí, napr. 
Zlatovláska, Lomidrevo, Miesiželezo, Valibuk, Snehulienka, Šípková Ruženka, Červená čiapočka. Orlie pierko. 
Popoluška, Popolvár, Mikuláš, Gašparko, Pravda, Láska, Smrť. 

4. Mená bohov, božstiev, rozličných biblických bytostí a pod. a v náboženských textoch na znak úcty každé 
pomenovanie zastupujúce meno boha v kresťanskom chápaní, Ježiša Krista a Panny Márie, napr. Ra, Oziris, Baal, 
Quetzal, Alah, Perún, Vesna, Morena, Zeus, Auróra, Diana, Merkúr, Vulkán, Boh, Hospodin, Otec, Stvoriteľ, Ježiš, 
Kristus, Boží Syn (Syn Boží), Spasiteľ, Vykupiteľ, Baránok, Pán, Svätý Duch (Duch Svätý), Božia Matka (Matka 
Božia), Panna Mária, Sedembolestná matka (Matka sedembolestná), Bohorodička, Madona, Antikrist, Lucifer, 
Belzebub. 

Poznámka. - 1. V pravopise rozlišujeme vlastné mená zosobnených zjavov, mytologických a biblických bytostí a 
všeobecné podstatné mená, ktorými sa pomenúvajú osoby s istými vlastnosťami, napr. Zlatovláska - zlatovláska (dievča alebo žena s 
vlasmi zlatej farby), Miesiželezo - miesiželezo (silák, mocný človek). Valibuk - valibuk (silák), Lomidrevo - lomidrevo (silák). 
Gašparko - gašparko (komická postava, smiešna figúrka). Popoluška - popoluška (skromné dievča alebo žena), Popolvár - 
popolvár (skromný a odstrkovaný človek alebo lenivý a pasívny človek). Venuša - venuša (krásna, zvodná žena). Lucifer - 
lucifer (zlý človek), Belzebub - belzebub (zlý človek). Mesiáš - mesiáš (spasiteľ). Madona - madona (cnostná žena). Takéto 

pomenovania sa môžu stať aj označeniami vecí, ktoré ako všeobecné podstatné mená sa takisto píšu s malými začiatočnými 
písmenami, napr. vulkán (ničivá sila), madona (obraz alebo socha Panny Márie). 

2. Slovo boh ako pomenovanie nadprirodzenej bytosti píšeme s malým začiatočným písmenom. Všeobecné podstatné meno boh 
sa používa aj ako meno boha v kresťanskom chápaní a v takom prípade sa píše s velTsým začiatočným písmenom: Boh. Slovo 
pánboh píšeme s malým začiatočným písmenom. V náboženských textoch sa používa podoba Pán Boh, podobne sa tu používajú 
podoby Boh Otec, Boh Syn, Boh Duch Svätý. 

3. Prídavné meno utvorené od vlastného mena Boh sa píše s veľkým začiatočným písmenom, teda Boží, napr. Boží súd. 
Božia milosť. Božie milosrdenstvo. Rovnako sa slovo Boží píše s veľkým začiatočným písmenom vo viacslovných vlastných 
menách typu Božia Matka, Boží Syn. V rozličných ustálených spojeniach a obrazných pomenovaniach sa píše slovo boží s 
malým začiatočným písmenom, napr. palina božie drievko, božia príroda, každý boží deň, boží dar (chlieb), vyjsť na svetlo 
božie. 

4. Rozličné pomenovania bytostí, ktoré podľa starších predstáv napĺňajú celú prírodu, píšeme ako všeobecné podstatné mená 
s malým začiatočným písmenom, napr. škriatok, troll (škriatok v severskom germánskom bájoslovO, vodník, zmok, víla, 
rusalka. Rovnako s malým začiatočným písmenom píšeme aj niektoré pomenovania bytostí z náboženskej oblasti, napr. anjel, 
archanjel, čert, diabol, satan. S veľkým písmenom sa môžu takéto slová písať iba vtedy, ak sa využívajú ako pomenovania 
postáv v literárnych a iných umeleckých dielach, ako názvy diel a podobne, napr. Rusalka, Satan, prípadne sa využívajú aj ako 
vlastné mená iného druhu, napr. pomenovanie Satan ako názov vrchu a pod., názov Rusalka ako pomenovanie druhu výrobku 
atď. 

5. Mená zvierat, napr. Sivko, Belko, Pozor, Dunčo, Rexo, Murko, Cézar, Micka, Rysuľa, Jumbo, Víchor. 

Poznámka. - Slová sivko, belko píšeme s malým začiatočným písmenom, ak ide o akékoľvek zviera (najmä koňa) so 
sivou alebo bielou farbou. 

Prídavné mená utvorené od vlastných mien ľudí a živých bytostí (antroponým) sa píšu s veľkým alebo malým 
začiatočným písmenom: 

1 . S veľkým začiatočným písmenom sa píšu privlastňovacie prídavné mená utvorené od vlastných mien príponami 
-ov a -in, napr. Peter - Petrov, Eva - Evin, Svätopluk - Svätoplukov, Jánošík - Jánošíkov, Gončarov - Gončarovov, 
Timrava - Timravin, Zguriška - Zguriškin, Angličan - Angličanov (Angličanova chladnokrvnosť), Lomidrevo - 
Lomidrevov, Zlatovláska - Zlatovláskin, Jupiter - Jupiterov, Venuša - Venušin, Alah - Alahov, Jehova - Jehovov, 
Kristus - Kristov, Madona - Madonin; Dunčo - Dunčov, Jumbo - Jumbov, Rysuľa - Rysulin, Micka - Mickin. 

2. S malým začiatočným písmenom sa píšu prídavné mená odvodené od vlastných mien osôb alebo zvierat príponami 
-ovský, -ský alebo variantom -ký, napr. Štefan - štefanský, Mikuláš - mikulášsky, Anna - anenský. Štúr - štúrovský, 
Verdi - verdiovský, Španiel - španielsky, Rus - ruský, Turek - turecký, Jupiter - jupiterský, Junóna - junónsky, 
Dunčo - dunčovský. 

1.3.2. NÁZVY OBJEKTOV VO VESMÍRE A NÁZVY ÚTVAROV NA ICH POVRCHU 

1. Názvy kozmických objektov a názvy útvarov na povrchu mimozemských objektov (kozmonymá): 

názvy hviezd a zoskupení hviezd, napr. Slnko, Algol, Diadém, Sírius, Hyády, Jasličky, Plejády, Tychova hviezda, 
Barnardova šípka, Karolovo srdce, Gouldov pás hviezd, Keplerova supernova, Proxima Centauri, Krabia hmlovina. 
Galaxia (Mliečna cesta), Arpove galaxie, Coma, Pegasus, Miestna superkopa galaxií (Miestna supergalaxia). Miestna 
skupina galaxií. Miestny mrak galaxií, Seyfertov sextet, Voroncovov-Veľaminov kvintet; 

názvy súhvezdí, napr. Andromeda, Baran, Drak, Južná koruna. Južná ryba. Malý voz. Malý lev. Vodný had; 
názvy planét, napr. Jupiter, Mars, Urán, Venuša, Zem; 
názvy mesiacov, napr. Jánus, Európa, Mesiac; 

názvy planétok (planetoidov) a skupín planétok, napr. Eros, Adonis, Hermes, Amor, Trójania, Elóra; 
názvy komét a skupín komét, napr. Bielova kométa, Halleyho kométa, Arendova-Rolandova kométa, Jupiterova 
rodina komét; 

názvy meteoritov, meteoritických rojov, napr. Glorieta, Jiling, Lyridy, Perzeidy, Júlové Eénicidy; 
názvy útvarov na povrchu mimozemských objektov, napr. Humboldtovo more. More dažďov. Močiar spánku. 
Oceán búrok. Jarné jazero. Jazero snov. Záliv astronautov. Rovná stena, Rumberov vrch. Vežové vrchy, Baadeho 
dolina. Snehová dolina, Hadleyho brázda, Beľajev (kráter na Mesiaci), Herkulov mys. Planina zostupu. Základňa 
pokoja. 

Poznámka. -1. S malým písmenom sa píšu pomenovania zornička, večernica (Venuša), slnečná sústava, galaxia, 
galaktická sústava, hmlovina, hviezdokopa, hviezdna populácia, kvazar, pulzar, planéta, planétka (planetoid, asteroid), 
meteor, meteorit, meteorický roj, nová, supernova, biely trpaslík a i. Ide zväčša o pomenovania dmhov objektov vo vesmíre. 

2. V pravopise rozlišujeme: zem (súš, pevnina, pôda) - Zem (naša planéta, planéta, ktorú obývame), slnko (kozmické teleso 
ako zdroj tepla a svetla, hviezda) - Slnko (naše slnko, naša hviezda), mesiac (kozmické teleso obiehajúce okolo planéty) - 
Mesiac (mesiac obiehajúci okolo Zeme, náš mesiac), galaxia (sústava hviezd) - Galaxia (galaxia, do ktorej patrí Slnko a s ním 
naša Zem, naša galaxia). Názvy Zem, Mesiac, Slnko sa používajú v odbornom jazyku (v astronómii, astrofyzike, kozmológii), 
názov Galaxia sa používa popri názve Mliečna cesta. 

2. Názvy útvarov zemského povrchu a objektov na zemskom povrchu (toponymá): 
a) Názvy útvarov horizontálneho členenia zemského povrchu: 

názvy kontinentov a subkontinentov, napr. Afrika, Amerika, Austrália, Južná Amerika, Severná Amerika; 
názvy ostrovov a súostroví, napr. Kréta, Korzika, Nový Zéland, Barentsov ostrov. Medvedí ostrov. Britské ostrovy. 
Ostrov nádeje. Ostrov Alexandra L, Ostrov princa Karola, Zem kráľa Karola, Ostrov svätej Heleny (Svätá Helena), 
Ostrovy Juana Fernandeza; 

názvy púští, napr. Sahara, Gobi, Kalahari, Núbijská púšť. Veľká piesočná púšť; 

názvy prérií, stepí, tundier a oáz, napr. Veľká préria, Baraganská step, Murmanská tundra, Baharijské oázy; 
názvy močiarov, napr. Pinské močiare, Obské močiare; 

názvy polostrovov, napr. Kola, Malá Ázia, Predná India, Pyrenejský polostrov, Tajmýrsky polostrov. Mamutí 
polostrov, Thurstonov polostrov. Polostrov Hjalmara Riisera-Larsena; 
názvy šijí, napr. Korintská šija, Adamov most. Kra; 

názvy mysov, kôs, napr. Južný mys, Charlesov mys, Annin mys. Mys dobrej nádeje. Mys Morrisa Jesupa, Mys 
princa Waleského, Mys svätého Lukáša, Vislianska kosa; 

názvy pobreží a fyzickogeografických krajín, napr. Riviéra, Dolná Guinea, Stredná Amerika, Murmanské pobrežie. 
Pobrežie slonoviny, Adelino pobrežie. Pobrežie čierneho korenia. Pobrežie Charitona Lapteva, Pobrežie Viliama II., 
Pobrežie kráľa Fridricha VI., Washingtonova zem. Zem Knuda Rasmussena, Viktóriina zem. Zem Márie Byrdovej, 
Zem kráľa Viliama, Zem kráľovnej Maud. 

b) Názvy útvarov vertikálneho členenia zemského povrchu (vypuklých, vpadnutých a iných tvarov): 
názvy pohorí, napr. Tatry, Karpaty, Matra, Abruzzy, Alpy, Himaláje, Vysoké Tatry, Adulské Alpy, Stredný Ural, 
Levočské vrchy. Andalúzske vrchy, MacdoneUove vrchy. Vrchy kráľovnej Alexandry, ComwaUská vrchovina, Porýnska 
bridličnatá vrchovina, Krakovsko-čenstochovská vrchovina. Etiópska vysočina, Arkádska hornatina, Zavihorlatská 
pahorkatina. Jazerné pahorkatiny. Baltská jazerná pahorkatina. Mokrá planina, Langreská plošina. Bakonský les. 
Slovenské rudohorie. Centrálny masív. Bajkalský chrbát, Hiadeľské sedlo; 

názvy vrchov, napr. Kriváň, Elbrus, Olivový vrch, Košciuszkov vrch, Kľučevská sopka, Gunnbjornov vrch. 
Kamenný muž. Lomnický štít. Sninský kameň, Jankov vŕšok, Mont Blanc, Mount Everest; 

názvy priesmykov, napr. Dukliansky priesmyk, Džungárska brána. Veľký svätý Bernard, Priesmyk červenej veže; 
názvy nížin, zníženiu, kotlín a dolín, napr. Andalúzska nížina. Podunajská nížina, Rhônsko-saônska zn^enina, 
Hornádska kotlina. Transylvánska kotlina, Dyjsko- svratecký úval. Mokrá dolina. Mengusovská dolina. Veľká 
Studená dolina; 

názvy tiesňav, napr. Zádielska tiesňava. Veľký kaňon. Železné vráta. Kurdská priekopa; 
názvy preliačin, napr. Kaspická preliačina. Dolina smrti; 
názvy panví, napr. Parížska panva. 

3. Názvy krajín, krajov, území, štátov, správnych oblastí štátov a iných správnych oblastí: 

názvy krajín, napr. Slovensko, Nemecko, India, Rusko, Ukrajina, Bádensko-Wiirttembersko, Alsasko-Lotrinsko, 
Galia, Dácia; 

názvy území, krajov, napr. Balkán, Orient, Západ (západné štáty), Východ (východné štáty), Spiš, Šariš, Gemer, 
Záhorie, Novohrad, Haná; 

názvy štátov, spolkových krajín a pod., napr. Malajzia, Maurícius, Fidži, Slovenská republika, Francúzska 
republika, Rakúska republika, Dánske kráľovstvo. Izraelský štát. Luxemburské veľkovojvodstvo. Lichtenštajnské 
kniežatstvo, Ománsky sultanát, Ruská federácia, Brazdska federatívna republika. Vatikánsky mestský štát, 
Západosamojský nezávislý štát, Nemecká spolková republika. Spojené štáty americké. Spojené kráľovstvo Veľkej 
Británie a Severného írska; Alabama, Texas, Tirolská, Dolné Rakúsko, Bavorský slobodný štát, rovnako aj staršie 
názvy štátov, napr. Zväz sovietskych socialistických republík (Sovietsky zväz), alebo názvy štátov ustálené dodatočne 
historikmi, napr. Rímska ríša. Veľkomoravská ríša, Osmanská ríšaj 

názvy správnych oblastí štátov (aj staršie, historické), napr. Žilinský okres. Nitriansky kraj. Trenčianska župa. 
Gemerská stolica, Voronežská gubernia, Poznanské vojvodstvo. Federálny dištrikt Kolumbia, Budínsky pašalík, 
Fiľakovský sandžak, Vojvodinský autonómny kraj. Židovská autonómna oblasť, Cukotský autonómny okruh, 
Nižnonovgorodská oblasť; 

názvy iných správnych oblastí (železníc, armád, cirkví, priemyselných oblastí), napr. Východná železnica. Východný 
vojenský okruh. Spišská diecéza, Rybnická uhoľná oblasť, Hornosliezska priemyselná oblasť. 

Poznámka. -1. Pomenovania štátov rozlíšené číslovkami sa nepokladajú za vlastné mená, a preto sa nepíšu s veľkými 
začiatočnými písmenami, napr. prvá republika, druhé cisárstvo, tretia ríša. Vlastnými menami nie sú ani rozličné názvy 
motivované istými udalosťami, osobami (panovníkmi) a pod., napr. predmníchovská republika, habsburská monarchia. 
Vlastným menom je však pomenovanie Samova ríša (podľa franského kupca Sama), ktoré bolo utvorené historikmi. 

2. V oficiálnom názve Česká a Slovenská Federatívna Republika, ktorý sa používal do rozdelenia federatívnej republiky na dva 
samostatné štáty. Slovenskú republiku a Českú republiku, rozhodnutím Federálneho zhromaždenia ČSFR z 20. 4. 1990 sa 
výnimočne písali všetky plnovýznamové slová s veľkým začiatočným písmenom. 

3. Druhové označenie, ktoré stojí pred vlastným menom správnej oblasti štátu, píše sa s malým začiatočným písmenom, napr. 
štát Texas, spolková krajina Dolné Rakúsko, okres Žilina. 

4. Názvy jaskýň a priepastí, napr. Dvere, Mažarná, Driny, Štefanová, Uhlište, Vyvieranie, Burda, Matilda, Važecká 
jaskyňa. Čertova jaskyňa, Antonova jaskyňa. Dvojitá jaskyňa. Dobšinská ľadová jaskyňa (ale Dobšinská Ľadová 
Jaskyňa = administratívna časť obce). Bojnická hradná jaskyňa. Dolná kráľovská jaskyňa, Ochtinská aragonitová 
jaskyňa. Snežná diera. Mníchovská diera. Tomášova diera. Vlčia diera. Psie diery, Markov kút. Kamenné mlieko. 
Sovie oči. Čertova pec. Kavčí previs. Bezodná studňa. Blatnický tunel. Hladová vyvieračka. Tesná skala. Jaskyňa 
slobody. 

5. Názvy vodných tokov a vodných plôch sveta: 

názvy riek a potokov, napr. Dunaj, Váh, Visia, Seina, Čierny Váh, Severná Dvina, Biely Dunajec, Žltá rieka. Hadia 
rieka. Rieka otrokov. Rieka svätého Vavrinca, Biely potok (ale Biely Potok = administratívna časť obce), Abelovský potok, 
Andický jarok, Pravltava; 

názvy prameňov, gejzírov, napr. Fatra, Laskomer, Gretzemacherov prameň. Kyslá voda. Grófov obed. Herliansky 
gejzír; 

názvy riečnych prieplavov, napr. Veľký prieplav, Mamsko-rýnsky prieplav; 

názvy vodopádov, napr. Skok, Obrovský vodopád, Angelov vodopád, Stanleyho vodopád, Viktóriine vodopády. 
Niagarské vodopády (Niagara); 

názvy jazier a vodných plôch, napr. Izra, Bajkal, Počúvadlianske jazero, Bodamské jazero, Ochridské jazero, Rudolfovo 
jazero, Vel’M medvedie jazero, Plitvické jazerá. Veľké jazero otrokov. Veľké kanadské jazerá, Stefániino jazero. Štrbské 
pleso (ale Štrbské Pleso = administratívna časť obce). Päť spišských plies. Morské oko, Karibská priehrada, Asuánska 
priehrada. Oravská vodná nádrž. Zemplínska šírava, Rožmberský rybník, Búdkovianske rybníky; 
názvy kanálov, napr. Krátky kanál. Krížny kanál; 

názvy oceánov, napr. Atlantický oceán (Atlantik), Tichý oceán (Pacifik), Severný ľadový oceán; 
názvy morí, napr. Stredozemné more. Krétske more. Červené more, Šalamúnovo more, Hncolnovo more. More 
Laptevovcov, More kozmonautov; 

názvy záhvov, napr. Pearlharborský záliv (Pearl Harbor), Perzský záliv. Korintský záliv. Veľká Syria, Fínsky záliv, 
Lubecká zátoka, Jamesova zátoka. Veľrybia zátoka. Veľrybí záliv, Foxov záliv, Mackenzieho záliv. Veľký austrálsky záliv. 
Záliv trpezMvosti, Záliv svätého Juraja, Kotorská boka. Zlatý roh; 

názvy prielivov, napr. Kandavu, Kostin Šar, Dolphin a Union, Veľký prieliv. Dánsky prieliv. Lamanšský prieliv (La 
Manche), Štvrtý kurdský prieliv, Foxov prieliv. La Pérousov prieliv. Prieliv desiateho stupňa. Prieliv svätého Juraja; 
názvy morských prieplavov, napr. Suezský prieplav. Panamský prieplav; 
názvy úžin, napr. Bospor, Dardanely (Dardanelská úžina), Karské vráta; 

názvy morských prúdov a podmorských útvarov, napr. Golfský prúd. Severný rovníkový prúd. Mozambická terasa, 
Buldirský útes. Centrálna výšina, 

Arabsko-indický chrbát, Lawsonova lavica, Makarovov vrch, Makarovova panva. 

6. Názvy ľudských sídel, ich častí a verejných priestranstiev: 

názvy miest, dedín, osád, napr. Bratislava, Madrid, Washington, Bartošova Lehôtka, Spišské Podhradie, 
Trenčianske Teplice, Buenos Aires, New York, Dedina Mládeže, Kysucké Nové Mesto, Nové Mesto nad Váhom, Svätý 
Jur, Šaštín-Stráže, Chälons-sur-Marne; 

názvy častí miest a obcí ako administratívnych jednotiek, napr. Petržalka, Karlova Ves, Devínska Nová Ves, Staré 
Mesto, Košická Nová Ves, Závada pod Čiernym vrchom; 

názvy častí miest a obcí ako základných sídelných jednotiek nepredstavujúcich samostatné administratívne jednotky, 
napr. Vlčie hrdlo. Sídlisko SNP, Sídlisko osloboditeľov. Sídlisko nad jazerom; 

Poznámka. - Ak dmhové označenie sídlisko stojace pred vlastným pomenovaním nie je súčasťou vlastného mena, píše sa s 
malým začiatočným písmenom, napr. sídlisko Chrenová (vlastným menom sídliska je tu iba pomenovanie Chrenová). 

názvy ulíc a nábreží, napr. Drevená ulica. Suché mýto. Pekná cesta, Staroturský chodník, Nevský prospekt. Ľudová 
aleja, Jaskový rad, Dostojevského rad. Ulica Jozefa Cígera Hronského, Železničiarska ulica, Jesenského ulica. Horná 
strieborná ulica. Ulica slobody. Aleja vďaky. Ulica gen. M. R. Štefánika, Fajnorovo nábrežie. Pri starom mýte. Na paši. 
Na vyhliadke. Na bôriku; 

názvy námestí, napr. Mierové námestie, Hviezdoslavovo námestie. Námestie republiky. Námestie Ľudovíta Štúra; 
názvy sadov, napr. Sad slobody. Sad Janka Kráľa; 

názvy záhrad, napr. Botanická záhrada Prírodovedeckej fakulty UK, Medická záhrada; 
názvy cintorínov, napr. Ondrejský cintorín. Cintorín hrdinov SNP, Národný cintorín. 

7. Názvy významných stavieb a ich častí: 

názvy budov, domov, palácov, napr. Hofburg, Biely dom. Palác kultúry. Palác vedy a kultúry, Pcdác republiky. 
Primaciálny palác. Dom umenia. Domov vedeckých pracovníkov SAV; 

názvy študentských domovov, internátov, napr. Študentský domov Juraja Hronca, Študentský domov Ľudoväa 
Štúra, Svoradov, Družba; 

názvy štadiónov, napr. Štadión desaťročia. Olympijský štadión. Ľudový štadión; 
názvy amfiteátrov, napr. Amfiteáter priateľstva národov. Amfiteáter slobody; 

názvy hradov, zámkov, kaštieľov, napr. Spišský hrad. Oravský zámok, Markušovský kaštieľ. Červený Kameň, 
Krásna Hôrka; 

názvy kostolov, chrámov, katedrál, bazilík, pagod, kláštorov, napr. Kostol svätého (xv.) Štefana, Dóm svätého 
Martina, Chrám svätého Víta (Svätovítsky chrám). Chrám svätého Petra (Svätopeterský chrám). Chrám Vasilija 
Blaženého, Katedrála svätého Pavla, Konkatedrála svätého Martina, Bazilika svätého Petra, Bazilika Sedembolestnej 
Panny Márie, Bazilika Božej múdrosti. Veľká pagoda divých husí. Kláštor svätého Emeráma; 

Poznámka. - Označenie kostolov, chrámov, kláštorov a pod. podľa príslušnosti k istej reholi (rádu) nie je vlastným 
menom a takéto označenie sa píše s malým začiatočným písmenom, napr. kapucínsky kostol, benediktínsky kostol, kostol 
klarisiek, kostol uršulínok, františkánsky kláštor, kláštor premonštrátok. 

názvy brán, napr. Michalská brána. Brána hrdinov; 

názvy múrov, napr. Berlínsky múr, Múr komunardov, Múr nárekov, Veľký čínsky múr; 

názvy významných siení, dvorán a iných priestorov v budovách a stavbách, napr. Sieň federácie, Sieň Ladislava 
Novomeského, Rytierska sieň Bratislavského hradu. Stĺpová sieň Domu odborov, Dvorana predkov; 

názvy mostov, napr. Prístavný most, Hviezdoslavov most, Most mládeže, Most barikádnikov, Most Lafranconi, 
Nový most (v Bratislave); 

názvy fontán, napr. Fontána mieru. Kačacia fontána, Ganymedova fontána; 
názvy besiedok, napr. Besiedka priateľstva, Besiedka Ľudovíta Štúra; 

názvy významných alebo jedinečných železničných spojení, napr. Považská železnica. Trať mládeže, Transsibírska 
magistrála, Košicko-bohumínska železnica; 

názvy významných (jedinečných) ciest, autostrád, napr. Jantárová cesta, Panamerická cesta. Severovýchodná cesta. 
Tatranská magistrála, Via Appia; 

názvy tunelov, napr. Kraľoviansky tunel, Simplonský tunel. 

8. Názvy častí chotárov, polí a pod., napr. Rovienky, Záhumenice, Žiariče, Smrečina, Studničky, Hnilec, 
Jakubčáková, Košiarec, Rakovec, Stráň, Horné lúčky. Riedky diel. Suchá Siminička, Mútna studňa. Starý laz. Starý 
Rakovec, Pod skalou. Medzi vrchmi. Za lúčkami. Pri troch duboch. Za kalváriou. Pod Brložným, Pod Močiarkou. 

Poznámka. - Zovšeobecnené pomenovania, ktoré vznikli zo zemepisných názvov, najčastejšie názvov miest, píšeme s malým 
začiatočným písmenom, napr. Amerika - amerika (automobil americkej výroby). Kanada - kanada (žart, vtip, zábava). Panama - 
panama (dmh tkaniny, slamené pletivo na klobúky a nábytok a iné významy). Kašmír - kašmír (mäkká jemná tkanina z česanej 
ovčej vlny alebo z pravej srsti kašmírskej kozy obyčajne s pestrými vzormi), Kuba - kuba (cigara strednej akosti), Emmenthal - 
ementál (kvalitný tvrdý syr s vysokoohrievanou a lisovanou syrovinou), Cognac - koňak (vínny destilát), Manchester - menčester 
(pevná bavlnená tkanina s pásikovanou štruktúrou). Damask - damask (bavlnená alebo ľanová tkanina na posteľnú bielizeň), 
Roquefort - rokfort (polotvrdý ovčí syr s modrozelenou plesňou). Angora, teraz Ankara - angora (vlna z angorských zajacov a 
angorských kôz a ďalšie významy). Šterling - šterling (peňažná jednotka a platidlo vo VelTsej Británii), Charleston - charleston 
(spoločenský tanec severoamerického pôvodu v 4/4 takte a skladba v tomto takte). Eidam - eidam (dmh polotvrdého syra). Babylon - 
babylon (zmätok, chaos). Sodoma - sodoma (nemravný život), Mekka - mekka (významné centmm, stredisko, kde sa schádzajú 
obdivovatelia, priaznivci niečoho). 

1.3.3. NÁZVY ĽUDSKÝCH VÝTVOROV, POMENOVANIA ČASOVÝCH ÚSEKOV, DEJINNÝCH 

UDALOSTÍ, ORGANIZÁCIÍ, ESŠTITÚCn, VÝROBKOV, PODNIKOV, SPOLKOV, POLITICKÝCH 
STRÁN, HNUTÍ, AKCIÍ, VYZNAMENANÍ A CIEN 

1. Názvy jedinečných dopravných prostriedkov a spojov: 

názvy vlakových spojov (expresov, osobitných spojov), napr. Tatran, Dargov, Horehronec, Lietajúci Škót, Chopia, 
Vindobona, Pannonia, Ostravan, Meridian, Modrý šíp. Slovenská strela; 

názvy lodí, napr. Morava, Košice, Piešťany, Muráň, Profesor Zubrov, Víťaz Víťazstvo, Devín, Titanic; 
názvy lietadiel, vzducholodí, napr. Piešťany, Myjava. 

2. Pomenovania významných časových úsekov: 

názvy sviatkov, napr. Nový rok, Vianoce, Štedrý deň, Hromnice, Veľká noc. Kvetná nedeľa. Veľký piatok. 
Veľkonočná nedeľa, Turíce, Sviatok všetkých svätých. Sviatok práce. Prvý máj (1. máj); 

názvy pamätných dní, napr. Deň matiek. Deň víťazstva nad fašizmom. Deň vzniku Slovenskej republiky. Deň 
železničiarov. Deň zeme. Svetový deň zdravia. Medzinárodný deň detí. Pamiatka zosnulých. 

Poznámka. - 1. Pomenovania vianočné sviatky, turíčne sviatky, svätodušné sviatky, veľkonočné sviatky (spojenia 
prídavných mien so slovom sviatky ) píšeme s malým začiatočným písmenom (nechápu sa ako vlastné mená). 

2. Rozlišujeme pomenovanie nový rok (nových 365, resp. 366 dní, ďalší rok po uplynutí predcháďzajúceho roka, napr. veľa 
šťastia v novom roku, všetko najlepšie v novom roku, plán práce na nový rok, do nového roka s novými predsavzatiami a poď.) 
a Nový rok (prvý deň v roku, sviatočný deň). 

3. Pomenovania závažných dejinných udalostí: 

pomenovania revolúcií a povstaní, napr. Slovenské národné povstanie (Povstanie), Slovenské povstanie (r. 1848), 
Veľká francúzska revolúcia (Francúzska revolúcia). Októbrová revolúcia. Parížska komúna. Májové povstanie 
českého ľudu ; 

pomenovania vojenských operácií, napr. Stalingradská bitka. Púštna búrka, Overlord. 

Poznámka. - Iné pomenovania dejinných udalostí sa bežne píšu s malým začiatočným písmenom, napr. tridsa&očná 
vojna, krymská vojna, prvá svetová vojna, druhá svetová vojna, rusko-japonská vojna, napoleonské vojny, revolučné 
udalosti na Slovensku (slovenské revolučné udalosti), krompašská vzbura, handlovský štrajk, versaillský mier. 

4. Názvy jedinečných úradov a verejných inštitúcií a ich najvyšších súčastí (aj bývalých): 

názvy orgánov štátnej moci a ich najvyšších súčastí, napr. Národná rada Slovenskej republiky, Slovenská národná 
rada, Predsedníctvo Slovenskej národnej rady. Federálne zhromaždenie. Snemovňa národov Federálneho 
zhromaždenia (v bývalej ČSFR), Poslanecká snemovňa Českej republiky. Národné zhromaždenie (vo Francúzsku, 
v Maďarsku), Veľké národné zhromaždenie. Najvyšší soviet ZSSR (orgán štátnej moci v bývalom Sovietskom zväze). 
Štátna duma (v Rusku), Kongres USA, Kancelária prezidenta Slovenskej republiky. Úrad vlády Slovenskej republiky; 

názvy orgánov štátnej správy a samosprávy, napr. Rada ministrov Poľskej republiky. Rada ľudových komisárov 
(názov vlády v bývalom Sovietskom zväze). Zbor povereníkov (názov bývalého vládneho orgánu na Slovensku), 
Federálne ministerstvo zahraničných vecí (názov bývalého orgánu). Ministerstvo kultúry SR, Zväzový sekretariát 
zahraničných vecí Juhoslovanskej zväzovej republiky. Štátny departement (ministerstvo zahraničných vecí v USA), 
Ľudový komisariát zahraničných vecí ZSSR (názov ministerstva zahraničných vecí v bývalom Sovietskom zväze). 
Povereníctvo školstva (názov niekdajšieho ústredného orgánu štátnej správy na Slovensku), Úrad geodézie, kartograjie 
a katastra Slovenskej republiky. Magistrát hlavného mesta SR Bratislavy, Krajský úrad v Trnave, Okresný úrad 
v Spišskej Novej Vsi, Okresný úrad Bratislava 5, Mestský úrad v Žiline, Obecný úrad v Budmericiach; 

názvy najvyšších a jedinečných komisií, rád, výborov a pod., napr. Slovenská komisia pre životné prostredie. 
Slovenská komisia pre vedecké hodnosti'. Akreditačná komisia, poradný orgán vlády Slovenskej republiky; 
Legislatívna rada vlády Slovenskej republiky. Rada vlády Slovenskej republiky pre národnosti. Ústredná jazyková 
rada. Ústavnoprávny výbor Národnej rady Slovenskej republiky; 

názvy vedeckých a kultúrnych inštitúcií, vedeckých a výskumných ústavov a zariadení, napr. Slovenská akadémia 
vied. Slovinská akadémia vied a umení. Národná akadémia vied (v USA), Matica slovenská. Jazykovedný ústav 
Ľudovíta Štúra SAV, Endokrinologický ústav SAV, Výskumný ústav celulózy a papiera. Mestský ústav ochrany 
pamiatok v Bratislave; 

názvy škôl, fakúlt, katedier, rektorátov a dekanátov vysokých škôl, napr. Univerzita Komenského, Univerzita P. J. 
Šafárika, Palackého univerzita. Slovenská technická univerzita. Technická univerzita v Košiciach, Vysoká vojenská 
letecká škola. Vysoká škola dopravy a spojov. Vojenské učilište podjavorinských partizánov. Filozofická fakulta 
Univerzity Komenského, Strojnícka fakulta Slovenskej technickej univerzity. Katedra jazykov Právnickej fakulty 
Univerzity Komenského, Rektorát Univerzity Mateja Bela, Dekanát (Dekanstvo) Filozofickej fakulty Univerzity 
Komenského, Základná škola Jonáša Záhorského, Základná škola svätej (sv.) Uršule, Stredné odborné učUište 
stavebné v Bratislave, Gymnázium v Modre, Vojenské gymnázium Jána Žižku, Priemyselná škola textilná a 
papiernická v Ružomberku; Materská škola. Astrová ul., Bratislava; Základná škola v Pezinku, Fándlyho ul.; 

názvy knižníc, napr. Univerzitná knižnica. Štátna vedecká knižnica v Banskej Bystrici, Slovenská technická 
knižnica. Ústredná knižnica Slovenskej akadémie vied. Mestská knižnica v Bratislave, Kongresová knižnica (vo 
Washingtone); 

názvy divadiel, napr. Slovenské národné divadlo. Nová scéna. Divadlo P. O. Hviezdoslava (Hviezdoslavovo 
divadlo). Divadlo na korze. Divadlo pre deti a mládež. Štátne bábkové divadlo. Divadlo Jonáša Záhorského, Divadlo 
bratov Mrštíkovcov (v Brne), Veľké divadlo (v Moskve), La Scala (v Miláne); 

názvy operných súborov, napr. Komorná opera. Komická opera. Národná opera; 
názvy kín, napr. Hviezda, Tatra, Obzor, Kino mladých. Kino náročného diváka; 

názvy hudobných telies, speváckych a tanečných súborov, napr. Slovenská filharmónia, Filadelfská filharmónia. 
Viedenskí filharmonici. Symfonický orchester Slovenského rozhlasu v Bratislave, Slovenský komorný orchester. Štátny 
komorný orchester v Žiline, Košický zábavný orchester. Slovenský filharmonický zbor, Camerata Slovaca, Slovenský 
ľudový umelecký kolektív. Malokarpatská kapela, Moravanka, Hudci, Modus, Lúčnica, Ekonóm; 

názvy múzeí, napr. Slovenské národné múzeum. Turčianske múzeum Andreja Kmeťa, Technické múzeum 
v Košiciach, Krajanské múzeum. Múzeum histórie Bratislavy, Múzeum Ľudoväa Štúra (v Modre), Múzeum 
historických hodín ; 

názvy galérií, napr. Slovenská národná galéria. Galéria mladých. Galéria Ľudovíta Fullu (Fullova galéria); 
názvy tlačových agentúr (kancelárií), napr. Tlačová agentúra Slovenskej republiky. Novosti, Reuter, Associated Press, Prensa 
Latina, Polska Agencja Prasowa; 

názvy súdov a prokuratúr, napr. Najvyšší súd SR, Ústavný súd Slovenskej republiky. Generálna prokuratúra 
Slovenskej republiky; 

názvy nemocníc, napr. Fakultná nemocnica v Bratislave, Dérerova nemocnica s poliklinikou. Nemocnica svätej 
Alžbety, Nemocnica s poliklinikou Svätého kríža. Detská fakultná nemocnica; 

iné názvy úradov a verejných inštitúcií, napr. Všeobecná zdravotná poisťovňa. Slovenská sporiteľňa, a. s.. Národná 
banka Slovenska, Investičná a rozvojová banka, a. s.. Ľudová banka, a. s., Poľnobanka, a. s.; 

názvy najvyšších orgánov inštitúcií, názvy prezídií, predstavenstiev a dozorných rád (ak sa uvádza plný názov 
inštitúcie alebo podniku), napr. Krajské riaditeľstvo Policajného zboru Slovenskej republiky v Trenčíne, Prezídium Fondu 
národného majetku Slovenskej republiky. Predstavenstvo a. s. Slovnaft, Dozorná rada Všeobecnej úverovej banky. 

Poznámka. ~1. Slovo vláda sa ustálené píše s malým začiatočným písmenom, napr. vláda Slovenskej republiky, vláda 
Švajčiarskej konfederácie. 

2. Pomenovania oddelení, odborov, sekcií, rád, komisií a iných podobných organizačných alebo pomocných jednotiek inštitúcií, 
ústavov, úradov, podnikov atď. ani pomenovania kabinetov škôl sa nepokladajú za vlastné mená, a preto sa píšu s malým 
začiatočným písmenom, napr. civilnosprávny úsek odboru všeobecnej vnútornej správy Ministerstva vnútra SR, oddelenie 
jazykovej kultúry Jazykovedného ústavu Ľudovíta Štúra SAV, oddelenie dopravy Magistrátu hlavného mesta SR Bratislavy, 

fyzikálny kabinet Gymnázia v Martine, komisia Predsedníctva SAV pre zahraničné styky, útvar noriem Národného centra pre 
informatiku. 

3. Názvy typu miestny úrad, obecný úrad, okresný úrad, okresný súd, materská škola, základná škola, gymnázium, stredná 
priemyselná škola elektrotechnická, stredné odborné učilište, filozofická fakulta, pri ktorých nie je uvedené presné určenie 
sídla, príslušnosti k istej inštitúcii alebo miesta pôsobnosti a nemajú ani dedikačný prívlastok, sú všeobecné názvy a píšu sa 
s malým začiatočným písmenom. 

4. Názvy študijných odborov (na stredných a vysokých školách) a učebných predmetov píšu sa s malým začiatočným 
písmenom, napr. ekonomika zahraničného obchodu, slovenský jazyk a literatúra, matematika, mechanizácia 
poľnohospodárskej výroby, chemik operátor, strojárstvo - stavba strojov. 

5. Názvy umeleckých a vedeckých diel, dôležitých písomností, publikačných orgánov a pod.: 

názvy umeleckých diel (beletristických, dramatických, filmových, výtvarných, hudobných), vedeckých a vedecko- 
^opularizačných prác, rozličných publicistických materiálov (v tlači, rozhlase, televízii, filme), napr. Tri gaštanové kone. 
Živý bič. Bratia Karamazovovci, Vojna a mier. Hájnikova žena, Hamlet, Višňový sad, Jožko Púčik a jeho kariéra. Pieta, 
Pamätník vffazstva. Beg Bajazid, Lovci perál. Nedokončená, Baladická suita. Koncert pre klavír a orchester č. 1 b mol. 
Morfológia slovenského jazyka. Encyklopédia astronómie. Za rozvoj demokracie. Štart nového raketoplánu. Robíme dosť 
pre mladé rodiny?; 

názvy dôležitých písomností (dokumentov), najmä historických, kódexov a zákonníkov, napr. Ústava Slovenskej 
republiky. Kutnohorský dekrét. Zlatá bula sicílska, Magna charta. Tolerančný patent. Októbrový diplom (z r. 1860), 
Charta Spojených národov. Košický vládny program, Postupimská dohoda. Občiansky súdny poriadok. Kódex 
kánonického práva. Zákonník práce; 

Poznámka. -1. Za vlastné mená sa pokladajú iba pomenovania najzávažnejších správ s celospoločenským významom, 
ktoré bývajú publikované v tlači alebo sú uverejnené ako samostatné publikácie a nadobúdajú ráz závažného dokumentu. 
Najrozličnejšie správy a iné dokumenty, ktoré mávajú zvyčajne interný charakter a nemávajú širší dosah, nepokladajú sa za vlastné 
mená (píšu sa s malým začiatočným písmenom), napr. správa o činnosti Zväzu slovenských dramatických umelcov za rok 1995. 

2. Názvy zákonov, vyhlášok, vládnych nariadení a pod. sa píšu s malým začiatočným písmenom, napr. zákon Národnej rady 
Slovenskej republiky č. 300/1993 Z. z. o mene a priezvisku, vyhláška Ministerstva financií Slovenskej republiky č. 95/1993 Z. 
z. o kolkovýeh známkach. 

názvy časopisov a zborníkov, denníkov a iných periodických alebo neperiodických tlačových orgánov, napr. 
Slovenské pohľady, Romboid, Kultúra slova. Život, Práca, Slovenské národné noviny. Večerník, Nové slovo. Literárny 
týždenník. Jazykovedné štúdie, Slavica Slovaca, Štúdia Academica Slovaca, New York Times, Le Monde, Žycie 
Warszawy; 

názvy rubrík v časopisoch, názvy pravidelných relácií v rozhlase a televízii, napr. Diskusie, Rádiomaják, Listy 
čitateľov. Krátke informácie, Rádiožurnál, Dialóg, Aktuality, Melodické nokturno. Sondy, Kroky, Musica Viva; 

názvy edícií, napr. Naši klasici. Slovenská knižnica. Jantár, Periskop, Nová próza. Knižnica študujúcej mládeže. 
Pamäti, Malá moderná encyklopédia. 

6. Názvy typov a značiek sériových výrobkov: 

názvy technických výrobkov (automobilov, motocyklov, traktorov, poľnohospodárskych strojov, písacích strojov, 
plniacich pier a iných písacích potrieb, rozhlasových a televíznych prijímačov, gramofónov, videorekordérov, 
magnetofónov, fotografických prístrojov, hodinárskych výrobkov, chladničiek, práčok atď.), napr. Tatra 613, Škoda 
Felicia, Renault, Fiat 1500 P, Volkswagen Passat, Zetor, Jawa 250, Consul, Olivetti, Novátor, Žiak, Pionier, Echo, 
Domino, Capella, Symfónia, Eroica, Philips, Sony, Praktica TL 5, Flexaret, Operná, Doxa, Omega, Prím, Calex, 
Perobot, Tatramat, Elektra, Elektrosvit; 

názvy kozmetických výrobkov, napr. Poľana, Snežienka, Palmadent, Palmador, Nymfa, Chypre, Barbus, Derby, 
Columbia, Palmolive, Lavandon; 

medzinárodné (zväčša latinské) odborné názvy liekov (farmaceutických výrobkov), rastlín, živočíchov a pod., napr. 
Acylpyrin, Dinyl, Streptomycin, Dihydralazin, Moduretic, Neocrystepin, Valeriana officinalis L., Rubus fruticosus L., 
Lepus europaeus, Falco subbuteo; 

odborné názvy odrôd, sort, kultivarov a pod., napr. Jonathan, Booskopské červené (jablká). Železný kancelár 
(broskyňa), Senga sengana (jahoda); 

názvy najrozličnejších iných výrobkov. 

Poznámka. - 1. Pomenovania niektorých výrobkov, ktoré sa bežne používajú, stávajú sa všeobecnými podstatnými 
menami a píšu sa s malým začiatočným písmenom, napr. kuba (druh cigár), romadúr, rokfort, eidam (druhy syra), bukas (druh 
drevárskeho výrobku), rizling (druh vína), škoda (druh auta). V bežnom neoficiálnom vyjadrovaní sa pomenovania najčastejšie 
používaných liekov upotrebúvajú v poslovenčenej podobe a píšu sa s malým začiatočným písmenom, napr. aspirín, acylpyrín, 
dinyl. 

2. Všeobecnými podstatnými menami sa stali aj niektoré slová odvodené od vlastných mien, ktorými sa označujú druhy 
výrobkov, odrôd, napr. pragovka, škodovka, fordka, fiatka (automobily), tatramatka (práčka), jonatánka (jablko). Sú to často 
prostriedky hovorového štýlu jazyka. 

7. Názvy podnikov a závodov (štátnych, komunálnych, účastinných, odborových, družstevných a i.): 

názvy samostatných závodov, podnikov, združení podnikov, vydavateľstiev a pod., napr. Bratislavské automobilové 
závody. Tešia, Benzinol, Závody ťažkého strojárstva. Závody 29. augusta. Bane a huty na Slovensku, Palma- Tumys, 

Stavomontáže, Slovenská filmová tvorba, Podnik výpočtovej techniky, Nábytok Žilina, Tatran, Opus, Slovenské 
pedagogické nakladateľstvo. Mladé letá. Slovenský spisovateľ. Roľnícke družstvo v Stupave, Rozkvet, Pod Kriváňom 
(roľnícke družstvá); 

názvy súčastí združení podnikov, zoskupení podnikov (jednotlivých tlačiarní, hotelov, kaviarní, samostatných 
prevádzok a pod.), napr. Svornosť, Carlton, Kotva, U kráľa Mateja, Pórobetón. 

Poznámka. - Z predajní dostávajú osobitné pomenovania (vlastné mená) iba niektoré špecializované predajne, napr. 
Elegancia, Elegán, Pokrok, Jednota, Vitoša, Gladiola, Snežienka. Označenia predajní druhom predávaného tovaru 
nepredstavujú vlastné mená, napr. potraviny (predajňa potravín), ryby, mliečne lahôdky, rozličný tovar, víno, papier, 
elektrospotrebiče. 

8. Názvy spolkov, združení, spoločností, zväzov, politických strán, hnutí, športových, vojenských a iných organizácií, 
stálych orgánov, cirkevných organizácií a spoločností, napr. Červený krfi. Slovenský Červený kríž Slovenská 
jazykovedná spoločnosť pri SAV, Jednota slovenských matematikov a jýzikov pri SAV, Spolok slovenských 
spisovateľov. Slovenská spoločnosť prekladateľov umeleckej literatúry. Spolok xv. Vojtecha, Konfederácia odborových 
zväzov Slovenskej republiky. Hnutie za demokratické Slovensko, Kresťanskodemokratické hnutie. Organizácia 
Spojených národov. Európska únia. Sociálnodemokratická strana Rakúska, Kresťanskodemokratická únia (v NSR), 
Demokratická strana. Republikánska strana. Ľudový front. Front národného oslobodenia, Slovan Bratislava, Slávia 
STU, Armáda Slovenskej republiky. Konferencia biskupov Slovenska, Slovenská katolícka charita. Evanjelická cirkev 
augsburského vyznania na Slovensku, Rád maltézskych rytierov. 

Poznámka. - S veľkým začiatočným písmenom sa píšu aj názvy niektorých najvyšších súčastí politických strán a 
celoštátnych organizácií, napr. Ústredná rada Slovenskej národnej strany. Názvy nižších organizačných jednotiek sa píšu 
s malým začiatočným písmenom, napr. odbočka Slovenského zväzu záhradkárov, závodný výbor Odborového zväzu 
pracovníkov SAV. 

9. Názvy akcií, zjazdov, výstav, súťaží, pretekov, cien, radov, vyznamenaní, ocenení, nadácií, fondov, napr. 
Bratislavské hudobné slávnosti. Prešovská hudobná jeseň. Medzinárodná konferencia na obranu detí. Mesiac 
bezpečnosti práce. Študentská tvorivosť; Klenoty dávnej minulosti. Domácnosť 88 (výstavy), Hviezdoslavov Kubín, 
Zlatý krokodíl. Okolo Slovenska, Preteky mieru. Veľká starohájska. Veľká pardubická; Rad M. R. Štefánika, 
Nobelova cena. Rad SNP, Národná cena SR, Medaila za zásluhy o výstavbu Bratislavy, Cena SAV za vedecko- 
popularizačnú činnosť. Čestná plaketa SAV Ľudovíta Štúra za zásluhy v spoločenských vedách. Nadácia Emílie 
Kováčovej, Pro Slovakia. 

Poznámka. - 1. Ak sa pred názvom podujatia uvádza radová číslovka označujúca poradie podujatia, vlastným menom je celý 
názov aj s uvedením poradia podujatia, napr. Bienále ilustrácií Bratislava - 5. bienále ilustrácií Bratislava (Piate bienále 
ilustrácií Bratislava). 

2. S malým písmenom sa píšu pomenovania osôb, ktoré sú nositeľmi rozličných (aj bývalých) vyznamenaní, hodností, radov, 
cien a pod., napr. laureát Národnej ceny SR, laureát Nobelovej ceny, národný umelec, zaslúžilý umelec, nositeľ 
vyznamenania Za statočnosť, zaslúžilý majster športu, hrdina SNP, zaslúžilý pracovník SAP. 

3. Z výtvarných dôvodov vlastné mená v titulkoch kníh, časopisov, v názvoch článkov, nadpisoch kapitol, na plagátoch, 
oznámeniach a podobne sa niekedy píšu s malými začiatočnými písmenami. Takéto písanie sa uplatňuje najmä vtedy, ak ide 
zároveň aj o použitie osobitného, od iného textu odlišného typu písma. 

4. V zriedkavých prípadoch sa vlastné mená píšu s malými začiatočnými písmenami v modernej poézii, napr. rytier klingsor 
zo sedmohradska / letí navštíviť svoj eisenach. 



2. VEĽKÉ PÍSMENÁ NA ZAČIATKU VIET 

Veľké písmená píšeme: 

1 . na začiatku jednoduchej vety a súvetia, a to: 

a) na úplnom začiatku písaného prejavu, napr. Ľudská reč je prostriedok na dorozumievanie. - Na hrad (nápis na 
orientačnej tabuľke) - Vážení priatelia! (oslovenie v liste); 

b) na začiatku vety alebo súvetia po predchádzajúcej vete zakončenej bodkou, výkričníkom alebo otáznikom, napr. 
Slovenská republika patrí k popredným strojárskym producentom a vývozcom. Najznámejšie strediská strojárskeho 
priemyslu sú: Bratislava, Dubnica nad Váhom, Považská Bystrica a Martin. - Prídeš na schôdzku? Bude sa hovoriť 
o zájazde. 

2. po dvojbodke: 

a) na začiatku priamej reči, napr. Samo Cambel napísal: „Slovenčina môže mať iba jeden rozumný, odôvodniteľný 
cieľ, a to je: slúžiť za most k vzdelaniu ľudu slovenského.“ 

b) ak po nej nasleduje výpočet, v ktorom niektorý člen obsahuje aspoň jednu celú vetu, napr. Surové železo vyrobené 
vo vysokých peciach delí sa na dve skupiny: 1. Surové železo zUevarenské, ktoré pretápaním v zlievarni málo mení 
svoje zloženie. 2. Surové železo oceliarenské, kde premenou z nekujného surového železa na kujný materiál oceľ úplne 
zmení svoje zloženie. Podľa toho budú požiadavky kladené na zUevarenské surové železo celkom iné ako požiadavky 
kladené na oceliarenské surové železo. 

3. na začiatku odsekov vo výpočtoch, napr.: 

Rozlišujeme dva základné typy pohybov: 

1. Pasívny pohyb, keď sa živočíchy nechávajú prenášať buď fyzikálnymi faktormi prostredia (napr. vodou, 
vzduchom), buď inými živočíchmi (ektoparazity a endoparazity). 

2. Aktívny pohyb, ktorý je výsledkom aktívnej pohybovej činnosti živočíchov v priestore. Tento typ je všeobecnejší, 
lebo živočích môže aktívne regulovať polohu tela v zložitých podmienkach prostredia. 

Bielkoviny rozdeľujeme na dve veľké skupiny: 

1. Proteíny - jednoduché bielkoviny; ich molekuly tvoria len aminokyseliny. 

2. Proteidy - zložené bielkoviny; majú v molekule okrem aminokyselín aj významnú funkčnú skupinu 
nebielkovinovej povahy - prostetickú skupinu. 

Poznámka. - Na začiatku odsekov vo výpočtoch sa novšie píšu veľmi často malé začiatočné písmená na ich tesnejšie 
zopätie, napr.: 

Antigény rozdeľujeme na tri skupiny: 

a) izoantigény - bielkoviny, ktoré sú antigénmi v rámci jedného živočíšneho druhu, 

b) antoantigény - antigény v rámci toho istého druhu, napr. bielkoviny šošovky, spermií, hemoglobín, 

c) heteroantigény - antigény medzi rozdielnymi živočíšnymi druhmi. 

Vývinové zmeny nastávajú dvojakým spôsobom: 

a) mení sa nervová funkcia, 

b) mení sa organizácia, najmä ústrednej nervovej sústavy. 

K vyššej efektívnosti Bezpečnostnej rady by podľa memoranda mohli prispieť tieto opatrenia: 

- zavedenie užšej spolupráce medzi jej stálymi členmi. Členské krajiny by mohli preštudovať možnosť vypracovať také 
procedúry a vzájomné záväzky v duchu zdržanlivosti a rešpektovania slobodnej voľby štátov, ktoré by vylučovali zapojenie 
veľmocí do regionálnych konfliktov; 

- aktivizácia mechanizmov oficiálnych i neoficiálnych konzultácií členov Bezpečnostnej rady za účasti generálneho 
tajomníka OSN a v prípade potreby i priamo zainteresovaných krajín; 

- pravidelné zasadanie Bezpečnostnej rady na úrovni ministrov zahraničných vecí počas valného zhromaždenia alebo 
pred jeho začatím. 

Malé písmená sa píšu na začiatku odsekov vo výpočtoch, ktoré neobsahujú vety, napr. 

Živé sústavy majú: 

1. špecifické chemické zloženie, 

2. špecifickú štruktúru, 

3. za základ biochemických procesov enzymatické reakcie, 

4. vlastnosti autoregulujúcej sa sústavy, 

5. schopnosť reprodukovať sa a súčasne sa vyvíjať (prispôsobovať). 



3. VEĽKE písmena V SKRATKÁCH A USTÁLENÝCH ZNACKACH 

Veľké písmená sa píšu v iniciálových skratkách a značkách: 

1. vlastných mien, napr. J. (Ján), L. (Ladislav), J. (Jesenský), M. K. (Martin Kukučín), SR (Slovenská republika), 
ZŤS (Závody ťažkého strcyárstva), NR SR (Národná rada Slovenskej republiky), SAV (Slovenská akadémia vied), UPJŠ 
(Univerzita Pavla Jozefa Šafárika), MDŽ (Medzinárodný deň žien), SNP (Slovenské národné povstanie), KSSJ (Krátky 
slovník slovenského jazyka), OSN (Organizácia Spojených národov), HK (Hviezdoslavov Kuhín), BHS (Bratislavské 
hudobné slávnosti); 

2. rozličných všeobecných pomenovaní úradov, inštitúcií, podnikov a pod., napr. ODÚ (okresný daňový úrad), OÚP 
(okresný úrad práce), OÚŽP (okresný úrad životného prostredia), RD (roľnícke družstvo); 

3. akademických titulov a vedeckých hodností, napr. MUDr. (medicinae universae doctor - doktor medicíny, doktor 
všeobecného lekárstva), PhDr. (philosophiae doctor - doktor filozofie), Dr. (doktor), Ing. (ingénieur - inžinier), Mgr. 

(magister), Bc. (bakalár), CSc. (candidatus scientiarum - kandidát vied), DrSc. (doctor scientiarum - doktor vied), PhD. 
(philosophiae doctor - vedecká hodnosť doktora filozofie); 

4. chemických prvkov a fyzikálnych veličín, napr. H (hydrogenium - vodík), O (oxygenium - kyslík), kW (kilowatt); 

5. durových hudobných stupníc, napr. D dur, C dur (ale b mol, c moľ)', 

6. pomenovaní menových jednotiek, napr. Sk (slovenská koruna), Kč (koruna česká), Ft (forint), L (líra), Fr (frank); 

7. svetových strán, pásmových časov a pod., napr. J (juh), Z (západ), SV (severovýchod), SEČ (stredoeurópsky čas); 

8. rozličných iných názvov a pomenovaní, napr. VTR (vedecko-technická revolúcia), MP (mládeži prístupný - v 
oznamoch filmov). 

Zvyčajne sa zapisuje začiatočné písmeno slova, napr. SNR (Slovenská národná rada), SR (Slovenská reč), OÚP 
(okresný úrad práce), HK (Hviezdoslavova knižnica), SPKK (Spoločnosť priateľov krásnych kníh), DPH (daň z pridanej 
hodnoty). Niekedy sa priberá aj ďalšie písmeno, napr. VSŽ (Východoslovenské železiarne). Slovo československý sa v 
starších skratkách zvyčajne skracovalo ako ČS, napr. ČSAV (Česko-slovenská akadémia vied), ČSA (Česko- slovenské 
aerolínie). V niektorých starších skratkách, ktoré sa ako celok do slovenčiny prevzali z češtiny, zapisovalo sa iba 
začiatočné písmeno slova československý, napr. ČSD (Česko-slovenské štátni dráhy), ČSAD (Česko-slovenská štátni 
automobilová doprava). 

V niektorých prípadoch sa na rozlíšenie skratiek zapisuje aj malé písmeno, napr. OÚP (okresný úrad práce) - ObÚP 
(obvodný úrad práce), ODÚ (okresný daňový úrad) - ObDÚ (obvodný daňový úrad), STK (stanica technickej kontroly) 
- SITK (Slovenská technická knižnica). Malé písmená popri veľkých sa píšu aj v skratkách akademických titulov a 
vedeckých hodností, napr. PhDr. (philosophiae doctor - doktor filozofie), DrSc. (doctor scientiarum - doktor vied), 
v značkách menových jednotiek, napr. Ft (forint), a v iných podobných skratkách. 

Slová začínajúce sa písmenami (zložkami) ch, dz, dž skracujeme pomocou celých zložiek CH, DZ, DŽ alebo Ch, Dz, 
Dž, napr. CHTF, ChTF (chemickotechnologická fakulta), BDZD, BDžD (Bratislavské džezové dni). 

V slabičných skratkách píšeme veľké začiatočné písmená, ak ide o skratky slov, ktoré sa píšu s veľkými začiatočnými 
písmenami, napr. Ľud. (Ľudovít), Slov. reč (Slovenská reč), Slov. nár. divadlo (Slovenské národné divadlo), AngL 
banka (Anglická banka), Lit. týždenník (Literárny týždenník). Poľ. inštitút (Poľský inštitút), Fín. republika (Fínska 
republika). 



4. VEĽKÉ PÍSMENÁ V POÉZII NA ZAČIATKU VERŠOV 



Veľké písmená sa niekedy píšu na začiatku každého verša, napr. 

Jak Fénix plápolá 
Večitým ohňom planie 
V bezodných studniach tmy 
Tá ruža kamenná. (P. Horov) 

Veľké písmená na začiatku každého verša sa bežne používajú v staršej poézii, v súčasnej poézii sa píšu iba zriedkavo. 



5. VEĽKÉ PÍSMENÁ AKO PROSTRIEDOK NA VYZDVIHNUTIE 



NIEKTORÝCH SLOV A ČASTI SLOV ALEBO ČASTI JAZYKOVÉHO 
PREJAVU 

Ako zdôrazňovací prostriedok sa používajú veľké písmená najmä v básňach, napr. A potom šľahli noci / Krídlami 
havrana / Čo kráka Never more. / Na slávu môjho ľudu / Čo v smutných údoliach / Nie, nikdy nezahynie / NEVER 
MORE! NIKDY NIE! (P. Horov) 

Typografické vyzdvihnutie slov alebo častí slov slúži aj na to, aby si čitateľ uvedomil súvislosti medzi podobne 
znejúcimi slovami alebo náhodnými spojeniami slov, napr. DO MOJEJ CESTY VKROČÍŠ A UŽ ŤA STÍHA P AD ! pád 
šiat, pád tvojho tela, pád j>uta, ktoré bolí / Zdá sa mi, že sa zdvíha spod tvojich bielych šiat / obetný dym a kreslí 
náhodné epištoly / SMRŤ PRI MARIAŠI zvyčajne MA RIASY / ako ty: nám v dese zbelejú a jej sa chy / tá čerň 
MARIA SI posledná, ktorá sa o / nej dozvieš a budeš prvá rozcucha / nými vlasmi starnúť až do korienkov / piat 
MAR Y ASI a pohrebný voz vytvo / rí kolesami vodivé ohnivo a tam ťa bude / lámať za dažďa a bleskov. Len tvoje ho / 
rúčky za MARIA SI ma vo vyvrhnutých /kŕčoch. (J. Skamla) 

6. VEĽKE písmena NA ZNAK ÚCTY 

Na znak úcty sa píše veľké začiatočné písmeno: 

1 . v priamom písomnom styku v tvaroch zámen Ty, Vy, Tvoj, Váš, ak sa vzťahujú na adresáta (individuálneho i 
kolektívneho), napr. Navštívim Ta čo najskôr. - Dostal som Tvoj list. - Zasielam Vám svoj príspevok. - Veľmi ma 
zaujali Vaše osudy. - Vítame Vás (nápis na transparente); 

2. v oficiálnom písomnom styku v niektorých tituloch a osloveniach často historickej povahy, a to: 

a) v akademických tituloch a osloveniach, napr. Vaša Magnijicencia (oslovenie rektora). Vaša Spektabilita 
(oslovenie dekana fakulty); 

b) v panovníckych, šľachtických a pod. tituloch, napr. Vaša Excelencia, Jeho Excelencia, Veličenstvo, Výsosť; 

c) v tituloch vysokých cirkevných hodnostárov, napr. Svätý Otec, Jeho Svätosť (tituly pápeža), Eminencia, Vaša 
Eminencia (oslovenie kardinála); 

d) v oslovení významných umelcov, napr. Majstre. 

Poznámka. -1. Tvary zámen ty, tvoj, vy, váš sa v rozličných návodoch, pokynoch, reklamných textoch a pod. zvyčajne 

píšu s malým začiatočným písmenom. 

2. Ak nejde o oficiálny písomný styk, šľachtické a iné tituly sa zvyčajne píšu s malým začiatočným písmenom, napr. vaše 

blahorodie, vaša výsosť, vaša kráľovská výsosť, vaša kráľovská milosť, vaša jasnosť, vaša urodzenosť, jeho excelencia, vaše 

veličenstvo. 

3. S malým začiatočným písmenom sa píšu tvary zvratných zámen sa, si, svoj a pomocného slovesa byť (si, ste), napr. 

Nezmenili ste svoj názor? - Kedy ste sa vrátili z dovolenky? - Zapamätali ste si to dobre? 

VII. PREPIS Z INÝCH GRAFICKÝCH SÚSTAV 

1. BEŽNÝ PREPIS Z CYRILSKÉHO PÍSMA 



Cyrilské písmo (cyriliku, azbuku) používajú niektoré slovanské národy a väčšina neslovanských národov v bývalom 
Sovietskom zväze. Cyrilské písmo sa podobne ako latinské čiastočne líši podľa jednotlivých jazykov, v ktorých sa 
používa. 

V pripojených tabuľkách sa uvádza bežný prepis zo slovanských jazykov používajúcich cyrilské písmo do slovenčiny 
(do latinského písma používaného v slovenčine), a to z ruštiny, ukrajinčiny, bieloruštiny, bulharčiny, macedónčiny. Pri 
prepise zo srbčiny, v ktorej sa používa cyrilika, uplatňujeme písanie, ktoré sa používa v chorvátčine (používajúcej 
latinku). 



1.1. PÍSMENÁ CYRILSKÉHO PÍSMA V SLOVANSKÝCH JAZYKOCH, KTORÉ SA 
PREPISUJÚ VŽDY ROVNAKO 

1.2. PÍSMENÁ CYRILSKÉHO PÍSMA V SLOVANSKÝCH JAZYKOCH, KTORÉ SA 
NEPREPISUJÚ VŽDY ROVNAKO 

1.2.2. UKRAJINČINA 

1.2.3. BIELORUŠTINA 

1.2.4. BULHARČINA 

I Poznámka. - Písmeno ä možno z technických príčin nahradiť písmenom a. 

1.2.5. MACEDÓNČINA 

1.2.6. SRBČINA 





Chorvátske 

písmo 


Latinka 
v slovenčine 


Poloha 


Príklady 


e 


e 


e 




Eeorpa/t 

3arpe6 


Beograd 

Zagreh 


H 


i 


i 




CnjiHT 


Split 


t) 


dj,d 


dj,d 




T)opt)e 

TjHjiac 


Djordje 

Djilas 


h 


č 


č 




MHjiexHh 


Miletič 


H, 


nj (n) 


nj(n) 




Eaiba 

LjexHibe 




Jb 


li 


li 




KpaibeBHita 


Kraljevica 


r 


g 


g 




JaxHh 


Jagič 


x 


h 


h 




Xsap 


Hvar 


ú 


dž (g') 


dž (gO 




KapaijHh 


Karadžič 


kc 


ks 


ks 




AjieKcaHítap 


Aleksandar 



Poznámka. - Písmeno c možno z technických príčin nahradiť písmenom č. 



Na vedecké a odborné ciele (pri príprave a redigovaní vedeckých a odborných publikácií, v knihovníctve, bibliografii, 
dokumentácii a pod.) používa sa transliterácia cyriliky do latinky. Pravidlá transliterácie cyrilských písmen zo súčasných 
slovanských jazykov, ktoré používajú cyriliku, určujú slovenské technické normy. 

2. PREPIS Z GRÉCKEJ ABECEDY 



Litera 


Názov 




Poloha 


Príklady 


a 


A 


alfa 


a 


A 




’ApSipa 


Abdéra 


p 


B 


beta 


b 


B 




BoícoxĹa 


Boiótia 


Y 


r 


gama 


g 


G 




rópÔLOv 


Gordion 








n 




pred g, k, ch, x 




Angelos 

A 

e 


E 

z 


Z 

h 


H 


éta 


é 


É 

e 




pred koncovým i 

e 


0 


théta 


th 


Th 

t 


I 

i 


I 




ipuKoc; 

K 


K 

k 


K 




Kújipog 


Kypros 




A 


lambda 


1 


L 




Aijpvoc: 


Lémnos 


p 


M 


mí 


m 


M 




MaKEÔovĹa 


Makedonia 


V 


N 


ní 


n 


N 




Ná^og 


Naxos 


? 


77 


ksí 


x 


X 




Ná^og 


Naxos 


0 


O 


omikron 


o 


O 




’OkupjTiág 


Olympias 


JT 


n 


Pí 


P 


P 




Hakkág 


Pallas 


P 


p 


ró 


r 


R 






Ares 


O, q 


2 


sigma 


s 


S 




SakapĹí; 


Salamis 


X 


T 

t 


T 




TĹxavog 

D 


T 


ypsilon 


y 


Y 




Mnxikf|vr| 


Mytiléné 


(p 


<I> 


fí 


f 


F 




tboívĹKr] 


Eoiniké 


X 


X 


chĺ 


ch 


Ch 




Xápcov 


Charón 


ip 


W 


psí 


ps 


Ps 




'Ptjxtl 

CO 


Q 


omega 


ó 


Ó 




’Qpícov 


Orión 








o 

Dvojhlásky ai, ei, oi, av, ev, ov sa prepisujú ako ai, ei, oi, au, eu, ou. 

Ostrý pndych sa prepisuje ako h (pred samohláskou a, dvojhláskou a po r): Aí^íov - Haimón, "HÄiog - Hélios, 
Ilvppog - Pyrrhos. 

V úplnosti sa tento spôsob uplatňuje pri prepise na vedecké ciele v textoch z oblasti starovekých dejín, literatúry, 
filozofie a pod. a v bibliografii. Mnohé starogrécke mená sa však píšu ustáleným domácim spôsobom (podrobnejšie pozri 
v kapitole Hlavné zásady prispôsobovania starogréckych a latinských mien na s. 43 - 44). 



3. PREPIS Z JAZYKOV DALEKEHO VÝCHODU 

Uvádzame prepis z najdôležitejších jazykov Ďalekého východu, a to z čínštiny, japončiny a kórejčiny. Pre tieto tri 
jazyky orientalisti vypracovali primerané prepisy, v ktorých sa čo najvernejšie zachytáva ich zvuková podoba. Okrem 
našich prepisov sa možno stretnúť s viacerými prepismi (transkripciami aj transliteráciami) do latinky, najmä s anglickým, 
čínskym, japonským a kórejským, ako aj s ruským prepisom do azbuky, ktoré môžu nášho používateľa dezorientovať. Na 
ľahkú orientáciu i možnosť korekcie uvádzame niekoľko najbežnejších prepisov zo všetkých troch jazykov 
v prehľadných porovnávacích tabuľkách. 

3.1. ČÍNŠTINA 

Čínske písmo je pôvodom ideografické; dnes má zmiešanú ideograficko-fonetickú podobu a jednotlivými znakmi sa 
zapisujú v podstate jednoslabičné morfémy. 

Slabika má v čínštine ustálenú štruktúru. Skladá sa zo samohláskovej zložky (z jednoduchej samohlásky, dvojhlásky, 
trojhlásky), ktorá môže byť zakončená nosovými hláskami -n, -ng, alebo zo spojenia začiatočnej spoluhlásky (iniciály) s 
koncovou samohláskovou zložkou (finálou). Ak sú slabiky časťami slova alebo pomenovania, oddeľujú sa spojovníkom. 

Jestvuje viacero prepisov z čínštiny. Najznámejšie a najrozšírenejšie sú Wadov-Gilesov (anglický) a oficiálny čínsky 
transkripčný systém, známy ako pchin-jin c’-mu alebo pchin-jin (v transliterácii pinyin zimu alebo pinyin), prijatý v 
Čínskej ľudovej republike. 

U nás sa vypracoval prepis z čínštiny prispôsobený našej grafike. Hlásky sa prepisujú tými písmenami latinky, ktoré 
vyjadrujú zvukovo zhodné alebo blízke hlásky. Prepis nezachytáva všetky osobitosti zvukovej sústavy čínštiny (napr. 
tóny rozlišujúce významy slov, erizáciu, čiže pripojenie koncového - r k slovám a i.). Aspirované iniciály (spoluhlásky na 
začiatku slova) sa v ňom prepisujú pridaním ch, teda ako pch, tch, kch, cch, čch, neaspirované sa zapisujú neznelými 
spoluhláskami. V čínskom transkripčnom systéme sa neaspirované hlásky píšu ako znelé, teda b, d, g, z, kým aspirované 
ako neznelé: p, t, k, c. Hlásky č, š, ž, ť (mäkčeňom ich musíme označovať aj pred i, na rozdiel od slabiky ti), čch v našom 
prepise sa v čínskom zapisujú ako zh, sh, r, j, ch, ďalej ch ako h, j ako y, finála prepisovaná u nás ako ’ (apostrof sa píše 
ako i. Mäkké s a čch v našom prepise neoznačujeme (píšeme ich zjednodušene ako s ačch), v čínskom sa na ich zápis 
používajú písmená x a q. Ostatné rozdiely sú nepodstatné. Patrí medzi ne napríklad používanie spojovníka v našom 
systéme. 

Pri písaní osobných mien sa ako prvé uvádza priezvisko. Býva zväčša jednoslabičné (napr. Kuo), zriedkavo 
dvojslabičné (napr. S’-ma). Po ňom nasleduje rodné meno, ktoré sa zvyčajne skladá z dvoch slabík (napr. Ce-tung), 
môže však byť aj jednoslabičné (napr. Te). Toto poradie nie je vhodné meniť. Číňanky nemenia priezviská ani po sobáši, 
napr. Sung Cching-ling (politická a štátna činiteľka, vdova po Sunjatsenovi). 

Niektoré mená a názvy sa u nás používajú v poslovenčenej podobe, napr. Sunjatsen (Sun I-sien, Sun Cung-šan), 
Konfucius (Kchung-c’), Cankajšek (Tiang Tie-š’), zemepisné názvy Peking (Pej-fíng), Nanking (Nan-ňng), Šanghaj 
(Šang-chaj), Kantón (Kuang-čou). 



Príklady zápisu názvu najväčšej rieky a známej liečivej rastliny: 











Yangzi jiang 
renshen 


Jang-c’-ťiang 

žen-šen 




^HIí3bm35IH 

KCHbmeHb 



I Poznámka. - Slovo ženšen sa v slovenčine píše už bez spojovníka ako zdomácnené, a nie ako cudzie slovo. 

Vo svete sa čoraz častejšie presadzuje čínska transkripcia pchin- jin (v transliterácii pinyin). V Číne sa pokladá za 
záväznú normu prepisu čínskych znakov do latinky. V r. 1977 bol v OSN prijatý návrh na zavedenie pchin-jinu ako 
medzinárodnej normy na prepis čínskych geografických názvov. 



Porovnávacia tabulka čínskych hlások 

Iniciály 

p 

P 


pch 


p’ 

m 

M 


f 


f 


f 


4) 


d 


t 


t 


A 


t 


tch 


ť 


T 


n 


n 


n 


H 


1 


1 


1 


JI 


g 


k 


k 


r 


k 


kch 


k’ 


K 


h 


ch 


h 


X 


j 


f 


ch 


Ú3 


q 


čch 


ch’ 


h 


x 


S 


hs 


C 


zh 


č 


ch 


H5K 


ch 


čch 


ch’ 


H 


sh 


Š 


sh 


m 


r 


ž 


j 


yK 


z 


c 


ts 

tz (pred u) 


^3 


c 


cch 


ts’ 

tz’ (pred u) 




s 


S 


s 

sz (pred u) 


C 


w 


w 


w 


B 


y 


j 


y 


(h, e, H, lo) 



Finály 



V zátvorke sú uvedené finály tvoriace slabiku bez iniciálovej spoluhlásky. 



Čínsky prepis 


Slovenský prepis 


Anglický prepis 


Ruský prepis 


-a (a) 


-a (a) 


-a (a) 


-a (a) 


-o (o) 


-0 (o) 


-0 (o) 


-o (o) 


-e (e) 


-e (e) 


-e (e) 


-3 (3) 


-e (po i, Ú) 


-e 


-eh 


(e) 


-i (yi) 


-i (i) 


-i (i) 


-H (h) 


-i (po zh...) 




-ih 


-hl 


(po z...) 




-u 


-hl 


-u (wu) 


-u (wu) 


-u (wu) 


-y (y) 


-Ú (yu) 


-Ú Oú) 


-Ú (yú) 


-K)ň (ioh) 


-ai (ai) 


-aj (aj) 


-ai (ai) 


-aň (aň) 


-ei (ei) 


-ej (ej) 


-ei (ei) 


-3H (3h) 


-ao (ao) 


-ao (ao) 


-ao (ao) 


-ao (ao) 


-ou (ou) 


-ou (ou) 


-ou (ou) 


-oy (oy) 


-an (an) 


-an (an) 


-an (an) 


-aHb (aHb) 


-en (en) 


-en (en) 


-en (en) 


-3Hb (3Hb) 


-ang (ang) 


-ang (ang) 


-ang (ang) 


-aH (an) 


-eng (eng) 


-eng (eng) 


-eng (eng) 


-3H (3h) 


-ong (weng) 


-ung (weng) 


-ung (weng) 


-yn (b3h) 


-r (er) 


-r (er) 


-r (erh) 


-P (3p) 


ia (ya) 


-ia (ja) 


-ia (ya) 


-H (h) 


-iao (yao) 


-iao (jao) 


-iao (yao) 


-HO (ho) 


-ie (ye) 


-ie (jie) 


-ieh (yeh) 


-e (e) 


-iu (you) 


-iou (jou) 


-iu (yu) 


-K) (lO) 


-ian (yan) 


-ien (jen) 


-ien (yen) 


-HHb (HHb) 

-in (yin) 


-in (jin) 


-in (yin) 


-HHb ( hhb) 


-iang (yang) 


-iang (jang) 


-iang (yang) 


-HH (hh) 


-ing (ying) 


-ing (jing) 


-ing (ying) 


-HH (hh) 


-iong (yong) 


-iung (jung) 


-iung (yung) 


-K)H (K)h) 


-ua (wa) 


-ua (wa) 


-ua (wa) 


-ya (ea) 


-uo (wo) 


-uo (wo) 


-0 (wo) 


-0 (bo) 






-uo (po k, k’, h) 




-uai (wai) 


-uaj (waj) 


-uai (wai) 


-yaft (Baň) 


-ui (wei) 


-uej (wej) 


-ui (wei) 


-yň (b3h) 


-uan (wan) 


-uan (wan) 


-uan (wan) 


-yaHb (BaHb) 


-un (wen) 


-un (wen) 


-un (wen) 


-yHb (B3Hb) 


-uang (wang) 


-uang (wang) 


-uang (wang) 


-yaH (Ban) 


-ue (yue) 


-úe (jue) 


-úeh (yueh) 


-K)3 (K)3) 


-úan (yuan) 


-úan (juan) 


-úan (yuan) 


-loaHb (roaHb) 


-un (yun) 


-ún (lún) 


-ún (yún) 


-K)H (K)h) 



3.2. JAPONČINA 

V japonskom písme sa používajú znaky, dve slabičné abecedy a príležitostne aj latinka. Čínske písmo sa v Japonsku 
udomácnilo pravdepodobne v 6. storočí n. 1. Čínskymi znakmi sa však nedali vyjadriť gramatické prípony. Preto sa utvorili 
slabičné abecedy: oblejšia hiragana a hranatejšia katakana. Podľa dnešného úzu sa kmene slov zapisujú čínskymi znakmi a 
gramatické morfémy, citoslovcia a i. hiraganou; katakana sa dnes používa najmä na zápis slov prevzatých z európskych 
jazykov. 

Z viacerých prepisov do latinky je najrozšírenejší anglický, tzv. Hepburnov prepis. V 20. storočí vznikol domáci 
japonský systém prepisu, ako aj ruský prepis. Ostatné prepisy (portugalský, francúzsky) sa dnes už nepoužívajú. 

U nás sa používa prepis založený výlučne na našich grafémach. Vyznačuje sa v ňom dĺžka samohlások, lebo v japončine 
má rovnakú úlohu ako v slovenčine. V anghckom a ruskom prepise sa označuje ležatou čiarkou nad samohláskou (napr. ä), 
ale často sa vynecháva, v japonskom prepise vokáňom (napr. ú). Najfrekventovanejšie dlhé samohlásky v japončine sú ií a 
ó; á, é, í sa vyskytujú zriedkavejšie. Pri prepise z japončiny je dôležité aj označovanie zdvojených spoluhlások. 

Japonci svoje osobné mená píšu v rovnakom poradí ako Číňania, t. j. najprv priezvisko a potom rodné meno (napr. 
Kawabata Jasunari). Hoci čínske mená sa u nás píšu v pôvodnom poradí, pri japonských menách sa často používa 
slovosled podľa nášho poradia. Súvisí to so zámerom Japoncov prispôsobiť sa západným zvykom - pri styku so 
zahraničím uvádzajú svoje mená v opačnom poradí. V súčasnosti sa však v Japonsku presadzuje tendencia nemeniť 
pôvodný japonský slovosled ani pri styku so zahraničím. 

Pri preklade zo zahraničných textov (založených zväčša na angličtine) sa často stáva, že písmeno j sa netranskribuje ako 
dž- Pritom pôvodné sh, ch sa správne prepisujú ako š, č. Ak sa v texte vyskytujú sh, ch, znamená to, že ide o anglický prepis 
japončiny, preto písmeno j v ňom znamená hlásku dž, ktorú treba prepísať ako dž. Písmeno y sa v tom prípade prepíše ako j 
a ts ako c. Ak sa v texte vyskytujú písmená s diakritickými znamienkami š, č, ide o slovenský prepis japončiny. Písmeno j 
potom označuje hlásku j a hláska dž sa musí prepísať ako dž. Japonská hláska v, vo výslovnosti odlišná od slovenskej, 
prepisuje sa písmenom w. 

Príklady zápisu názvu japonského mesta a bankového monopolu Japonska, ktorý je na čele najväčšej japonskej 
podnikateľskej skupiny: 



Japonský prepis 


Slovenský prepis 


Anglický prepis 


Ruský prepis 


Hirosima 

Mitubisi 


Hirošima 

Micubiši 


Hiroshima 

Mitsubishi 


XnpocHMa 

Mhiíyôhch 



Poznámka. - Použitie neslovenského prepisu v slovenských textoch je vhodné iha v prípade slov, ktoré si zachovávajú 
cudzí a citátový charakter, resp. predstavujú obchodnú značku používanú na celom svete (napr. auto zn. Toyota, koncern 
Mitsubishi). 

3.3. KÓREJČINA 

Kórejské písmo je hláskové. Vzniklo v 15. storočí. Dovtedy sa kórejčina zapisovala čínskymi znakmi. Z prestížnych 
príčin sa ani potom neodstránili čínske znaky, ale používali sa súbežne tak, že sinokórejské slová sa písali (čínskymi) 
znakmi, kórejské slová a gramatické častice kórejskou abecedou. Táto prax na juhu (v Kórejskej republike) trvá dodnes. Na 
severe (v Kórejskej ľudovodemokratickej republike) píše sa len hláskovou abecedou. 

Pri prepise kórejských hlások nevystačíme s písmenami bežnými v slovenčine, ale si vypomáhame aj niektorými 
cudzími znakmi: ô (tzv. otvorené o), u (zvuk blízky francúzskemu nemému e), u, ô, w. Z toho prvé dve písmená sa 
zachovávajú len vo vedeckom prepise, ináč sa zjednodušujú na o au. 

V kórejčine nejestvuje protiklad znelosti a neznelosti, výslovnosť kolíše podľa postavenia spoluhlásky v slove. Pre 
naše párové znelé a neznelé spoluhlásky má teda kórejčina len jedno písmeno. To isté platí aj o dvojici r/l. V prepise sa 
pridŕžame výslovnosti. Vo vedeckej transliterácii zachovávame dvojhlásku úi, v bežnom prepise, čiže transkripcii, ju 
zjednodušujeme na ui (napr. názov mesta Sinuidžu píšeme ako Sinuidžu alebo podľa výslovnosti Sinidžu). 

Z mnohých prepisov do latinky sme vybrali najpoužívanejší a najpraktickejší McCunov-Reischauerov transkripčný 
systém (anglický). 

Najnovšie sa v anglickom a ruskom prepise začínajú písať druhé zložky mien (osobné mená) bez spojovníka. U nás sa 
zatiaľ spojovník používa (napr. Ri Ki-jong). 

Kórejský systém písania osobných mien je kópiou čínskeho, to značí, že na prvom mieste sa uvádza priezvisko, ktoré 
býva zväčša jednoslabičné (napr. Kim), zriedkavo aj dvojslabičné (napr. Tok-ko). Potom nasleduje rodné meno, ktoré 
býva zväčša dvojslabičné (napr. Man-džung), ale môže byť aj jednoslabičné (napr. //). 



Príklady zápisu názvov hlavných miest severnej a južnej Kórey: 









Ruský prepis 


Pyeongyang 

Seoul 


Pchjongjang 

Soul 


P’yôngyang 

Sôul 


Tlxenban 

Ceyji 



Porovnávacia tabulka prepisu kórejských hlások 









Ruský prepis 


g 


k, g 


k, g 


K, r 


gg 


kk 


kk 


KK 


n 


n 


n 


H 


d 


t, d 


t, d 


T, A 


dd 


tt 


tt 


TT 


l,r 


l,r 


l,r 


A, p 


m 


m 


m 


M 


b 


P, b 


p, b 


n, 6 


bb 


PP 


PP 


nn 


S 


S 


S 


c 


ss 

VIII. INTERPUNKCIA 



1. INTERPUNKCIA A JEJ FUNKCIE 



1. Interpunkcia je sústava príslušných grafických znakov (interpunkčných znamienok), ktoré sa používajú na členenie 
textu. 

I. V slovenčine sa používajú tieto interpunkčné znamienka: bodka (.), výkričník (!), otáznik (?), čiarka (,), 
bodkočiarka (;), pomlčka (-), tri bodky (...), zátvorky ( ), dvojbodka (:), úvodzovky lomka (/). V rámci 
pomenovania sa používa spojovník (-) a apostrof (’). 

Poznámka. - Interpunkčné znamienka, ako sú bodka, výkričník, otáznik, čiarka, bodkočiarka, tri bodky, dvojbodka, 

píšu sa bezprostredne za slovom bez vynechania medzery a medzera sa vynecháva až za týmito interpunkčnými znamienkami. 

Úvodzovky a zátvorky sa píšu bez medzery nielen za výrazom, ktorý sa kladie medzi tieto interpunkčné znamienka, ale aj pred 

ním. Pomlčka sa píše s medzerami, spojovník sa píše bez medzier. Ak sa stretajú dve interpunkčné znamienka, napr. výkričník 

a otáznik (!?), bodka za skratkou a čiarka (a pod., Varsik, B.:), píšu sa bez medzery. 

3. Interpunkčné znamienka (každé podľa svojej povahy) plnia v členení textu viac funkcií, a to a) vyčleňovaciu, b) 
pripájaciu, c) odčleňovaciu. 

4. Medzi interpunkčné znamienka, ktoré majú vyčleňovaciu funkciu, patrí bodka, čiarka, pomlčka, 
dvojbodka, zátvorky a úvodzovky. Bodkou sa najčastejšie označuje zakončenie viet a súvetí, čiarkami sa označujú 
hranice medzi vetami v súvetí, ako aj hranice medzi samostatnými (rovnorodými) časťami vetných členov. Zátvorky a 
úvodzovky sa používajú vždy vo dvojici, majú pravú a ľavú stranu, čiarka a pomlčka sa vo vyčleňovacej funkcii takisto 
uplatňuje vo dvojici (dve čiarky, dve pomlčky), ale ak vyčleňovaný výraz stojí na začiatku vety, ľavú čiarku, resp. 
pomlčku nahrádza veľké písmeno, ak vyčleňovaný výraz stojí na konci vety, pravú čiarku, resp. pomlčku nahrádza 
bodka, výkričník alebo otáznik. 

5. Interpunkčné znamienka v pripájacej funkcii naznačujú, že za výrazom, za ktorým stoja, bude nasledovať 
ďalší výraz alebo veta. Výraznú pripájaciu funkciu má najmä čiarka, signalizuje priradenie vetného člena, hlavnej alebo 
vedľajšej vety. Pripájaciu funkciu má aj dvojbodka, pomlčka a bodkočiarka. 

6. Viaceré interpunkčné znamienka majú rovnakú funkciu, napr. zakončenie vety (aj ako súčasti súvetia) môže podľa 
okolností naznačovať bodka, bodkočiarka, otáznik, výkričník alebo čiarka, vypustenie istej časti vety môže naznačovať 
pomlčka alebo aj tri bodky. 

7. Niektoré interpunkčné znamienka (osobitne čiarka, pomlčka a bodka) majú vyčleňovaciu aj pripájaciu funkciu 
(označuje sa aj ako odčleňovacia funkcia). Vyčleňujú voľné vetné členy, ale zároveň naznačujú ich súvislosti 
so štruktúrou vety. 

8. Viaceré interpunkčné znamienka (najmä výkričník, otáznik, tri bodky, pomlčka) naznačujú alebo zvýrazňujú 
významovú a modálnu stránku jednotlivých slov alebo iných častí písaného prejavu (signalizujú oznámenie, otázku, rozkaz, 
želanie, zvolanie). Pomlčka a tri bodky naznačujú vypustenie časti prejavu. 

9. Niektoré interpunkčné znamienka majú aj iné funkcie: bodkou sa naznačuje skrátenie slova alebo to, že ide 
o radovú číslovku (napr. stor., 2.); bodkou, pravou zátvorkou, lomkou (spolu s číslicou alebo malým písmenom) alebo 
pomlčkou sa označuje začiatok nových odsekov alebo jednotlivé body pri vyratúvaní (napr. 1., a), bi). 

10. Apostrofom (odsuvníkom) sa naznačuje vynechanie známej alebo pravidelne sa opakujúcej časti istého, obyčajne 
číselne vyjadreného znaku (napr. Bratislavská lýra ’89, Taliansko ’90) alebo vynechanie, resp. odsunutie istej hlásky 
najmä v starších básnických textoch, napr. kýs’, čos’, var’. 

II. Niektoré interpunkčné znamienka sa používajú aj na vyjadrovanie rozličných matematických 
vzťahov, napr. bodka označuje násobenie, dvojbodka delenie, pomlčka odčítanie, čiarka odčleňuje desatinné hodnoty 
od celého čísla, do zátvoriek sa dávajú množiny prvkov, dvojbodka označuje pomer hodnôt (napr. pri výsledkoch 
v športe). 



2. INTERPUNKČNÉ ZNAMIENKA 
2. 1. BODKA 



Bodka (.) sa píše: 

1. na konci oznamovacej vety alebo súvetia, napr. Slovenská republika je národný štát Slovákov. - Jazyk ako 
špecificky ľudská psychofyzická schopnosť je tesne zviazaný s celým spoločenským životom, kultúrou a myslením ľudí 
- Dnes má veda obrovský vplyv na vývin spoločnosti, takže je nevyhnutné, aby sa sama stala predmetom vedeckého 
bádania. 

2. za osamostatneným vetným členom, napr. Na jabloni, naklonenej z brehu, černie sa diera. Na tri metre vysoko. 
Čistá, vyklzaná. 

3. na konci vety so slovesným tvarom rozkazovacieho spôsobu, ale aj bez neho, ak má veta ráz prosby, žiadosti, rady, 
pokynu, alebo na konci želacej vety, napr. Marína, pomáhaj, povedz niečo. - Trecie plochy natierajte minerálnymi 
olejmi. - Vyhľadajte vo vetách podmet a prísudok. - Bár by bolo po tvojom. 

I Poznámka. - Na konci želacej vety sa môže písať nielen bodka, ale aj výkričník (porov. na s. 96). 

4. za skratkou, napr. č., čís. (číslo), slov. (slovenský), čs. (česko-slovenský), nár. (národný), ľud. (ľudový), kpt. 
(kapitán), gen. (generál), genpor. (generálporučík), napr. (napríklad), porov. (porovnaj), resp. (respektíve), a pod. (a 
podobne), t. j. (to jest), hod. (hodina), PhDr. (philosophiae doctor - doktor filozofie), MUDr. (medicinae universae doctor - 
doktor medicíny), Ing. (ingénieur - inžinier), CSc. (candidatus scientiarum - kandidát vied), DrSc. (doctor scientiarum - 
doktor vied), PhD. (philosophiae doctor - vedecká hodnosť doktora filozofie), doc. (docsnť), prof. (profesor); 

Poznámka. - Bodka sa píše za skratkou rodného mena a priezviska alebo za skratkou iného mena osoby, napr. A. 
Bernolák (Anton Bernolák), J. M. Hurban (Jozef Miloslav Hurban), M. K. (Martin Kukučín), ako aj za skratkou zemepisného 
názvu alebo jeho časti, napr. B. B., B. Bystrica (Banská Bystrica). 

5. za číslicami, ktoré sa píšu namiesto radovej číslovky, napr. 1. (prvý), 22. (dvadsiaty druhý), 105. (stopiaty), 1. 
januára 1993 (prvého januára 1993), 1. január 1993 (prvý január 1993), Mojmír 11. (Mojmír Druhý), Karol V. (Karol 
Piaty), 111. zjazd kardiológov (Tretí zjazd kardiológov), 7. § (siedmy paragraf); 

Poznámka. - Bodka sa píše aj za číslicami zastupujúcimi vyjadrenia po prvé, po dmhé atď., napr. 

1. slovesné vety: 

1. dvojčlenné - jednočlenné vety, 

2. slovesné - slovesno-menné vety, 

3. agentné - deagentné vety, 

4. vety s jedným, dvoma, troma, štyrmi obligátnymi aktantmi, 

II. neslovesné vety. 

V spisovnej slovenčine je šesť pádov: I. nominatív, 2. genitív, 3. datív, 4. akuzatív, 5. lokál, 6. inštrumentál. 

6. za veľkým písmenom, ktoré sa používa na označenie skupiny alebo podskupiny (podobne ako za arabskými alebo 
rímskymi číslicami), napr. 

I. Úvod do biológie 

A. Biológia a jej miesto v systéme vied 

B. Všeobecné metódy poznávania prírody 

7. za číslicami na oddelenie skupiny alebo podskupiny, napr. 1.1. (prvá skupina, prvá podskupina), 1.11. (prvá 
skupina, jedenásta podskupina) alebo 1.1.1.11 (bez bodky na konci); na konci sa bodka píše, ak za takýmito číslicami 
nasleduje výraz alebo veta, napr. 5. Vyhotovenie matrice činností, 5.1. Všeobecná matrica činností, 5.2. Identifikácia 
činností, 5.3. Postupy pri vyhotovovaní matrice, 5.3.1. Registrácia organizačných jednotiek, 5.3.2. Priradenie činností 
k organizačným jednotkám', 

8. ako znamienko na označenie násobenia (tu sa medzera vynecháva aj pred bodkou), napr. 5 . 4 (päťkrát štyri), a . b 
(a krát b); 

9. ako znamienko na odčlenenie hodín a minút vyjadrených číslicami (tu sa za bodkou medzera nevynecháva), napr. 

v utorok o 15.30 hod. 

Bodka sa nepíše: 

1 . za menom autora a názvom knihy alebo článku, za nadpisom, za názvom školskej úlohy, za názvom slohového útvaru 
v školskej úlohe, ktorý sa uvádza v zátvorke, za nápisom, za pomenovaním ulice, námestia, nábrežia a pod. (na uličnej tabuľ- 
ke), za krátkym oznamom, upozornením, názvom budovy, miestnosti a pod., napr. 

Martin Kukučín 
Dom v stráni 

Filozofia a riešenie problémov súčasného sveta 

Výročie založenia Slovenskej akadémie vied 

Diktát 

Moji rodičia 

(Opis) 

Človek a kultúra 
(Úvaha) 

Námestie republiky 

Predajňa pre rekonštrukciu zavretá 

Dom umenia 

Sieň Ladislava Novomeského 
Slovenské národné divadlo 
Galéria mesta Bratislavy 

Poznámka. - Za názvom článku, správy, kapitoly a pod., ktorý je súčasťou textu (hneď za ním sa začína vlastný text), sa 
bodka píše (názov býva zvyčajne odlíšený aj typograficky, napr. polotučným typom písma, alebo je od ostatného textu odčlenený 
ešte aj pomlčkou), napr. 

Konferencia MAAE. - Vo viedenskom kongresovom centre včera pokračovala 32. generálna konferencia 
Medzinárodnej agentúry pre atómovú energiu (MAAE). 

2. za určením miesta a dátumu (časového údaja), ktoré sú umiestnené osobitne (v osobitnom riadku), napr. 

Bratislava 28. 10. 1918 
Košice október 1990 

3. za doplneným údajom v úradnom tlačive, triednej knihe, na vysvedčení, v dotazníku a pod., napr. 

Rodné meno a priezvisko: Stanislav Kováč 
Dátum narodenia: 20. 8. 1950 
Miesto narodenia: Myjava 

4. za iniciálovou skratkou, napr. MS (Matica slovenská), STV (Slovenská televízia), SNR (Slovenská národná rada), 
NBS (Národná banka Slovenska), BAZ (Bratislavské automobilové závody), USA (United States of America), DPOH 
(Divadlo Pavla Országha Hviezdoslava), OÚP (okresný úrad práce), ODÚ (okresný daňový úrad), DÚ (daňový úrad), 
RD (roľnícke družstvo), SEČ (stredoeurópsky čas); 

5. za číslicou, ktorá označuje základnú číslovku stojacu za nadradeným menom, napr. v bode č. 2 (v bode číslo dva), 
uznesenie č. 5 (uznesenie číslo päť), § 7 ods. 2 (paragraf sedem odsek dva), Sputnik 2 (Sputnik dva), Mercury 4 (Mercury 
štyri), OS Bratislava 1 (Okresný súd Bratislava jeden), na s. 5 (na strane päť); 

6. za značkou (ustáleným dohovoreným symbolom) pozostávajúcou z jedného alebo niekoľkých písmen, hlások, 
číslic alebo z ich kombinácie, ktorá slúži na označenie rozličnej hodnoty alebo veci; sú to: 

a) meracie jednotky, napr. m (meter), Z (liter), cm (centimeter), cmj (štvorcový centimeter), t (tona), bm (bežný meter), 
i (hustota difúzneho toku), h (hodina), s (sekunda), kW (kilowatt), dB (decibel), J (joule), Hz (hertz), 

b) chemické značky, napr. O (oxygenium - kyslík), Cu (cuprum - meď), Fe (ferrum - železo), 

c) medzinárodné značky súhvezdí, napr. Sco (Scorpio - Škorpión), Tau (Taurus - Býk), 

d) hudobné značky, napr./ (forte), j/ (fortissimo), /7/7 (pianissimo), 

e) značky menových jednotiek, napr. Sk (slovenská koruna; v kurzových listoch SKK), L (líra), Ft (forint), DM 
(deutsche Mark), 

f) evidenčné čísla motorových vozidiel, napr. BA-138AB, BAB 33-44. 

I Poznámka. - Bodka sa používa aj ako diakritické (rozlišovacie) znamienko, napr. z (písmeno v poľskej abecede). 



2.2. VÝKRIČNÍK 

Výkričník (!) sa píše: 

1 . na konci rozkazovacích a želacích viet a súvetí, najmä s formou zvolacích viet, a to: 

a) na konci samostatných viet, napr. Utekajte! - „Zahraj, chlapče,“ rozkáže, „nech svet počuje, že sa mi vrátil syn!“ 
- Nech sa vám všetko podarí! - Aká je tá voda studená! 

b) na konci menných výrazov, citosloviec a oslovení s platnosťou jednočlennej vety, napr. Neuveriteľné! - To, to! - 
Jaj! - Pssst! - Pozor! - Janko! 

Poznámka. -1. Na začiatku listov sa namiesto výkričníka bežnejšie po oslovení píše čiarka a pokračuje sa na novom 
riadku, napr. 

Janko, 

včera som dostal Tvoj list a hneď naň aj odpovedám. 

2. V silne expresívnom prejave, pri dôraznom zvolaní alebo rozkaze sa často používajú dva alebo aj tri výkričníky, napr. 
Podliak!! - Dosť!! - To je lož!!! - Ticho!!! - Stáť!!! 

3. Za zvolacími vetami, ktoré majú povahu opytovacích viet, často sa píše otáznik aj výkričník, napr. Ako si to 
predstavujete? ! - Čo je to tu za poriadok?! - Máme sa na to azda nečinne pozerať?! 

4. Keď je viac výrazov, ktoré vyžadujú výkričník, píše sa výkričník iba za posledným z nich, napr. Chlapci, dievčatá! - 
Choď už, choď! 

2. vnútri vety v zátvorkách za jednotlivým slovom alebo výrazom, keď je potrebné čitateľa osobitne upozorniť, že je 
to tak, ako sa uvádza vo výklade, hoci sa to môže zdať nepravdepodobné, sporné, problematické a pod., napr. Tento jeho 
„nový prístup“ (tak!) nie je v nijakom prípade nový. 

Výkričník sa nepíše: 

1. za vetou s tvarom rozkazovacieho spôsobu v prísudku, keď nejde o striktný rozkaz, ale iba o ponúknutie, 
pobádanie, napr. Priateľsky ho zval: „Poďte dnu, poďte.“ 

2. za vetou s takýmto tvarom, keď ide o návod, pokyn, napr. Napíšte jednotlivé tvary slova hrdina. - Nepotrebné 
slová vynechajte. - Pokúste sa zistiť všetky rozmery. - Prechádzajte iba na vyznačených miestach. - Dodržiavajte 
všetky pokyny. - Uvoľnite miesta starším. 



2.3. OTÁZNIK 

Otáznik (?) sa píše: 

1 . na konci opytovacích viet, a to: 

a) na konci samostatnej vety, napr. Čo robíš? - Kedy ste sa vrátUi zo zájazdu? - Bol si na prednáške? - Mám sa 
vrátiť, nemám sa vrátiť? 

b) na konci výrazu použitého vo vetnej platnosti, napr. Skutočne? - Ano? - Teda o piatej? - Päťdesiatpäť? - Ten 
nový? 

2. na konci podraďovacieho súvetia, keď hlavná veta je opytovacia, napr. Nevieš, že na svete sa nič nestáva bez 
príčiny? - Počuli ste, že sa chystá ďalšie vydanie? - Hovorili o tom, čo by sa malo predovšetkým robiť? 

3. na konci priraďovacieho súvetia, keď je na konci súvetia opytovacia veta, napr. Prídeme na kraj hory a čo 
nevidíme? 

Poznámka. - Za zvolacími vetami, ktoré majú povahu opytovacích viet, píše sa často otáznik aj výkričník, napr. Ako si 
to predstavujete? ! 

4. vnútri vety v zátvorkách za jednotlivým slovom alebo výrazom, keď chceme naznačiť pochybnosti o správnom 
použití alebo správnom znení výrazu, pochybnosti o správnosti alebo vhodnosti istého prístupu, postupu a pod., napr. 
Zmieňoval sa o nevyhnutnosti (?) takéhoto riešenia ťažkostí, ktoré vznikli pri výrobe nového prístroja. - Niet času (?) 
na oddych. 

Otáznik sa nepíše: 

ak má ráz opytovacej vety iba podradená vedľajšia veta, napr. Pýtal sa ho, ako dlho bol na dovolenke. - Mohli by 
sme sa pýtať, či má zmysel rok čo rok sa takto stretávať. 



2.4. ČIARKA 

čiarka (,) ako interpunkčné znamienko má vo významovej a gramatickej stavbe vety, resp. textu tri základné funkcie: 
1. vyčleňovaciu, 2. pripájaciu, 3. odčleňovaciu. 

2.4.1. VYČLEŇOVACIA FUNKCIA ČIARKY 

Čiarkami sa vyčleňujú tie výrazy, ktoré nie sú vetnými členmi (citoslovcia, oslovenia, hodnotiace častice, kontaktové 
výrazy a vsuvky), ako aj uvádzacie vety vsunuté do reči postáv, rozvité výrazy v platnosti vetných členov, hodnotiace 
konštrukcie s trpným príčastím, rozvité prechodníkové konštrukcie a vety v podraďovacom súvetí. 

1. Čiarkami sa vyčleňujú citoslovcia: Beda, do dediny sme prišli veľmi neskoro. - Ach, nešťastník si ty nad 
nešťastníkov. - Som sám a sám, ako tu, hľa, stojím. - Tento hlas, ach, to je lepší svet budúcnosti. - Keď chceme, hm, 
zistiť, ako sa začína, hm, abeceda, musíme začať... od Adama... - To je teda zima, bŕŕŕ! - Už aby som ťa tu nevidel, 
marš! - Počuli ste všetci, há? 

Skupinu citosloviec a prípadne častíc na začiatku alebo na konci vety vyčleňujeme ako celok, napr. Ej veru, bolo to tak. 
-Ach bože, ako to len mohol urobiť! 

Poznámka. - Citoslovcia (obyčajne zvukomalebné), ktoré vo vete zastupujú sloveso v prísudku, čiarkami 

nevyčleňujeme, napr.: Na „tri“ d r c hlavou do lopty. - Chytí čugaňu a prásk po mátohe. 

2. Čiarkami sa vyčleňujú oslovenia: Janko, žiadam ťa o rýchlu pomoc. - Neboj sa, Malka, ja ti neublížim. - S ním 
si, bratku, nepomôžeš. - Naskáčte sa, deti, do sýtosti. - Čo len s tebou bude, chúďa moje! - Nehnevajte sa na mňa, 
teta. - Obed je už pripravený, vaša excelencia! 

Oslovenie vyčleňujeme čiarkami aj vtedy, keď pred ním predchádza zámeno 2. osoby sg. alebo pl. (ty, vy), napr. Na 
večeru pozývam aj vás, milí priatelia. - Nezabudni na to ani ty, brat môj. - Ty, vážený kolega, musíš ísť príkladom. - 
A ty, človeče, potom tráp sa! 

Čiarkami sa vyčleňujú aj citovo hodnotiace (zvolacie) výrazy, ktoré vznikli posunom oslovenia do inej (tretej alebo 
prvej) gramatickej osoby, napr. Prišlo, chúďa, celé utrápené. - A ja, blázon, som ti uveril. - Však sa oni, chudáci, dosť 
s tebou natrápili. 

3. Čiarkami sa vyčleňujú hodnotiace častice, ak sa nimi vyjadruje postoj hovoriaceho k obsahu celej výpovede, napr. 
Pravda, nie každý druh organizmu je schopný pútať na seba akýkoľvek materiál. - Bohužiaľ, teraz sa musíme 
rozlúčiť. - Tohoročná úroda pšenice bola, chvalabohu, nad všetko očakávanie. - Listiny sú, prirodzene, písané 
v rozličných jazykoch. - Bude to, naopak, pre nás veľké potešenie. - Poklesky netreba zamlčiavať, zaiste. 

Hodnotiace častice sa vyčleňujú čiarkami aj vtedy, keď stoja tesne za spájacím výrazom, napr. Všetci prídeme, ak, 
pravda, budeme zdraví. - Prišla aj matka, ktorá, žiaľ, o tom ešte nevedela. 

Hodnotiace častice sa vyčleňujú čiarkami aj za spojkou a\ Žiaci sa pripravia ešte večer a, prirodzene, všetci prídu 
načas. 



Poznámka. - 1. Častice, ktoré sa vzťahujú iha na jeden vetný člen, sa čiarkami nevyčleňujú: Iste bude mať z teba 
radosť. - Hádam nebudeš taký zlý. - Bol zrejme veľmi vzrušený. - Chodil som ta veru často. - Počasie sa vari už umúdri. 

2. Spojenia po prvé, po druhé atď. sa obyčajne nevyčleňujú čiarkami, napr. Po prvé nie je to pravda a po druhé by to 
znamenalo porušenie našich zásad. Pri zdôraznení sa môžu chápať ako samostatný výraz a vtedy sa vyčleňujú čiarkou, napr. Po 
prvé, prejavuje sa tu postupné odumieranie organizmu. Po druhé, odumierajúci organizmus nemá dosť obranných síl. 

4. Čiarkami sa vyčleňujú kontaktové výrazy vieš, viete, rozumieš, rozumiete, chápeš, chápete, cháp(te), prosím, 
prosím ťa (vás), pochop(te), predstav(te) si, (ne)povedz(te), ako vidíš (vidíme, vidíte), však(že), všakver, hej(že), naozaj, 
pravda(že) a pod.: Ako vidíme, všade rastú ovocné stromy. - Prosím ťa, pomôž mi, je to voľajaké ťažké. - Predstavte si, 
všetko sa dalo do poriadku. - Chápte, nemôžem to urobiť bez zreteľa na danú situáciu. - Vieš, to sa teraz nepatrí. - 
Pomôžte mi, prosím vás, už nevládzem. - Nejde to, všakže! - Tebe sa to nechcelo urobiť, pravdaže. - Už budeme 
zadobre, hej? 

5. Čiarkami sa vyčleňujú vsuvky (parentézy), ktoré síce prinášajú významovo závažnú (najmä subjektívne hodnotiacu) 
informáciu, ale na porozumenie vety nie sú nevyhnutné, napr. Madva, a to bola v tých časoch zvláštnosť, si pred lekárskym 
zákrokom umyl ruky. - Vaša práca, to sa nebojím povedať, má veľkú budúcnosť. - A práve toto, robiť a nezarobiť, trápi 
Štefana Duvalu. 

I Poznámka. - Zložitejšie vsuvky sa častejšie vyčleňujú zátvorkami alebo pomlčkami. 

6. Čiarkami sa vyčleňuje uvádzacia veta vsunutá do reči postavy alebo autora: Pijete málo, povedal Lemnitzer, my 
sme navyknutí na inakšie tempo. - Nezdá sa, že by ste sa aj držali v tom tempe, povedal Marek. - Jeden múdry človek 
napísal, národ nie sú len spoločne odžité dejiny. 

Ak sa reč postavy alebo autora uvádza v úvodzovkách, ľavá čiarka uvádzacej vety sa dáva pred úvodzovky (podobne 
ako otáznik a výkričník), napr. „Keď má takú dobrú hlavu, bude učencom,“ vyhlásila mať. - „Tvoje šťastie, že sa ponáh- 
ľam,“ povedal dirigent. (Podobne ako v prípadoch: „Už sa aj prac!“ skríkol na syna v rozrušení. - „Budeme ešte dlho 
čakať?“ spýtala sa Irena.) 

7. Čiarkami sa vyčleňujú tieto voľné vetné členy: 

a) voľný prívlastok: Dievčence, opásané bielymi zásterami, roznášali jedlá. - Kráčal popod brezy, zaprášené 
inovaťou. - Vo dvore ležal zelený súmrak, presýtený voňou surovej zeme. 

Poznámka. - Čiarkami sa nevyčleňuje tesný prívlastok stojaci za nadradeným členom (tesný postponovaný prívlastok), 
ktorý je významovo úzko spätý s obsahom celej vety (ak má mať veta daný význam, nemožno ho z nej vypustiť), napr. Dom 
postavený na piesku sa ľahko zrúti. Čiarkami sa nevyčleňuje tesný prívlastok so spojkou ako, napr. Jazyky 
ako slovenčina a čeština sú západoslovanské. - Z takých bylín ako mäta, ľubovník sa varí 
čaj, ako ani prívlastok typu my Slováci, napr. My Slováci od vekov žijeme medzi Tatrami a Dunajom. 

b) voľne pripojený rozvitý doplnok (porov. aj bod 9): Vtáky vyletovali zo skalísk, vyplašené ťahavým hvizdom 
vlaku. - Pobehne synovi naproti, otvoriac náruč. - Tobiáš už aj pohnal kone, ani nečakajúc na úctivý pozdrav. - Sedí, 
hlava pochovaná v dlaniach. - Hnaná touto túžbou, Krista Dominová začala myslieť na žandárov. - Našiel ho doma, 
ležiaceho na dlážke. 

c) prístavok: Chlapci, synovia, kráčali za ním. - Kohút, veľký jarabáč, rozkikiríkal sa na celý dvor. - Spomenul 
vtedy ešte dosť novú vec, kybernetizáciu. - RNDr. Ján Dubovský, DrSc., sa stal vedúcim oddelenia. - Váhostav, a. s., 
Žilina patrí medzi najväčšie stavebné podniky u nás. 

Prístavok sa často uvádza vysvetľovacími, rektifikačnými a inými podobnými výrazmi, ako t. j., napr., resp., ako, 
ináč, čiže, nazývaný, zvaný, rodená, dnes, kedysi, vlastným menom, alias a pod., napr. Výtvarné umenie, napr. 
maliarstvo, má veľký vplyv na rozvoj umeleckého cítenia. - Vývin poznania od predstavy k pojmu, resp. od 
abstraktného ku konkrétnemu, je sprostredkovaný súdom a úsudkom. - U nás rastú ihličnaté stromy, ako smrek, 
jedľa, borovica. - Mezoterapiu, čiže vstrekovanie liekov do kĺbových spojov, nemožno použiť častejšie ako tri razy 

ročne. - Rezno, dnes Regensburg, sa spomína už v časoch Veľkej Moravy. - Mária Sopková, rodená Mačugová, 
prišla neskôr. - Ján Smrek, vlastným menom Ján Čietek, je významný slovenský básnik. - Trnava, kedysi kráľovské 
mesto, mala v našich dejinách významnú úlohu. 

Poznámka. - Ak za rektifikačnými výrazmi respektíve (resp.), eventuálne, prípadne nasleduje iha jeden vetný člen 
(holý alebo rozvitý zhodný prívlastok), za týmto členom sa čiarka nepíše, napr. Kúpime si ojazdené, resp. aj nové auto. 

8. Čiarkami sa vyčleňujú konštrukcie s trpným príčastím vyjadrujúce isté postoje, hodnotenie, napr. Prvá sa, 
schematicky vyslovené, koncentrovala na vonkajšie deje. - To je, stručne povedané, poriadna blamáž. - Logicky vzaté, 
tento prípad nie je nič mimoriadne. 

9. Čiarkou sa vyčleňujú rozvité prechodníkové konštrukcie (porov. aj bod 7b): To vedeli, pravdu povediac, všetci 
naokolo. - Nadväzujúc na včerajšiu diskusiu, budeme sa venovať problému mestskej hromadnej dopravy. 

10. Čiarkami sa vyčleňujú vety v podraďovacom súvetí (jednoduchom i zloženom). 

a) V podraďovacom súvetí sa čiarkami vyčleňuje vedľajšia veta z hlavnej, prípadne nadradenej vety. Ľavá čiarka sa 
píše pred podraďovacou spojkou, resp. pred výrazom s takouto funkciou. Ak je vedľajšia veta vsunutá do hlavnej, 
prípadne nadradenej vety, vyčleňuje sa čiarkami pred podraďovacou spojkou, resp. spájacím výrazom, a na konci, napr. 
Oznámili, že prídu. - Je príjemné, že ste sa k nám unúvali. - Hneval sa, lebo mu ušiel vlak. - Čo nejdeš, keď ťa volá? - 
Večer, keď sa vracali domov, začalo pršať. - Môžete si predstaviť, ako sa mama naplašila, keď som jej povedal túto 
novinu. - Všetci, ktorí robotu skončili, môžu sa ísť umyť. - Dôkladné expertízy, ktoré dal urobiť, ukázali, že je to nápoj 
veľmi zdravý. 

Čiarka sa za vsunutou vedľajšou vetou píše aj vtedy, ak za touto vetou nasleduje spojka a pripájajúca ďalšiu hlavnú 
alebo nadradenú vetu, alebo viacnásobný vetný člen, napr. Rozkázal, aby mu priviedli koňa, a vydal povely. - Brat, 
ktorý sa práve vrátil, a sestra sa pustili do čistenia. 

b) Vedľajšia veta vložená za priraďovaciu spojku (a, i, ale, alebo) ľavou čiarkou sa osobitne nevyčleňuje, ale čiarka 
sa píše pred priraďovacou spojkou, napr. Vystúpili sme na vrchol, a keď sme sa rozhliadli, nevedeli sme nájsť ani slovko 
obdivu. - Neviem, aké tam máte povinnosti, ale ak kvôli Magdaléne, darmo sa budete ustávať. 

c) Vedľajšia veta vložená za podraďovaciu spojku tak, že sa k sebe dostávajú dve podraďovacie spojky {že keď, že 
ak, ktorý keď, lebo keby a pod.), ľavou čiarkou sa osobitne nevyčleňuje: Povedal, že ak bude vhodné počasie, pôjdeme 
na výlet. - Boli si obaja v tom istí, že kto prvý prekoná prekážku, vyhrá. 

d) Vedľajšia veta sa vyčleňuje ľavou čiarkou, aj keď je uvedená porovnávacími podraďovacími spojkami ako, než, sťa, 
ani, napr. Je tu lepšie, ako som čakal. - Leskne sa, sťa by bola zo zlata. - Nehlási sa ku mne, ani čo by moja nebola. 

Poznámka. - V nevetnom prirovnaní sa pred spojkami ako, než, sťa, ani čiarka nepíše: Je to lepšie ako (než) vlani. - 
Je rovný ani (sťa) jedľa. 

e) Čiarka sa píše aj pred zámenom ako vo funkcii spájacieho výrazu, keď uvádza jednočlennú vetu vyjadrenú 
neurčitkom a prípadným ďalším vetným členom, napr. Nevedel, ako sa zachovať. - Prišiel na to, ako prispôsobiť telo 
chladu. 

Poznámka. - 1. Čiarka sa pred zámennými spojkovými výrazmi (kto, čo, ktorý, aký, ako, kde, prečo a pod.) nepíše 
vtedy, keď stoja za hlavnou vetou izolovane bez vedľajšej vety, napr. Nevedel ako. - Nepýtaj sa prečo. - Nepovedal komu. 

2. Čiarka sa nepíše ani pred zámenami čo, kde, kto a pod. v konštrukciách typu Mám kde bývať. - Nemám kde spať. - Nieto 
čo jesť. - Je čo piť. - Nebolo čo robiť. - Niet kde sa uložiť. - Nemal kto pomôcť. 

2.4.2. PRIPÁJACIA FUNKCIA ČIARKY 

Čiarkou sa naznačuje, že bude nasledovať rovnorodý vetný člen, rovnocenná hlavná veta alebo rovnocenná vedľajšia 
veta. 

1 . Čiarka vo viacnásobnom vetnom člene: 

a) Čiarkou sa naznačuje pripojenie rovnorodých priradených častí viacnásobného vetného člena: 

aa) viacnásobného podmetu: Podmet, prísudok, predmet, príslovkové určenie a prívlastok tvoria štruktúru vety. - 
Vo výklade boli vyložené bábiky, detské kočíky, zvieratká, stavebnice, autíčka, lopty... 

bb) viacnásobného predmetu: Chlapec zhľadúval jľašky, jľaštičky, tégliky a voňavé vrecúška. - Hľadel na dedinu, 
na dymiace komíny, na úzke uličky. - Neurčité zámená vyjadrujú približnosť, neurčitosť, ľubovoľnosť. 

cc) viacnásobného prívlastku: Zastihlo nás sychravé, daždivé, neprívetivé počasie. - Tu sa dočítate o skromných, 
obetavých, ale aj hrdinských, nepokorených a víťaziacich ľuďoch. 

Poznámka. - Postupne rozvíjacie prívlastky (významovo nerovnocenné) sa nepripájajú čiarkou, napr. moja rodná dedina, 
náš prvý slovenský romantický básnik. 

dd) viacnásobného príslovkového určenia: Poriadok panuje v dome, na dvore, pred domom, v záhrade, všade. - 
Pieseň znie mohutne, ale čisto, zreteľne. 

Poznámka. - 1. Príslovkové určenia rozličného druhu alebo toho istého druhu so širším a užším určením sa nepripájajú 
čiarkou, napr. Richtár hľadel chvíľku oblokom do tmavej noci. - Do dediny nikdy na zábavy nechodieval. - Prišiel v nedeľu 
večer o desiatej hodine. - Sedel pri peci na lavici so založenými rukami. - Bežal od potoka cez lúku až k lesu. V sobotu 25. 5. 
1997 bola premiéra nového naštudovania opery. 

2. Čiarkou sa neoddeľujú ani príslovkové určenia v administratívnom údaji dátumu s určením miesta, napr. Bratislava 1. 
septembra 1991, Bratislava júl 1991. 

ee) viacnásobného doplnku: Každý deň vychádzal z domu oholený, učesaný, čisto oblečený a s aktovkou v ruke. - Po 
pretekoch sme ho našli ešte udychčaného, vysileného, spoteného, ale šťastného. 

ff) viacnásobnej mennej časti slovesno-menného prísudku: Staňme sa lepšími, dokonalejšími, ľudskejšími. - Na 
stavbe bol nosičom, murárom, lešenárom i omietkarom. 

b) Čiarka sa píše pred všetkými stupňovacími a odporovacími priraďovacími spojkami okrem spojok a, i, aj, ani a 
pred spojkami z nepravého priraďovania, napr. potrebný, ba (aj) nevyhnutný krok; ťažká, ale záslužná práca; mladý, a 
preto (a tak, a teda) nerozvážny. 

c) Čiarkou sa pripájajú aj časti viacnásobného vetného člena uvádzané dvoma protikladnými zdôrazňovacími výrazmi 
(napr. tak - ako aj (i), nie tak - ako, ako - tak aj, síce - ale, nielen - ale aj) alebo aj dvoma tými istými spájacími výrazmi 
(vše - vše, hneď - hneď, tu - tu, z jednej strany - z druhej strany, jednak - jednak a pod.), napr. ako jeden, tak aj druhý; 
Nie tak rosa, ako pot zúrodňuje polia. - Uvažovali sme jednak o nových témach, jednak o nových úlohách; raz jeden, raz 
druhý; vše matka, vše dcéra povzbudzovala otca. 

Čiarka sa píše aj pred spojkovým výrazom a to, ktorý má zvyčajne stupňovací význam, napr. Nastáva nečakaný, a to 
až revolučný zlom v myslení. 

d) Ak sa vo viacnásobnom vetnom člene opakuje tá istá zlučovacia alebo vylučovacia spojka viac ráz, pred druhou a 
každou nasledujúcou spojkou sa píše čiarka. Ide o tzv. dvojité, trojité atď. priraďovacie spojky i - i - i, aj -aj - aj, ani - 
ani, či - alebo, buď - alebo, napr. / hrobár, i zvonár, i poštár, aj pána notára ja bolievam.. . - Musíš všetko sám, aj z 
voza nosiť, aj dávať pozor, aj voda, aj mlyn.. . - Ktovie, v čom to bolo, či v oblečení, alebo v reči. . . - Ani pre jedno, ani 
pre druhé sa však netrápil. 

e) Čiarka sa píše aj v lexikalizovaných a frazeologizovaných spojeniach, ktoré ako celok nadobúdajú nový význam, 
napr. ani večer, ani ráno; ani sem, ani tam; ani z voza, ani na voz; ani vtáčika, ani letáčika; ani hlavy, ani päty; ani 
umrieť, ani žiť. 

f) Čiarka sa píše medzi jednotlivými údajmi v adrese uvádzanej v jednom riadku, napr. Ján Novák, Pekná cesta č. 5, 
Bratislava. 

Poznámka. - Ak spojka a pripája časť viacnásobného vetného člena so zreteľne iným významovým vzťahom ako zlučovacím 
(napr. stupňovacím, odporovacím, dôsledkovým, prípustkovým), čiarka sa pred spojkou a nemusí písať, lebo nie je na signalizovanie 
tohto vzťahu potrebná; písanie čiarky v takom prípade sa však nevylučuje, napr. malý a nebezpečný - malý, a (= ale) nebezpečný; 
prísny a láskavý - prísny, a (= hoci) láskavý. 



2. Čiarka v priraďovacom súvetí: 

a) Čiarkou sa pripájajú hlavné vety v bezspojkovom priraďovacom súvetí, napr. Taxík zastal, Anna zaplatila. - 
Hľadí do neba, mesiac sa mu uškŕňa, hviezdy padajú do hlbokej tmy. 

b) Čiarkou sa pripájajú hlavné vety, ktoré nie sú priradené spojkami a, i, aj, ani, alebo, či, napr. Boli by zajaca 
chytili, ale mal krátky chvost. - Zbadala, lež nedala to najavo. - Bránka nebola zamknutá, len sa ťažko otvárala. - 
Tam vládne ticho, iba čo vietor povieva korunami stromov. - Usmeje sa na mňa, ba aj ma pohladká po ruke. - On to 
vie, však je vysokoškolák. - Len choď, veď ja vydržím. - Musíš pracovať, ináč tu nemôžeš zostať. 

Poznámka. - Pred spojkami a, i, aj, ani, alebo, či, ak medzi hlavnými alebo rovnocennými vetami je zreteľný 
stupňovací, odporovací alebo vylučovací významový vzťah, čiarka sa nemusí písať, lebo na signalizovanie tohto vzťahu nie je 
potrebná; písanie čiarky v uvedených prípadoch sa však nevylučuje, napr. Jergušova tvár sa vyjasnila aj slabý zvláštny úsmev 
ňou preletel. / Jergušova tvár sa vyjasnila, aj slabý zvláštny úsmev ňou preletel. - Koniec fašiangov tu a zima nepopúšťa. / 
Koniec fašiangov tu, a zima nepopúšťa. 

c) Čiarkami sa pripájajú hlavné alebo rovnocenné vety aj vtedy, keď ich uvádzajú dvojité, resp. trojité atď. 
priraďovacie spojky aj -aj, i - i, ani - ani, alebo - alebo, buď - alebo, či - či a pod.: Aj dom má od železnice, aj uhlie 
mu dáva železnica. - Ani sa ty neboj, ani sa ty netras. - Buď budeš poslúchať, alebo sa rozídeme. - Tereza vtisla 
Artúra do jarma, či sa mu to páčilo, či nie. 

d) Čiarka sa píše pred spojkami a spojkovými výrazmi, ktorých súčasťou je spojka a a ktoré majú iný ako zlučovací 
význam, napr. a preto, a tak, a teda, a predsa, a jednako, a pritom, napr. Bolo sa treba starať o lúky, a preto ich 
rozdelili občanom. - Nenašiel som nikoho doma, a tak som odišiel. - Nemusel, a predsa prišiel. 

e) Čiarka sa píše pred spojkovým výrazom a to s vysvetľovacím (dôvodovým) významom, napr. Ledva sme sa 
pomestili do autobusu, a to ešte neprišli všetci. 

Poznámka. - Spojkový výraz a to treba odlišovať od spojenia spojky a s ukazovacím zámenom to vo funkcii vetného 
člena, napr. Chlapci sa za tmy pustili cez les a to sa im veru neoplatilo. 

2.4.3. ODČLEŇOVACIA FUNKCIA ČIARKY 

Čiarkou sa odčleňuje: 

1 . vytýčený vetný člen: Cesta na rebríniaku do hôr, to bola moja starodávna túžba. - V Tatrách, tam je krásne. - 
Otec, ten to vedel zaspievať najlepšie. - Uvažovať o východiskách, to je najlepšia cesta aj pre vás. - Dobré rady, tie by 
sme teraz potrebovali najväčšmi. - To asi potrebovala, vyrozprávať sa. 

2. osamostatnený vetný člen (najčastejšie sa uvádza na konci vety): Výskum nám priniesol množstvo nových 
poznatkov, zaujímavých a nepoznaných. - Konečne prišli, obaja. - V zime nepočujeme, v lete hej, cez otvorené obloky. 

3. pričlenený vetný člen alebo vetná konštrukcia: Zahrá, a zadarmo. - Mohol žiť z nich celý rok, a nie chudobne. - 
Keď ti líce len tak horí, aké je to líčko. 

2.4.4. INÉ FUNKCIE ČIARKY 

.1 , Čiarkou sa naznačuje obrátené poradie v menách a v terminologických spojeniach, a to najmä v abecedných 
registrocn, napr. 

Veselý, Jozef rovnica, číselná 

Veselý, Viliam rovnica, kvadratická 

rovnica, matricová 

2. Čiarkou sa oddeľujú desatinné hodnoty od celých čísel (za desatinnou čiarkou sa medzera nevynecháva), napr. 
10,25; 0,4; 30,50 Sk. 

3. Čiarkou sa oddeľujú jednotlivé hodnoty v radoch čísel alebo iných symbolov, napr. 3, 8, 9, 15; A, B, C, D... 



2.5. BODKOČIARKA 

Bodkočiarka (;) sa píše: 

1 . v jednoduchej vete alebo súvetí pred tou ich časťou, ktorá podáva vysvetlenie predchádzajúcej časti, napr. Plodom 
Života nemusí byť dielo; život sám môže byť dielom. 

2. v jednoduchej vete na oddelenie vysvetľovacieho prístavku, napr. Boli sme pohraničníkmi jednej civilizácie; 
Chodovia Európy. 

3. na oddelenie častí výpočtov, ak ide o skupiny, ktorých členy významovo tesnejšie súvisia, napr. Podľa Pavlova 
rozoznávame štyri základné typy vyššej nervovej činnosti: typ silný, pohyblivý, vyrovnaný; typ silný, pohyblivý, 
nevyrovnaný; typ silný, málo pohyblivý, vyrovnaný; typ slabý. Kritériom pritom je sila, pohyblivosť a vyrovnanosť 
základných nervových procesov, t. j. dráždenia a útlmu. - K stavovcom patria: kôň, vôl, pes, orol, sokol; hlavátka, kapor 
a pod. 

4. v súvetiach na oddelenie väčších častí na dosiahnutie prehľadnosti, napr. Tento systém sa označuje ako jazyk 
(langue) na rozdiel od reči (parole); tieto dve zložky vytvárajú language - ľudskú reč. - Vstala, zažala lampáš; keď sa 
ozval vonku prvý človek, vybehla aj ona. 

5. vo výpočtoch uvádzaných ako samostatné odseky, napr. 

Pokiaľ ide o spôsoby a systémy zavlažovania vinohradov, môžeme u nás perspektívne počítať s týmito smermi 
vývoja: 

1. stabilná sieť kostry a detailu so samovysúvateľnými hydrantmi, nadstavcami i s postrekovačmi; 

2. stabilná sieť detaUu na oporných konštrukciách pre vinohrad s drôtenkovým vedením (systém kovových rúr, 
polyetylénových rozvodov a fixné linky); 

3. brázdový podmok (pomocou panelových náhonov a podpovrchovým rozvodom); 

4. podpovrchové závlahy (s detailom lineárnych zavlažovačov z polyetylénu a s podpovrchovým detailom); 

5. kvapková závlaha. 

I Poznámka. - Namiesto bodkočiarky sa vo výpočtoch uvádzaných v kratších samostatných odsekoch používa aj čiarka. 



2.6. DVOJBODKA 

Dvojbodka (:) sa píše: 

1. za vetou alebo výrazom, ktoré uvádzajú priamu reč, napr. Povedali mu: „Bojujeme za slobodu, za rovnosť a 
spravodlivosť medzi ľuďmi.“ 

2. v jednoduchej vete alebo súvetí pred časťou, ktorá predchádzajúcu časť objasňuje, rozvádza, dopĺňa alebo 
vysvetľuje, napr. Ak je politika umením alternatívy, my sme mali len dve: žiť alebo umrieť. - Mal podobu (presnejšie: 
bol zobrazovaný v podobe) zvieraťa. 

3. vo vetnej perióde na oddelenie jej častí (predvetia a závetia), napr. Čo sú to sakury, dozvedela som sa až od 
Adelky: sú to japonské čerešňové stromy, pestované pre krásne kvety. - Jej hlas, hoci nebol silný, niesol sa ďaleko 
v tichom súmraku ponad tably zrejúceho žita a slová piesne hovorili práve to, čo stará mať vtedy hovorila: hovorila 
o zelenom majoráne, ktorý nadarmo vädne na hriadke pod oknami, pretože dievča nemá komu uviť z neho pierko. - 
Žena privrela oči: usilovala sa pochopiť kostrbatú záplavu viet. - Slovenský brat, objím si mať, ľúb verne objatú: zem 
slovenská je tvoja mať, miluj zem tá svätú. 

Poznámka. - Zriedkavejšie sa časti periódy oddeľujú bodkočiarkou, čiarkou a niekedy bodkou ako príznakovým 

interpunkčným znamienkom. 

4. pred výpočtom niektorých členov výrazu, najmä ak veta uvádzajúca výpočet sama osebe nemá zmysel, napr. 
Kolesá rozoznávame: diskové, hviezdicové, lúčové a drôtové. 

Šalátové uhorky zadeľujeme do troch tried: 

I. trieda: uhorky zdravé, čerstvo zobraté, neprestarnuté, nezakrpatené, bez škvŕn, zodpovedajúce odrode šalátových 
uhoriek, 

II. trieda: plody nerovnako vyspelé, vzhľadom na dĺžku neúmerne hrubé, nezožltnuté, tvrdé, neprezreté, 

III. trieda: uhorky bachraté, zakrpatené. 

5. na vyjadrenie pomeru (medzera sa vynecháva pred dvojbodkou aj za ňou), napr. Slovensko - Francúzsko 0 : 0, 
cement miešame so štrkom v pomere 1 : 4; 

6. v bibliografických údajoch za menom autora, napr. VILČEK, F.: Naše vtáky. Dravce, sovy, kury a iné. Bratislava 
1964. - SPAUSZUS, S.: Chémia denného života. Prel. J. Vido. Martin 1958. - Kolektív autorov pod vedením 
K. Rosenbauma: Encyklopédia slovenských spisovateľov. 1-2. Bratislava 1984. 



2.7. ÚVODZOVKY 

úvodzovky sa píšu: 

1 . na začiatku a na konci priamej reči alebo na začiatku a na konci jednotlivých úsekov priamej reči oddelených od 
seba uvádzacou vetou, napr. 

„A či to musí byť?“ ozval sa jeden. 

„Musí.“ 

„A kde ideš?“ volá ona už za ním. „Najedz sa skôr a potom choď, kde chceš ísť.“ 

I Poznámka. - Na začiatku a na konci priamej reči sa novšie namiesto úvodzoviek používajú pomlčky. 

2. na začiatku a na konci doslovných citátov, napr. V knihe sa píše: „Vlk žije v opustených tichých krajoch a 
divočinách, najmä v hustých tmavých lesoch, na močiaroch s trasoviskovými aj suchými miestami a na juhu v ste- 
piach.“ 

3. pri uvádzaní výrazov príznačných pre isté prostredie alebo ľudí, napr. Rodičia mu doniesli , jarmočné“. 

4. pri uvádzaní výrazov, od ktorých sa hovoriaci dištancuje, používa ich s iróniou alebo v akomkoľvek inom zmysle, 
než sa používajú zvyčajne, napr. Oprávnene sa možno pýtať, či tento jeho „nový prístup“ je skutočne nový. - Je načase 
rozlišovať literatúru a „literatúru“. 

5. v jazykovedných prácach pri uvádzaní výrazov hodnotených ako nesprávne alebo nevhodné, napr. „mesto- 
hrdina“ - hrdinské mesto; tkanivo, nie „tkáň, tkáne“; weimarský, nie „výmarský“. 

Poznámka. -1. V tlačených jazykových prejavoch sa vo funkcii úvodzoviek používa niekedy čiarka a obrátená čiarka 
umiestnená vyššie, napr. Tvorivý, nie ,tvorčí‘. Čiarka a obrátená čiarka sa namiesto úvodzoviek používa najmä na vyznačenie 
citátu vnútri iného citátu, napr. „Hm,“ odvetil Harhovský, „sotva slová pána Zápoľu ,povedz pánu Torhalovi, aby Červená na 
každý spôsob zadržať hľadeli, a keď inak nie, teda mocou ‘ - dačo iné znamenajú; a keď Zápoľa hovorí , mocou ‘, to u neho 
priateľstvo nikdy neznačí.“ 

2. Názvy kníh, časopisov, umeleckých a vedeckých diel a pod. píšeme zvyčajne bez úvodzoviek. V prípade potreby (napr. ak 
je názov pridlhý a nie je jasné, kde sa končí) možno však použiť úvodzovky. 

Ak je v úvodzovkách celá veta, píše sa bodka, výkričník alebo otáznik na konci tejto vety pred koncovými 
úvodzovkami, napr. Ľudovú: Štúr povedal: „Naspäť cesta nemožná, napred sa ísť musí.“ - „Ideme dnu či nejdeme?“ 
spýtal sa ho. - „Čo!?“ pýtala sa celá preľaknutá. 

Ak je v úvodzovkách priama reč a za ňou nasleduje uvádzacia veta, čiarka sa píše pred koncovými úvodzovkami, napr. 
„Večer neprídem,“ povedal a odišiel. 

Ak je uvádzacia veta vložená do priamej reči alebo citátu, označujeme úvodzovkami každý jednotlivý úsek priamej reči 
alebo citátu. Koncové úvodzovky sa aj tu píšu za inými rozdeľovacími znamienkami (bodkou, výkričníkom, otáznikom 

alebo čiarkou), napr. „Nej)ochybujeme,“ hovorä, „že sa nám celý plán podarí.“ „Neprísadneš si?“ on na to. „Trochu si 
o tom pohovoríme.“ - „Človeče, hore sa! Čo sa bojíš?“ udrel ho po pleci. „Železo sa kuje, kým je horúce.“ 

Ak je v úvodzovkách len slovo alebo výraz, píšeme koncové úvodzovky pred bodkou, výkričníkom, otáznikom, 
čiarkou alebo bodkočiarkou, napr. Bol to skutočne „impozantný výkon“, ako sa o tom dlho hovorilo. - Bol to skutočne, 
ako sa o tom dlho hovorilo, „impozantný výkon“. 



2.8. POMLČKA 

Pomlčka (-) sa píše: 

1. vo vete s menným prísudkom namiesto sponového slovesa (v prísloviach, heslách, nadpisoch, nápisoch a pod.), 
napr. Mladosť - radosť, staroba - choroba. - Zdravie - najcennejšie bohatstvo. - Čas - štvrtý objektívny rozmer. - 
Sebauspokojenie - brzda pokroku. 

2. pri dôraznom naznačení, že nasleduje niečo neočakávané, prekvapujúce, mimoriadne, napr. Odpad je predsa - 
surovina. - Kto nepozná Tatry - nepozná Slovensko. 

3. pred samostatnou vetou, ktorá podáva vysvetlenie k predchádzajúcemu výkladu, napr. Koloniálne rozdelenie 
krajín zabrzdilo až zahatalo prirodzený vývoj formovania národov - koloniálne štáty vznikli bez zreteľa na etnické 
zloženie obyvateľstva. 

Poznámka. - Namiesto pomlčky sa môže písať aj bodkočiarka, resp. dvojbodka, alebo sa veta môže písať ako samostatná 
s veľkým začiatočným písmenom po predchádzajúcej časti zakončenej bodkou. 

4. pri naznačení nedokončenia reči: 

a) keď sa hovoriaci úmyselne odmlčí (pretože si náhle uvedomí nevhodnosť toho, čo chcel pôvodne povedať, 
nenachádza vhodný výraz, stratil svoju myšlienku, nevie, ako pokračovať v jazykovom prejave, náhle ho preruší nečakaná 
udalosť, napr. príchod ďalšej osoby, nečakaný zvuk a pod.), napr. Povedal som, že - 

b) keď hovoriaceho náhle niekto preruší v reči, napr. 

Dóra: A aj ty si už len vina, voľačo si - 
Zuzana: Ja uznávam, že som, ale - 

Dóra: Neuznávaš... 

I Poznámka. - Namiesto pomlčky sa v tomto prípade píšu aj tri bodky. 

5. pri oddeľovaní vsuviek (slov alebo spojení slov, celých viet, zriedkavejšie aj súvetí), napr. Nemáme zatiaľ - 
prirodzene - študijné výsledky. - Žilinskí stavbári - ako je známe - budujú školské stavby aj v ďalších okresoch. - 
Jednotlivé roviny jazyka - hoci sú časťou jedného systému - nie sú jednoducho priradené systémy, nie sú vybudované 
na rovnakých princípoch. 

Poznámka. -1. Často sa vsuvky oddeľujú čiarkami alebo zátvorkami. 

2. Ak je vetná vsuvka oddelená pomlčkami vložená na konci nadradenej vety, pred podradenou vetou za pravou pomlčkou sa 
dáva čiarka, napr. - Keď išiel vozík popri nás, videl som - bol som celkom blízko, takže som rukou drabiny chytil -, že má na 
sebe košeľu, spod ktorej bolo vidno holý chrbát, celý počernetý a skrvavený. 

6. pri naznačení vzrušenej, prerývanej reči; takto sa prestávka vo vete vyznačuje dôraznejšie než čiarkou, napr. 
Vysoké Tatry - vlasť moja - zem krásna. . . 

7. pri zdvojovaní alebo zopakovaní slova alebo celých výrazov a viet, ak chceme dosiahnuť väčší dôraz, napr. Nie 
som vinný - nie som vinný. - Veď už - veď už. . . 

8. pri oddeľovaní priamej reči jednej osoby od priamej reči druhej osoby, ak sa neuvádzajú v osobitných odsekoch, 
ale v súvislom texte jedna za druhou, napr. Sľubuješ? - Sľubujem. 

I Poznámka. - Pomlčka sa nepíše, ak je priama reč každej osoby v úvodzovkách, napr. „Pôjdeš?“ „Pôjdem.“ 

9. za otázkou, na ktorú si hovoriaci sám hneď odpovedá, napr. Dalo sa niečo v tejto situácii robiť? - Ano, dalo sa. 

10. pri oddeľovaní priamej reči, ktorá sa uvádza v samostatnom odseku, napr. 

- Ty si chlap, ako má byť. Vieš nejaké remeslo? 

- Som kováč, a to dobrý. Tak ti koňa nikto nepodkuje ako ja. 

- Rozviažte mu povrazy, - rozkázal rytier svojim zbrojnošom. 

- Tak čo je nové? 

- Prichádzam so žiadosťou. 

- Nuž čujme s akou? 

1 1. pri vypočítavaní jednotlivých bodov uvádzaných v samostatných riadkoch, napr. 

Konferencia sa uzniesla: 

- konať novú voľbu o dva roky, 

- venovať viac financií na sociálne potreby členov, 

- svojpomocne vybudovať ihrisko. 

Poznámka. - V tlačených jazykových prejavoch sa pri vypočítavaní namiesto pomlčky používajú aj iné grafické 
značky, napr. •, ■, ▲, # (plný krúžok, štvorček, trojuholník, hviezdička), O, □, A (prázdny krúžok, štvorček, trojuholník). 

12. v súvislom texte za názvom príspevku (článku, správy, kapitoly a pod.) po bodke, napr. 

Dohoda o pobrežných vodách. - Ministri zahraničných vecí v pondelok podpísali dohodu o pobrežných vodách. 
Skončili tak dlhotrvajúci spor o práve na hospodárske využitie pobrežného šelfu medzi oboma krajinami, 
predovšetkým pokiaľ ide o hľadanie a ťažbu najrozličnejších nerastov a surovín. 

Pravopis a výslovnosť anglických zložených slov s druhou časťou -man. - V príspevku venujeme pozornosť pravopisu 
a výslovnosti starších a novších slov cudzieho pôvodu zakončených na -man, ktoré boli prevzaté do slovenčiny. 

13. za výrazom, ktorý sa uvádza samostatne a bližšie sa vysvetľuje, napr. 

hipodróm - miesto pretekov na koňoch alebo na vozoch so záprahom; 

14. za vetami, ktoré sa ako príklady uvádzajú súvisle za sebou, napr. 

Vo dvore privítalo ich ozrutné psisko, valach popolavej srsti. - Chlapci, synovia, kráčali s ním. - Sparta, 
v staroveku skôr tábor viacerých osád než mesto, bola poľnohospodárskym a vojenským strediskom. 

15. v odbornom texte niekedy medzi takými pojmami alebo termínmi, ktoré sú spojené protiklade vým vzťahom, napr. 
Kategória odcudziteľnosti - neodcudziteľnosti nie je prítomná iba v týchto jazykoch. 

Poznámka. - Častejšie sa namiesto pomlčky v takýchto prípadoch používa lomka: kategória 

odcudziteľnosti/neodcudziteľnosti. 

16. na naznačenie rozpätia alebo vzťahu rovnocennosti medzi dvoma, prípadne viacerými bodmi, a to: 

a) časového a miestneho rozpätia a rozpätia v počte, pričom nahrádza výraz až, napr. 1980 - 1990, január - február, 
strana 5 - 12, 

b) staníc alebo zastávok na trati, najdôležitejších miest na trase, napr. Praha - Bratislava - Budapešť - Belehrad 
(stanice železničnej trate); Rača - Račianske mýto - Námestie Ľudovíta Štúra - Račianske mýto - Rača (zastávky 
električky); Balt- Tatry - Balaton - Adria (hlavné miesta motoristickej trasy), 

c) súťažiacich športovcov alebo športových družstiev, napr. Kučera - Becker, ŠK Slovan Bratislava - Spartak Trnava, 
Slovensko - Španielsko, 

d) partnerov v rokovaniach, rozhovoroch, napr. Gorbačov - Reagan (rokovanie Gorbačova a Reagana), Irán - Irak 
(rokovanie zástupcov Iránu a Iraku), 

e) spoluautorov, spoluusporiadateľov, spojencov, napr. Kant - Lapiace, Iľf - Petrov, Pauliny - Ružička - Štóle, 
Spojené štáty - Veľká Británia, Slovensko - Poľsko, Paríž - Madrid, 

f) umiestnenia podniku na dvoch alebo viacerých miestach, vydania knihy v dvoch alebo viacerých mestách, napr. 
Československá grafická únia Praha - Prešov, Bratislava - Veľký Šariš, Mannheim - Wien - Ziirich, 

g) vzťahov medzi rozličnými inými pojmami alebo javmi, napr. ť - ď, s - z, š - ž... (dvojice foném podľa znelosti), 
vojna - mier, dobro - zlo, priateľstvo - nepriateľstvo (protikladné pojmy); 

17. v jazykovedných prácach na vyjadrenie vzťahov medzi rozličnými pomenovaniami alebo ich tvarmi, prípadne 
odvodenými slovami a pod., napr. žena - gen. pl. žien (tvar gen. pl. slova žena), ryba - rybár (slovo odvodené od po- 
menovania ryba), zemepis - geografia (slovo domáceho a slovo cudzieho pôvodu s rovnakým významom), kapesník - 
vreckovka (nesprávne slovo ajeho správny ekvivalent); 

18. v matematike ako znamienko odčítania, napr. 5-3 (päť mínus tri), a -b {a mínus b). 

Poznámka. - 1. Pomlčka sa niekedy nevhodne používa pri písaní názvov inštitúcií s prívlastkom stojacim za 
nadradeným podstatným menom, napr. stredné odborné učilište - stavebné namiesto stredné odborné učilište stavebné. 

2. Pomlčka sa odlišuje od spojovníka. Pomlčka je dlhšia ako spojovník a od slov alebo grafických znakov sa oddeľuje 
medzerou. (Pri písaní na niektorých písacích strojoch sa namiesto pomlčky píše spojovník a od slov sa takisto oddeľuje 
medzerou.) 



2.9. SPOJOVNÍK 

Spojovník (-) sa píše: 

1. na vyjadrenie zlučovacieho vzťahu: 

a) v zložených vlastných menách: 

aa) v osobných menách (cudzích rodných menách, priezviskách) napr. Jean- Paul, Hans-Dietrich (rodné mená), 
Meliš-Čuga, Steller-Steliar, Joliot-Curie, Rázusová-Martáková, Curie-Sklodowska, Lacková-Zora (zložené 
priezviská), 

bb) v zemepisných názvoch, napr. Česko-Slovensko, Rakúsko-Uhorsko (názvy dvoch krajín spojených do jedného 
celku), Saštín-Stráže (názvy pôvodne samostatných obcí spojených do jednej), 

b) v zložených všeobecných podstatných menách, napr. propán-bután, 

c) v zložených prídavných menách na vyjadrenie zreteľne vydelených zložiek (častí), napr. bielo-modro-červený 
(bielo-modro-červená zástava, t. j. zástava s bielym, modrým a červeným pruhom ako samostatnými plochami), bielo- 
Žlto-červený, žlto-zelený (žltý a zelený), literárno-hudobný (literárny a hudobný), vedecko-technický (vedecký a 
technický), vedecko-popularizačný (vedecký a popularizačný), cisársko-kráľovský (cisársky a kráľovský), cyrilo-me- 
todský (týkajúci sa Cyrila a Metoda), 

d) v zložených privlastňovacích prídavných menách utvorených od vlastných mien, napr. Geigerov-MUllerov 
(počítač), Rayleighov-Jeansov (zákon), Boylov-Mariottov (zákon); 

2. na označenie obapolnosti, vzájomnosti, napr. československý (československý slovník), slovensko-český 
(slovensko-české literárne vzťahy), slovensko-ruský (slovensko-ruský slovník), slovensko-poľský (slovensko-poľské 
styky), britsko-francúzsky (britsko-francúzske rozhovory); 

3. v spojeniach s bližším určením, napr. Poprad-Tatry (označenie železničnej stanice alebo letiska v Poprade, ktoré 
leží v blízkosti Tatier), Bratislava-mesto (vlastné mesto), Bratislava-vidiek (najbližšie okolie Bratislavy), Guinea-Bissau 
(štát Guinea s hlavným mestom Bissau); 

4. v spojeniach, v ktorých prvá časť označuje celok a druhá jej súčasť, napr. Bratislava-Devínska Nová Ves (mestská 
časť Bratislavy), Castá-Papiernička (časť obce Častá); 

5. na vyjadrenie približnosti (približnej miery), neurčitosti v kvantitatívnych spojeniach, napr. dva-tri (dva-tri 
týždne), dnes-zajtra, dlhší-kratší, väčší-menší, viac-menej; 

6. v spojeniach, ktoré vyjadrujú úplnosť, vysokú alebo neurčitú mieru niečoho, vyčerpanie všetkých možností a pod. 
a vyznačujú sa hláskovou podobnosťou alebo významovou súvzťažnosťou častí, napr. hory-doly, krížom-krážom, zoči- 
voči, telom-dušou, rad-radom, sprava-zľava, líhajúc-vstávajúc, sem-tam, rukami-nohami, sčista-jasna, zubami- 
nechtami, zôkol-vôkol, aký-taký, čosi-kamsi, deň-noc, dňom-nocou (bez prestania, stále); 

7. v spojeniach, ktorých zložky stoja v jtrotiklade (so záporom v druhej časti), napr. kamarát-nekamarát, satira- 
nesatira, cesta-necesta, Maďar- Nemaďar, Spanielsko-Nešpanielsko (či ide o Španielsko, alebo nejde o Španielsko, ale 
o inú krajinu), rád-nerád, voľky-nevoľky, chtiac-nechtiac, cestou-necestou; 

8. v spojeniach na vyjadrenie stupňovania, intenzity: 

a) s opakovaním výrazu, napr. ešte-ešte, ledva-ledva, pomaly-pomaly, teraz-teraz, vysoko-vysoko, už-už len tak-tak, 
isto-iste (so spájacím vokálom o), 

b) s pripojením toho istého výrazu so stupňovacou predponou, príponou alebo predponou i príponou, napr. dlhý- 
predlhý, ukrutný-preukrutný, šťastný-prešťastný, dlho-predlho, šťastne-prešťastne, dávno-pradávno, trocha-trošíčka, 
hrá-vyhráva; 

9. v synonymných spojeniach na spresnenie, zvýšenie zrozumiteľnosti alebo jednoznačnosti, napr. šťastný-blažený, 
nasnívať-navymýšľať, nevedomky-nenazdajky, zle-nedobre, horko-ťažko; 

10. v expresívnych výrazoch onomatopoického pôvodu, ktorých jednotlivé zložky sa samostatne zväčša nepoužívajú 
a vyznačujú sa hláskovou podobnosťou, napr. kuca-paca, tresky-plesky, štrng-brnk, dínom-dánom, cingi-lingi, lárom- 
fárom, trma-vrma; môže ísť aj o opakované výrazy, napr. bum-bum, ťuk-ťuk, buch-buch; 

11. na spojenie častí slov zapísaných číslicami a písmenami, napr. 7-tisíc (sedemtisíc), 3-izbový (trojizbový), 3 1/2- 
izbový (triapolizbový), 7,5-percentný (sedemapolpercentný), 45-ročný (štyridsaťpäťročný), 20-kilogramový 
(dvadsaťkilogramový), 2- a 5-litrový (dvoj- a päťlitrový), 4- násobný (štvornásobný), 10-násobok (desaťnásobok), 25- 
krát (dvadsaťpäťkrát); 

12. pri rozdeľovaní slov na konci riadka, napr. pra-covať, pracov-ník (prvá časť so spojovníkom na konci prvého 
riadka, druhá časť na začiatku ďalšieho riadka). Ak sa slovo písané so spojovníkom rozdeľuje na mieste spojovníka, 
spojovník sa zopakuje na začiatku ďalšieho riadka, napr. Rakúsko-Uhorsko - Rakúsko- (na konci prvého riadka) a 
-Uhorsko (na začiatku ďalšieho riadka), československý - Česko- a slovenský, Česko-Slovensko - Česko- a -Slo- 
vensko; 

13. v jazykovedných výkladoch na označenie nesamostatných súčastí, na ktoré možno slovo rozdeliť, napr. h-á-dž- 
e (rozdelenie slova na hlásky), slo-ven-ský (rozdelenie na slabiky), ryb-ár-stv-o (rozdelenie na morfémy), predpona vy- 
, odvodzovacia prípona -ka, pádová prípona -a, základ -žen- v slove oženiť; 

14. namiesto časti slova, ak za ním nasleduje slovo s rovnakou druhou časťou, napr. troj- až štvornásobok 
(trojnásobok až štvornásobok), troj- až štvormiestny (trojmiestny až štvormiestny); 

15. na pripojenie pádovej alebo slovotvornej prípony k iniciálovým skratkám, napr. SĽUK- SĽUK-u, BEZ- BEZ- 
ka; 



16. na označenie prerývanej výslovnosti vnútri slov, napr. Ne-ve-ríš? Sku-toč-ne? Dvakrát sa ponížila, po-ní-ži-la, 
slabikovala potichu; 

1 . na spájanie symbolov so slovami, napr. D-glukóza, 2-fenantyl; 

Poznámka. - Ak sa z úsporných aleho iných dôvodov v texte obyčajne namiesto prídavného mena použije skratka alebo 
značka, oddeľuje sa medzerou, napr. rtg. snímka, TV program. 

18. v cudzích vlastných menách podľa pôvodného stavu (podľa toho, ako sa vlastné meno píše v jazyku, odkiaľ sa 
preberá na použitie v našom jazyku), napr. Aix-en-Provence, Chälons-sur-Marne, Johann-Strauss-Gasse; 

19. podľa staršieho úzu v čínskych a kórejských vlastných menách, napr. H Čching- čao, Tchao JUan-ming, Jao I- 
ling, Juan-fíang, Cchun^-čching, Jang-c’-tiang, Tching-tchie-tche, Song Jo-wan. V zdomácnených podobách sa 
spojovník nepíše, napr. Cankajšek, Sunjatsen, Nanking, Peking, Cunking. Novšie sa v latinke používanej v Číne na 
prepis z čínskeho písma spojovník v menách nepíše (pozri aj časť o prepise z čínštiny, s. 84 - 87). 

I Poznámka. - Spojovník sa odlišuje od pomlčky. Spojovník je kratší ako pomlčka a neoddeľuje sa medzerami. 

Spojovník sa nepíše: 

1 . v zložených prídavných menách: 

a) keď prídavné mená vyjadrujú jednotu, celistvosť, napr. žltozelený (zelený dožitá), bledomodrý, staroružový; 
indoeurópsky; 

b) keď sú prídavné mená utvorené od združených pomenovaní (spojení podstatných mien s určujúcimi prídavnými 
menami alebo číslovkami), napr. vedecký výskum - vedeckovýskumný, literárna veda - literárnovedný, sociálna 
demokracia - sociálnodemokratický. Malá Fatra - malofatranský. Blízky východ - blízkovýchodný. Čierne more - 
čiernomorský. Červený kríž - červenokrížsky, druhý stupeň - druhostupňový; 

Poznámka. - Písaním alebo nepísaním spojovníka sa naznačuje, či ide o vyjadrenie samostatnosti významov, alebo o 
vyjadrenie jednoty, celistvosti a o tvorenie od združených pomenovaní, napr. grécko-rímsky (grécko-rímske vzťahy, t. j. vzťahy 
Grékov a Rimanov) - gréckorímsky (gréckorímsky zápas, t. j. športová disciplína), politicko-ekonomický (politický a 
ekonomický) - politickoekonomický (týkajúci sa politickej ekonómie), kultúrno-politický (kultúrny a politický) - kultúr- 
nopolitický (týkajúci sa kultúrnej politiky), anglo-americký (anglický a americký) - angloamerický (týkajúci sa Angličanov a 
Američanov ako jedného celku). 

2. v pomenovaniach, v ktorých ide o vyjadrenie bližšieho vymedzenia, napr. člen korešpondent, minister predseda. 



2.10. TRI BODKY 

Tri bodky (...) sa píšu: 

1. na označenie vzrušenej, prerušovanej alebo prerývanej reči, napr. Prekliati... Perún vás škára... Tisíc rokov 
budete otrokmi... Zanikne moja ríša. Žobrákmi budete bez vlasti... 

2. na konci samostatnej vety alebo súvetia: 

a) keď autor jazykového prejavu úmyselne nedokončí svoj prejav, lebo sa mu zdá niektorý výraz nevhodný, 
nepresný, nevie, ako v jazykovom prejave pokračovať, atď., napr. Keby niečo, pripravte nový... - Myslím, že... - 
Povedal by som, že táto.. . táto forma nie je najvhodnejšia. - Odišiel do mesta a... - To už azda. . . 

b) keď autora jazykového prejavu náhle preruší nejaká udalosť alebo osoba, napr. Povedal si mu to? Po... - Mne sa 
však zdá, že si s ním nehovoril, že to bolo celkom inak... 

I Poznámka. - V obidvoch prípadoch sa namiesto troch bodiek môžu používať aj pomlčky. 

3. v citáte na označenie vypustenia takej časti, ktorá v danej situácii alebo kontexte nie je dôležitá, napr. „Morfológia 
slovenského jazyka... je súčasťou niekoľkozväzkového diela venovaného všestrannému synchrónnemu opisu 
slovenčiny.“ 

4. na označenie vypustených slov vo všeobecne známych vyjadreniach a výrokoch, najmä v prísloviach a 
porekadlách, napr. Kde nechodí slnko... - Čo stačilo včera... - Nemému dieťaťu ani... 

5. v odborných textoch pri označovaní postupnosti veličín, napr. 

Poznámka. - 1. Ak sú tri bodky na konci neúplnej vety (citátu), od ostatnej vety sa neoddeľujú medzerou, napr. 

Namiesto toho, aby sa s nami tešili, závidia, že... 

2. Ak sú tri hodky na začiatku neúplnej vety (citátu), od ostatnej vety sa oddeľujú medzerou, napr. ... chcela dať bodku za 
svojím účinkovaním. 

3. Ak tri hodky nahrádzajú vynechanú časť uprostred vety, oddeľujú sa medzerou pred druhou časťou vety (citátu), napr. 
Morfológia... je náuka o tvaroch slov. 



2.11. APOSTROF 

Apostrof (’) sa píše: 

1. ako znamienko vynechania hlásky, napr. čosi - čos’, ktosi - ktos’. Ak po takomto vynechaní v jednoslabičnom 
slove (najmä v zámene si) ostáva iba jedna hláska, pripája sa k predchádzajúcemu slovu, napr. bol si - bols’; 

2. ako znamienko skrátenia údajov o rokoch vyjadrených číslicami v názvoch rozličných podujatí, v blahoželaniach a 
pod. Apostrofom sa nahrádzajú prvé dve číslice z označenia tisícročia a storočia, napr. BIB ’89 (Bienále ilustrácií 
Bratislava 1989); INCHEBA ’89; Pf’91; 

3. pri prepise z cudzích grafických systémov podľa písmen (pri transliterácii) namiesto písmen, za ktoré nemáme 
v našom písme ekvivalenty, napr. pri prepise z azbuky do latinky na označenie tvrdého znaku %: Cbead - s’jezd. Pri 
prepise čínskeho písma sa apostrofom označuje neurčitá samohláska: Jang-c’- fíang. 

Poznámka. - V odbornej literatúre sa apostrof niekedy používa ako diakritické znamienko na označenie palatalizovanej 

spoluhlásky, napr. s , t , alebo na označenie prízvuku (apostrof stojí pred prízvučnou slabikou), napr. 'sloboda. 



2.12. ZÁTVORKY 

Zátvorky sú: 1. okrúhle ( ), 2. hranaté [ ], 3. lomené , 4. zložené { }. 

Najčastejšie sa používajú okrúhle zátvorky. Do okrúhlych zátvoriek sa kladú: 

1. vložené slovo alebo výraz, ktorým vysvetľujeme, objasňujeme, rozvádzame alebo dopĺňame a spresňujeme hlavnú 
myšlienku jazykového prejavu, napr. Ak má národ svoj osobitný jazyk, uzná sa za národ a ako takému patrí mu právo 
udržať si isté postavenie vo svete (Ľ. Štúr). - Literárna činnosť v týchto obdobiach mala často charakter písomného 
prejavu, ktorý zohrával dôležitú úlohu pri rozvoji kultúry, no nemal vyhranenú literár neestetickú podobu, pretože sa 
dotýkal iných oblastí kultúrnej aktivity alebo tvoril priamo ich súčasť (historiografia, filozofia, jazykoveda, etnografia 
a pod.). - Medzi tieto disciplíny patrí aj zemepis (geografia). 

I Poznámka. - Namiesto zátvoriek možno použiť aj čiarky, alebo ak je vsuvka dlhá, i pomlčky. 

2. meno autora za citátom alebo aj meno autora a názov práce, prípadne aj s ďalšími presnejšími údajmi, napr. 
Einstein zovšeobecnil Newtonovu gravitačnú teóriu, pripojil k pojmu priestor i ďalší rozhodujúci pojem - čas - a 
ukázal, že vlastnosti časopriestoru závisia priamo od množstva hmoty, ktorá je v štvorrozmernom časopriestore 
(Hajduk, A. - Štohl, J.: K horizontom vesmíru. Bratislava, Obzor 1974, s. 225). 

3. časový alebo iný údaj za menom osoby alebo názvom, napr. /. Newton (1643 - 1727). - Pochádza z Nového Sadu 
(Juhoslávia). 

4. údaje, ktoré tvoria jeden celok a s ktorými sa narába ako s jedným celkom, napr. (a + b), (a + b)^; 

5. prvky, medzi ktorými sú isté vzťahy, napr. R (a, b); 

6. fakultatívne prvky, napr. bli(n)kať, pozerať (sa), drobu(li)nký; 

7. rozličné symboly a výrazy umiestnené v texte, napr. (!), (tak); 

8. číselné údaje v súvislom texte pri triedení, členení na skupiny, napr. V spisovnom jazyku majú takéto tvary najmä: 
(1) pomenovania aritmetických pojmov fungujúce ako mužské životné podstatné mená, napr. napísať činiteľa, me- 
novateľa, sčítanca, (2) niektoré iné pomenovania, napr. tancovať kozáčka, mať bojového ducha. - Lamarck zhrnul svoju 
teóriu o evolúcii organizmu do štyroch zákonov. Rozlišuje: (1) zákon rastu, (2) zákon funkčnej reakcie, (3) zákon 
používania a nepoužívania orgánov, (4) zákon dedičnosti získaných vlastností; 

9. v odborných textoch odkazy na literatúru, napr. (Novák, 1935, s. 30). 

Do hranatých zátvoriek sa kladú: 

1 . najmä v odborných prácach časti textu, ktoré v pôvodnom texte omylom chýbajú, vysvetlivky skratiek použitých 
v citovanom texte, autorove poznámky k citovanému textu atď., napr. Rozdiel medzi ním a dnes žijúcim človekom spočíva 
v stupni rozvoja [vyššej] nervovej činnosti. - Podľa Soľnohradských letopisov sa pri B. [Bratislave] odohrala roku 907 
bitka medzi Maďarmi a Bavormi. - Okolo polovice 2. tisícročia pred naším letopočtom sa k. p. [klinovým písmom] písala 
na celom Blízkom východe diplomatická korešpondencia a klinopis prenikol aj na dvor egyptských faraónov. - Príspevok 
je podpísaný skratkou J. Š. [Ján Šarišský]. - Autor píše: „Ak existujú takéto formy [vari autor pochybuje, že takéto formy 
existujú?], je ich existencia vyvolaná významovou potrebou.“ 




Pravidlá slovenského pravopisu. 3., upravené a doplnené vyd. Bratislava: Veda 2000. 

Použitie tohto textu sa riadi zákonom č. 618/2003 Z. z. v znení neskorších predpisov (autorský zákon). 



2. v odborných jazykovedných výkladoch údaje o výslovnosti, napr. dievča [ďieuča], včela [fčela], Mozart [mócart]; 

3. v hihliografiách preklady cudzojazyčných názvov, napr. Chäde Harolďs PUgrimage [Putovanie Childa Harolda]. 
Niekedy sa preklady dávajú do okrúhlych zátvoriek, napr. Dielo poľského astronóma Mikuláša Kopernika De revo- 
lutionibus orbium coelestium libri VI (O pohyboch nebeských sfér, I. - VI. zv.). 

Lomené zátvorky sa môžu používať podobne ako hranaté zátvorky. Využívajú sa aj vtedy, keď sa v texte, ktorý 
je v zátvorkách, vyskytuje časť, ktorá je takisto v zátvorkách, napr. (Patrí sem napríklad aj sloveso priblmť <sa>) 

V zložených zátvorkách sa uvádzajú množiny, napr. S = {A, B, C}, 



Sg = 



— m 
—š 
-J0Í 



(t. j. prípona v slovesnom tvare v jednotnom čísle môže byť -m, -š alebo ide o nulovú príponu). 

Ako zátvorky sa používajú aj lomky (//). Lomky sa používajú najmä pri písaní na písacích strojoch, na ktorých nie sú 
okrúhle zátvorky. Okrem toho sa používajú aj zvislé čiary. Medzi zvislé čiary sa píšu absolútne hodnoty, napr. lal. 

Ak sa v zátvorkách uvádza celá veta alebo sa v zátvorkách uvádzajú výrazy, ktoré majú samostatné postavenie, píše 
sa najprv hodka, výkričník aleho otáznik a za nimi druhá (pravá) zátvorka, napr. V piatok bude prednáška o tvorbe 
Janka Kráľa. (Prednáška bude v zasadacej miestnosti na prvom poschodí.) 

2.13. LOMKA 

Lomka (/) sa píše: 

1 . v odborných textoch medzi variantnými alebo protikladnými výrazmi, napr. príbuzné/nepríbuzné jazyky (príbuzné 
alebo nepríbuzné jazyky, príbuzné a nepríbuzné jazyky), kategória odcudziteľnosti/neodcudziteľnosti, -mi/-ami (pádová 
prípona so základnou podobou -mi a s variantom -ami), -ári-arl-iar (slovotvorná prípona so základnou podobou -ár a 
variantmi -ar a -iar), umyť/umývať (sloveso s dokonavou podobou umyí a nedokonavou podobou umývať)-. 

Poznámka. - Variantný výraz sa zvyčajne uvádza po spojke alebo sa uvádza v zátvorkách, napr. príbuzné a 
nepríbuzné jazyky, príbuzné alebo nepríbuzné jazyky, príbuzné (nepríbuzné) jazyky; pádová prípona -mi a jej variant -ami, 
pádová prípona -mi (-ami). 

2. na vyjadrenie podielového alebo pomerného vzťahu dvoch veličín, napr. V 5 (jedna tretina, dve pätiny); spotreba 
6 l/IOO km (šesť litrov na sto kilometrov); Rýchlosť hviezdy je 120 000 km/s (120 000 kilometrov za sekundu); 

3. na zaznačenie školského roka, napr. 1999/2000, 2000/01; 

4. na oddelenie veršov v súvislom texte (tu sa pred lomkou aj za ňou vynecháva medzera), napr. V diaľke sa trasie. 
Vysoká. / Číhajú na ňu. - Byť samým sebou je byť / najmä keď si v množstve / plnom teplých ľudských dychov. 

Poznámka. - Lomka sa používa aj ako diakritické znamienko, ktorým je prekrížené písmeno, napr. 0 (písmeno v 
dánskej, resp. nórskej abecede). 




Pravidlá slovenského pravopisu. 3., upravené a doplnené vyd. Bratislava: Veda 2000. 

Použitie tohto textu sa riadi zákonom č. 618/2003 Z. z. v znení neskorších predpisov (autorský zákon). 

PREHĽAD SKLOŇOVANIA A ČASOVANIA 



v tabuľkách sa uvádza stručný prehľad skloňovania podstatných mien, prídavných mien a privlastňovacích zámen a 
časovania slovies. Pri podstatných menách sa uvádzajú základné tvary. Variantné tvary, nepravidelné tvary, ako aj tvary 
tvorené vkladnými hláskami používateľ Pravidiel slovenského pravopisu nájde v časti Pravopisný a gramatický slovník 
pri konkrétnych slovách. 



Skloňovanie podstatných mien 



Mužský 


rod 

Životné podstatné mená 


Neživotné podstatné mená 


Jedn. č. N 


chlap 


hrdin-a 


dub 


stroj 


G 


chlap-a 


hrdin-u 


dub-a 


stroj -a 


D 


chlap-ovi 


hrdin-ovi 


dub-u 


stroj -u 


A 


chlap-a 


hrdin-u 


dub 


stroj 


L 


chlap-ovi 


hrdin-ovi 


dub-e 


stroj -i 


I 


chlap-om 


hrdin-om 


dub-om 


stroj -om 


Mn. č. N 


chlap-i 


hrdin-ovia 


dub-y 


stroj -e 


G 


chlap-ov 


hrdin-ov 


dub-ov 


stroj -ov 


D 


chlap-om 


hrdin-om 


dub-om 


stroj -om 


A 


chlap-ov 


hrdin-ov 


dub-y 


stroj -e 


L 


chlap-och 


hrdin-och 


dub-och 


stroj -och 


I 


chlap-mi 


hrdin-ami 


dub-mi 


stroj -mi 



Poznámka. -1. Zvieracie podstatné mená mužského rodu sa v jednotnom čísle skloňujú podľa vzoru chlap, v množnom 
čísle podľa vzorov dub alebo stroj v závislosti od zakončenia. 

2. V genitíve jednotného čísla pri niektorých neživotných podstatných menách býva namiesto základnej prípony -a variantná 
prípona -u. Tvary genitívu sa vždy uvádzajú v pravopisnom a gramatickom slovníku. 

3. Neživotné podstatné mená zakončené na spoluhlásky g, h, ch, k majú v lokáli jednotného čísla príponu -u, napr. glgu, 
behu, mechu, vlaku. 

Životné podstatné mená a zvieracie podstatné mená cudzieho pôvodu zakončené na samohlásky i (písanej aj ako y), í, 
e, é, ä 







Jedn. č. N 


kuli 


Mn. č. N 


kuli-ovia 






G 


kuli-ho 


G 


kuli-ov 






D 


kuli-mu 


D 


kuli-om 






A 


kuli-ho 


A 


kuli-ov 






L 


kuli-m 


L 


kuli-och 






I 


kuli-m 


I 


kuli-ami 


Ženský 


rod 








Jedn. č. 


N 


žen-a 


ulic-a 


dlaň 


kosť 




G 


žen-y 


ulic-e 


dlan-e 


kost-i 




D 


žen-e 


ulic-i 


dlan-i 


kost-i 




A 


žen-u 


ulic-u 


dlaň 


kosť 




L 


žen-e 


ulic-i 


dlan-i 


kost-i 




I 


žen-ou 


ulic-ou 


dlaň-ou 


kosť-ou 


Mn. č. 


N 


žen-y 


ulic-e 


dlan-e 


kost-i 




G 


žien 


ulíc 


dlan-í 


kost-í 




D 


žen-ám 


ulic-iam 


dlan-iam kost-iam 




A 


žen-y 


ulic-e 


dlan-e 


kost-i 




L 


žen-ách 


ulic-iach 


dlan-iach kost-iach 




I 


žen-ami 


ulic-ami 


dlaň-ami kosť-ami 






Jedn. č. 


Mn. č. 


Jedn. č. 


Mn. č. 




N 


gazdin-á 


gazdin-é 


ide-a 


ide-y 




G 


gazdin-ej 


gazdín 


ide-y 


ide-í 




D 


gazdin-ej 


gazdin-ám 


ide-i 


ide-ám 




A 


gazdin-ú 


gazdin-é 


ide-u 


ide-y 




L 


gazdin-ej 


gazdin-ách 


ide-i 


ide-ách 




I 


gazdin-ou 


gazdin-ami 


ide-ou 


ide-ami 




Pravidlá slovenského pravopisu. 3., upravené a doplnené vyd. Bratislava: Veda 2000. 

Použitie tohto textu sa riadi zákonom č. 618/2003 Z. z. v znení neskorších predpisov (autorský zákon). 

Poznámka. -1. Podstatné mená zakončené na -dza, -dža, -ďa, -ťa, -ja, -ča, - ľa, -ňa, -ša, -ža, -ia, -ya, ktoré sa skloňujú 
podľa vzoru ulica, majú v genitíve množného čísla spravidla pádovú príponu -í, napr. sadzí, gundží, kadí, Nastí, šijí, bagančí, 
roklí, vaní, duší, koží, edícií, harpyí. 

2. Podstatné mená zakončené na -ia, -ya majú v datíve a lokáli množného čísla dlhé prípony -ám, -ách, napr. edíciám, 
harpyám, edíciách, harpyách. 

3. Dlhé prípony -ám, -ách v datíve a lokáli množného čísla sa po predchádzajúcej dlhej slabike skracujú, napr. básňam, 
sviecam, básňach, sviecach. 

4. Podstatné mená zakončené na -ja majú v datíve a lokáli množného čísla krátke prípony -am, -ach, napr. alejam, alejach. 



Stredný rod 



Jedn. č. 


N 


mest-o 


srdc-e 


vysvedčen-ie 


dievč-a 




G 


mest-a 


srdc-a 


vysvedčen-ia 


dievč-aťa 




D 


mest-u 


srdc-u 


vysvedčen-iu 


dievč-aťu 




A 


mest-o 


srdc-e 


vysvedčen-ie 


dievč-a 




L 


mest-e 


srdc-i 


vysvedčen-í 


dievč-ati 




I 


mest-om 


srdc-om 


vysvedčen-ím 


dievč-aťom 


Mn. č. 


N 


mest-á 


srdc-ia 


vysvedčen-ia 


dievč-atá/-ence 




G 


miest 


sŕdc 


vysvedčen-í 


dievč-at/-eniec 




D 


mest-ám 


srdc-iam 


vysvedčen-iam 


dievč-atám/-encom 




A 


mest-á 


srdc-ia 


vysvedčen-ia 


dievč-atá/-ence 




L 


mest-ách 


srdc-iach 


vysvedčen-iach 


dievč-atách/-encoch 




I 


mest-ami 


srdc-ami 


vysvedčen-iami 


dievč-atamiZ-encami 



Poznámka. - 1. Podstatné mená zakončené na -o s predchádzajúcou tvrdou spoluhláskou g, h, ch, majú v lokáli 
jednotného čísla príponu -u, napr. tangu, blahu, tichu, mlieku. 

2. Podstatné mená zakončené na -o, -on, -um s predchádzajúcou samohláskou, ktoré sa skloňujú podľa vzoru mesto 
(koncové -on a -um sa pri skloňovaní odsúva), majú v lokáli jednotného čísla príponu -k a v genitíve množného čísla príponu -í, 
napr. štúdio - o štúdiu - štúdií, gymnázium - o gymnáziu - gymnázií. 

3. Dlhé prípony v nominatíve, datíve, akuzatíve a lokáli množného čísla pri vzoroch mesto a srdce sa po predchádzajúcej 
dlhej slabike skracujú, napr. stáda - stádam - stáda - stádach, miesta - miestam - miesta - miestach, líca - lícam - líca - 
lícach, okienca - okiencam - okienca - okiencach. Rovnako sa tieto prípony v uvedených pádoch skracujú aj po spoluhláske j, 
napr. oja - ojam - oja - ojach. 



Skloňovanie prídavných mien 

Vlastnostné prídavné mená 



Jednotné číslo 





Muž. rod 


Žen. rod 


Str. rod 


Muž. rod 


Žen. rod 


Str. rod 


N 


pekn-ý 


pekn-á 


pekn-é 


cudz-í 


cudz-ia 


cudz-ie 


G 


pekn-ého 


pekn-ej 


pekn-ého cudz-ieho 


cudz-ej 


cudz-ieho 


D 


pekn-ému 


pekn-ej 


pekn-ému cudz-iemu 


cudz-ej 


cudz-iemu 


A 


pekn-ého (živ.) 


pekn-ú 


pekn-é 


cudz-ieho (živ.) cudz-iu 


cudz-ie 




pekn-ý (neživ.) 






cudz-í (neživ.) 




L 


pekn-om 


pekn-ej 


pekn-om cudz-om 


cudz-ej 


cudz-om 


I 


pekn-ým 


pekn-ou 


pekn-ým cudz-ím 


cudz-ou 


cudz-ím 


Množné číslo 














Muž. rod 


Muž. rod neživ., 


Muž. rod 


Muž. rod neživ.. 




živ. 


žen. a str. rod živ. 


žen. a str. rod 




N 


pekn-í 


pekn-é 




cudz-í 


cudz-ie 




G 


pekn-ých 


pekn-ých 




cudz-ích 


cudz-ích 




D 


pekn-ým 


pekn-ým 




cudz-ím 


cudz-ím 




A 


pekn-ých 


pekn-é 




cudz-ích 


cudz-ie 




L 


pekn-ých 


pekn-ých 




cudz-ích 


cudz-ích 




I 


pekn-ými 


pekn-ými 




cudz-ími 


cudz-ími 





Poznámka. - Pri skloňovaní prídavných mien podľa vzorov pekný a cudzí sa dlhé prípony po predchádzajúcej dlhej 
slabike skracujú, napr. krásny, krásneho, krásnemu, krásnym, krásni, krásne, krásnych, krásnymi, krásna, krásnu; rýdzi, 
rýdzeho, rýdzemu, rýdzim, rýdze, rýdzich, rýdzimi, rýdza, rýdzu. 

Jednotné číslo 






Množné číslo 






Muž. rod 


Žen. rod 


Str. rod 


Muž. rod 


Muž. rod neos. 










osobné 


žen. a str. rod 


N 


páv-í 


pávia 


páv-ie 


páv-í 


páv-ie 


G 


páv-ieho 


páv-ej 


páv-ieho 


páv-ích 


páv-ích 


D 


páv-iemu 


páv-ej 


páv-iemu 


páv-ím 


páv-ím 


A 


páv-ieho (živ.) 
páv-í (neživ.) 


páv-iu 


páv-ie 


páv-ích 


páv-ie 


L 


páv-om 


páv-ej 


páv-om 


páv-ích 


páv-ích 


I 


páv-ím 


páv-ou 


páv-ím 


páv-ími 


páv-ími 



P o z n á m k a. - Pri skloňovaní prídavných mien podľa vzoru páví sa pravidlo o rytmickom krátení neuplatňuje. 



Privlastňovacie prídavné mená 



Jednotné číslo 





Muž. rod 


Žen. rod 


Str. rod 


Muž. rod 


Žen. rod 


Str. rod 


N 


otcov 


otcov-a 


otcov-o 


matkin 


matkin-a 


matkin-o 


G 


otcov-ho 


otcov-ej 


otcov-ho 


matkin-ho 


matkin-ej 


matkin-ho 


D 


otcov-mu 


otcov-ej 


otcov-mu 


matkin-mu 


matkin-ej 


matkin-mu 


A 


otcov-ho (živ.) 
otcov (neživ.) 


otcov-u 


otcov-o 


matkin-ho (živ.) 
matkin (neživ.) 


matkin-u 


matkin-o 


L 


otcov-om 


otcov-ej 


otcov-om 


matkin-om 


matkin-ej 


matkin-om 


I 


otcov-ým 


otcov-ou 


otcov-ým 


matkin-ým 


matkin-ej 


matkin-ým 



Množné číslo 



Muž. rod 


Muž. rod neos., 


Muž. rod 


Muž. rod neos.. 


osobné 


žen. a str. rod 


osobné 


žen. a str. rod 


N otcov-i 


otcov-e 


matkin-i 


matkin-e 


G otcov-ých 


otcov-ých 


matkin-ých 


matkin-ých 


D otcov-ým 


otcov-ým 


matkin-ým 


matkin-ým 


A otcov-ých 


otcov-e 


matkin-ých 


matkin-e 


L otcov-ých 


otcov-ých 


matkin-ých 


matkin-ých 


I otcov-ými 


otcov-ými 


matkin-ými 


matkin-ými 

Skloňovanie privlastňovacích zámen 





Jednotné číslo 




Množné číslo 






Muž. rod 


Žen. rod 


Str. rod 


Muž. rod 
osobné 


Muž. rod neos. 
žen. a str. rod 


N 


môj 


moj-a 


moj-e 


moj-i 


moj-e 


G 


môj -ho 


moj-ej 


môj-ho 


moj-ich 


moj-ich 


D 


môj -mu 


moj-ej 


môj -mu 


moj-im 


moj-im 


A 


môj-ho (živ.) 
môj (neživ.) 


moj-u 


moj-e 


moj-ich 


moj-e 


L 


m oj -O m 


moj-ej 


moj-om 


moj-ich 


moj-ich 


I 


moj-ím 


moj-ou 


moj-ím 


moj-imi 


moj-imi 



Poznámka. - 1. V inštrumentáli jednotného čísla mužského a stredného rodu je tvar mojím s dlhým í, kým v datíve 
množného čísla je tvar mojim s krátkym i. 

2. Skloňovanie osobných a ukazovacích zámen sa uvádza v pravopisnom a gramatickom slovníku pri jednotlivých 
základných zámenných heslách. 



V 

Časovanie slovies 

Neurčitok Piítomný čas 

Jednotné číslo Množné číslo 2. os. jedn. č. 3. os. jedn. č. 





1. os. 


2. os. 


3. os. 


1. os. 


2. os. 


3. os. 


rozk. spôs. 


min. času 


chyt-af 


chyt-ám 


-áš 


-á 


-áme 


-áte 


-ajú 


chyt-aj ! 


chyt-al 


rozum-ieť 


rozum-iem 


-ieš 


-ie 


-ieme 


-iete 


-ejú 


rozum-ej ! 


rozum-el 


nies-ť 


nes-iem 


-ieš 


-ie 


-ieme 


-iete 


-ú 


nes! 


nies-ol 


tr-ief 


tr-iem 


-ieš 


-ie 


-ieme 


-iete 


-ú 


tr-i! 


tr-el 


hyn-úť 


hyn-iem 


-ieš 


-ie 


-ieme 


-iete 


-ú 


hyň! 


hyn-ul 


br-ať 


ber-iem 


-ieš 


-ie 


-ieme 


-iete 


-ú 


ber! 


br-al 


čes-af 


češ-em 


-eš 


-e 


-eme 


-ete 


-ú 


češ! 


čes-al 


ž-ať 


žn-em 


-eš 


-e 


-eme 


-ete 


-ú 


žn-i! 


ža-1 


chudn-úf 


chudn-em 


-eš 


-e 


-eme 


-ete 


-ú 


chudn-i! 


chud-ol 


žu-f 


žu-j-em 


-eš 


-e 


-eme 


-ete 


-ú 


žu-j! 


žu-1 


prac-ovať 


prac-ujem 


-uješ 


-uje 


-ujeme 


-ujete 


-ujú 


prac-uj ! 


prac-oval 


rob-if 


rob-ím 


-is 


-í 


-íme 


-íte 


-ia 


rob! 


rob-il 


vid-ieť 


vid-ún 


-is 


-í 


-íme 


-íte 


-ia 


viď! 


vid-el 


krič-ať 


kiič-ím 


-íš 


-í 


-íme 


-íte 


-ia 


krič! 


krič-al 



Poznámka. - Pri časovaní slovies sa uplatňuje pravidlo o rytmickom krátení okrem prípadov, ktoré sa uvádzajú medzi 
výnimkami z tohto pravidla, t. j. v tvaroch neurčitku a prítomného času slovies vzoru rozumieť, napr. krásnieť - krásniem - 
krásnieš - krásnie - krásnieme - krásniete, a v prípone -ia tretej osoby množného čísla vzoru robiť, napr. chránia, cítia, 
ľúbia, kŕmia, hĺbia, žiaria, kriesia (porov. aj výnimky z pravidla o rytmickom krátení na s. 125 -126). 



PREHĽAD UPLATŇOVANIA PRAVIDLA O RYTMICKOM 
KRÁTENÍ A VÝNIMIEK Z NEHO 

1. PRAVIDLO O RYTMICKOM KRÁTENÍ 



v spisovnej slovenčine nebývajú dve dlhé slabiky bezprostredne za sebou. Ak sa tvarotvorný alebo odvodzovací základ 
končí na dlhú slabiku, ohýbacie prípony (pri skloňovaní a časovaní) alebo slovotvorné prípony s dlhou slabikou sa 
v rámci slova skracujú. Za dlhé slabiky sa pokladajú slabiky s dlhou samohláskou, s dvojhláskou a s dlhým l, ŕ. Pri 
skracovaní sa dlhé samohlásky a dvojhlásky menia na príslušné krátke samohlásky, pričom dvojhlásky sa striedajú takto: 
ia-a, ie -e,iu-u,ô-o. 

Pravidlo o rytmickom krátení sa uplatňuje v týchto prípadoch: 

1. V pádových príponách podstatných mien, a to: 

a) v datíve a lokáli množného čísla podstatných mien ženského rodu, napr. úradníčkam - úradníčkach, riekam - 
riekach, hrádzam - hrádzach, čitárňam - čitárňach, sviecam - sviecach (ale ženám - ženách, uliciam - uliciach, 
dlaniam - dlaniach, kostiam - kostiach) -, 

b) v nominatíve, datíve, akuzatíve a lokáli množného čísla podstatných mien stredného rodu, napr.: miesta - miestam 

- miesta - miestach, líca - lícam - líca - lícach (ale mestá - mestám - mestá - mestách, srdcia - srdciam - srdcia - 
srdciach). 

2. V pádových príponách akostných a vzťahových prídavných mien, radových čísloviek a príčastí, ktoré sa skloňujú 
podľa vzoru pekný a cudzí, napr. krásny - krásneho - krásnemu - krásnym - krásni/krásne - krásnych - krásnymi, 
krásna - krásnu - krásne, čierny - čierneho - čiernemu - čiernym - čierni/čierne - čiernych, čierna - čiernu - čierne, 
čierne - čierneho - čiernemu - čiernym, turčiansky - turčianska - turčianske, siedmy - siedmeho - siedmemu - 
siedmym - siedmi/siedme - siedmych, siedma - siedmu - siedme, rýdzi - rýdza - rýdze, svieži - svieža - svieže, pracujúci - 
pracujúceho - pracujúcemu - pracujúcim - pracujúcich a pod. (ale pekný - pekného - peknému - pekným - 
pekní/pekné - pekných - peknými, pekná - peknú - pekné, cudzí - cudzieho - cudziemu - cudzím - cudzí/cudzie - 
cudzích - cudzími, cudzia - cudziu - cudzie). 

3. V slovesných tvaroch, a to: 

a) v neurčitku, v prípone 3. os. množného čísla, prechodníka a prítomného činného príčastia slovies vzoru padnúť, 
napr. vládnuť - vládnu - vládnuc - vládnuci, striehnuť - striehnu - striehnuc - striehnuci (ale chladnúť - chladnú - 
chladnúc - chladnúci)', 

b) v prípone 3. os. množného čísla, prechodníka a prítomného činného príčastia slovies vzoru česať, napr. lámu - 
lámuc - lámuci, viažu - viažuc - viažuci (ale češú - češúc - češúci)', 

c) v príponách tvarov prítomného času slovies vzorov robiť a volať, napr. chválim - chváliš - chváli - chválime - 
chválite, čiernim - čierniš - čierni - čiernime - čiernite, hlásam - hlásaš - hlása - hlásame - hlásate, spievam - 
spievaš - spieva - spievame - spievate (ale robím - robíš - robí - robíme - robíte, volám - voláš - volá - voláme - 
voláte)', 

d) v tvaroch prítomného času opakovacích slovies zakončených na -avať, napr. písavať - písavam - písavaš - písava 

- písavame - písavate, čítavať - čítavam - čítava, spievavať - spievavam - spievava, kúpavať- kúpavam - kúpava (ale 
volávať- volávam - volávaš - voláva - volávame - volávate). 

4. V genitíve množného čísla podstatných mien, ktoré sa skloňujú podľa vzorov žena a mesto, po dlhej slabike sa 
vkladá krátka samohláska o, napr. čiarok, čiapok, sviečok, ukážok, úradníčok, robotníčok, sekretárok, lekárok; lýtok, 
svetielok, krosienok, okienok, kolienok (po krátkej slabike sa vkladá dvojhláska ie, napr. matiek, učiteliek, herečiek, 
sponiek, kvasiniek; očiek, klbiek). 

Poznámka. - Pred spoluhláskami m, n, l, r, v sa po dlhej slabike niekedy vkladá nielen krátka samohláska e, ale aj 
dvojhláska ie, a tak vznikajú dvojtvary, napr. výhra - výher/výhier, výzva - výzev/výziev, pásmo - pásem/pásiem, krídlo - 
krídel/krídiel, číslo - čísel/čísiel, vlákno - vláken/vlákien. 

5. V zdrobneninách utvorených príponou -ko s vkladnou samohláskou v predposlednej slabike, napr. vlákenko k slovu 
vlákno, pláte nko k plátno, krídelko ku krídlo, číselko k číslo, písemko k písmo (ale svetielko k svetlo, zrkadielko 
k zrkadlo, okienko k okno, kolienko ku koleno). 

6. Pri tvorení podstatných mien príponami -ník, -ík, -íček, -íctvo, -ák, -ár, -áreň a pri tvorení prídavných mien 
príponami -ný -ský, -cký, -iansky po predchádzajúcej dlhej slabike nastupujú krátke prípony -nik, -ik, -iček, -ictvo, -ak, 
-ar, -areň, -ny, -sky, -cky, -anský, napr. vrátnik, strážnik, lekárnik, trávnik, hriešnik, svietnik, rybárik, pohárik, fúzik, 
snehuliačik, dáždiček, kúštiček, súdnictvo, papiernictvo, piatak, siedmak, bábkar, pamiatkar, prevádzkareň, 
mliekareň, kúpny, múčny, mliečny, vábny, španielsky, švédsky, taliansky, európsky, roľnícky, ostrolúcky, 
komárňanský, drienčanský . 



2. VÝNIMKY Z PRAVIDLA O RYTMICKOM KRÁTENÍ 

Druhá dĺžka sa nekráti v týchto prípadoch: 

1. V pádových príponách podstatných mien stredného rodu zakončených na -ie, ktoré sa skloňujú podľa vzoru 
vysvedčenie, napr. lístie - lístia - lístiu - lístie - lístí - lístím, skálie - skália - skálí, prútie - prútia - prútí, tŕstie - tŕstia 
- tŕstí, siatie - siatia - siatí. 

2. V pádovej prípone -í genitívu množného čísla podstatných mien ženského rodu, napr. hrádzí, schôdzí, klieští, 
básní, piesní, kázní, siení, strání, strojární, tlačiarní. 

3. V tvaroch genitívu množného čísla s vkladnou dvojhláskou ie pri podstatných menách ženského a stredného rodu, 
ktoré sa skloňujú podľa vzorov žena, ulica a mesto, napr. výhra - výhier (popri výher), Mlynárce - Mlynáriec, 
hospodárstvo - hospodárstiev, cigánstvo - cigánstiev. 

4. V pádových príponách živočíšnych prídavných mien, napr. páví - pávieho - páviemu - pávím, pávia - páviu, 
pávie - pávích - pávími, netopierí - netopierieho, netopieria - netopieriu, netopierie; krokodílí, krokodília, krokodílie; 
diviačí, diviačia, diviačie. 

5. V tvaroch prítomného času slovies vzoru rozumieť, napr. zmúdrieť - zmúdriem - zmúdrieš - zmúdrie - 
zmúdrieme - zmúdriete, zvážnieť - zvážniem - zvážnie, vytriezvieť- vytriezviem - vytriezvie. 

6. V prípone -ia 3. os. množného čísla prítomného času, v prípone prechodníka -iac a v prípone prítomného činného 
príčastia -iaci, napr. chvália, chváliac, chváliaci; hlásia, hlásiac, hlásiaci; vážia, vážiac, vážiaci; ľúbia, ľúbiac, ľúbiaci; 
triedia, triediac, triediaci; vŕšia, vŕšiac, vŕšiaci. 

7. V prípone minulého činného príčastia -vší, -všia, -všie po predchádzajúcej dvojhláske ia, napr. vyliavší, vyliavšia, 
vyliavšie; zakliavší, zakliavšia, zakliavšie; udiavší sa, udiavšia sa, udiavšie sa. 

8. V tvaroch opakovacích slovies zakončených na -ievať (dvojhláska ie sa neskracuje), napr. blúdievať - blúdievam - 
blúdievaš - blúdieva - blúdieval, chválievať, kŕmievať, pálievať, slávievať, trápievať. 

9. V príponách -iar, -iareň (dvojhláska ia sa neskracuje), napr. míliar, múčiar, bieliareň, rýchliareň, triediareň. 

10. V zložených slovách, napr. tisícnásobný, tisíckrát, druhýkrát, tretíkrát, viacmiestny, šéftréner. 

11. V tvaroch neurčitých zámen s časticami nie-, bár-, bárs-, bohvie-, čertvie-, ktovie-, neviem-, napr. niekým, 
niečím; niečí, niečia, niečie, niečieho, niečiemu, niečím, niečia, niečích, niečími, bárčím, bárským, bohviekým, 
čertviečím, ktoviekým, neviemčia, neviemčiu, neviemčie. 

12. V slovách s predponami ná-, zá-, sú-, napr. nádielka, námietka, nátierka, zásielka, súčiastka. 

PREHĽAD TVORENIA ŽENSKÝCH PRIEZVISK 

1. DOMÁCE PRIEZVISKÁ 

1.1. Od domácich mužských priezvisk, ktoré majú formu podstatného mena a sú zakončené na spoluhlásku, ženské 
priezviská sa pravidelne tvoria príponou -ová, napr. Novák - Nováková, Rybár - Rybárová, Janák - Janáková, Svetlík 
- SvetUková, Kuchár - Kuchárová, Vlk - Vlková, Svec - Svecová. 

1 .2. Pri tvorení ženských priezvisk od mužských priezvisk zakončených na - ec, -ek, -ok vkladná samohláska e, resp. 
o niekedy vypadáva, a to podľa toho, či vypadáva alebo nevypadáva pri skloňovaní mužského priezviska. 

a) Vkladná samohláska vypadáva, ak sa živo pociťuje súvislosť priezviska so všeobecným podstatným menom alebo 
s iným vlastným menom, napr. Klinec (Klinca) - Klincová, Škorec (Škorca) - Škorcová, Nemec (Nemca) - Nemcová, 
Adamec (Adamca) - Adamcová, Komárek (Komárka) - Komárková, Vlček (Vĺčka) - Vlčková, Ďuríček (Ďuríčka) - 
Dunčková, Petrášek (Petráška) - Petrášková, Svitok (Svitka) - Svitková, Pastorok (Pastorka) - Pastorková. 

b) Vkladná samohláska nevypadáva, ak sa živo nepociťuje súvislosť priezviska so všeobecným podstatným menom 
alebo s iným vlastným menom, napr. Perec (Pereca) - Perecová, Fusek (Fuseka) - Fuseková. Vkladná samohláska 
spravidla nevypadáva ani pri domácich (pôvodom slovanských) priezviskách písaných cudzím pravopisom, napr. 
Jellinek (Jellineka) - Jellineková, Kubitschek (Kubitscheka) - Kubitscheková. 

Poznámka. - V niektorých ženských priezviskách sa vkladné samohlásky e, o na rozdiel od všeobecnej zásady 
zachovávajú, resp. vypadávajú, ak ide o zachovanie rodinnej tradície v používaní príslušnej podoby ženského priezviska, napr. 
Hudec - Hudcová i Hudecová, Svitek - Svitková i Sviteková, Dudok - Dudková i Dudoková. Vkladné samohlásky e, o sa 
vždy zachovávajú pri tvorení ženských priezvisk od mužských priezvisk zakončených na -ček a -čok s predchádzajúcou 
spoluhláskou a od priezvisk zakončených na -štek, napr. Stanček (Stančeka) - Stančeková, Turček (Turčeka) - Turčeková, 
Kopčok (Kopčoka) - Kopčoková, Urbančok (Urbančoka) - Urbančoková, Pištek (Pišteka) - Pišteková, Meštek (Mešteka) - 
Mešteková. 

1.3. Od domácich mužských priezvisk zakončených na samohlásky -a, -o sa ženské priezviská tvoria príponou -ová, 
pričom sa koncová samohláska z mužského priezviska vynecháva, napr. Ryba - Rybová, Hrdina - Hrdinová, Knieža - 
Kniežová, Kurča - Kurčová, Lacko - Lacková, Krno - Krnová, Bartko - Bartková. 

1.4. Od mužských priezvisk zakončených na -ov (-uv) sa ženské priezviská takisto tvoria príponou -ová, pričom 
prípona -ová sa pripája k celému mužskému priezvisku (zakončenie -ov, -uv v mužskom priezvisku sa nevynecháva), 
napr. Horov - Horovová, Matejov - Matejovová, Ondrejov - Ondrejovová, Pavlov - Pavlovová, Miškuv - Miškuvová. 

1.5. Od mužských priezvisk zakončených na -iech, -ech, -ých (pôvodne to boli rodinné privlastňovacie prídavné 
mená) sa ženské priezviská spravidla tvoria príponou -ová, napr. Balažoviech - Balažoviechová, Minaroviech - 
Minaroviechová, Jankech - Jankechová, Miškech - Miškechová, Jurových - Jurovýchová, Mikulášových - 
Mikuláš o výcho vá. 

Poznámka. - Pri týchto priezviskách sú ženské priezviská niekedy totožné s mužskými priezviskami (prípona -ová sa 
nepridáva), napr. Mikulášových - Anna Mikulášových, Balažoviech - Zlatica Balažoviech, Maleckých - Zuzana Maleckých. 

1 .6. Od mužských priezvisk zakončených na -eje, -oje, -e (pôvodne to boli takisto rodinné privlastňovacie prídavné 
mená) sa ženské priezviská tvoria príponou -ová alebo zostávajú bez tejto prípony, napr. Miškejeová i Miškeje, 
Petrejeová i Petreje, Kováčejeová i Kováčeje, Mišejeová i Mišeje, Šovdojeová i Šovdoje, Krnáčeová i Krnáče. 

1.7. Mužské priezviská zakončené na -ovie sa neprechyľujú, čiže ženské priezviská zostávajú bez prípony -ová, napr. 
Jakubovie - Alžbeta Jakubovie, Brezíkovie - Žojia Brezíkovie. 

1.8. Od mužských priezvisk domáceho pôvodu zakončených na -i sa ženské priezviská tvoria pravidelne príponou 
-ová, napr. Piovarči - Piovarčiová, Krajči - Krajčiová. 

1 .9. Od mužských priezvisk, ktoré majú formu prídavných mien, ženské priezviská sa tvoria tak ako prídavné mená 
ženského rodu, teda príponami -á, - a, -ia, napr. Pekný - Pekná, Kusý - Kusá, Maličký - Maličká, Jesenský - Jesenská, 
Ilavský - Ilavská, Rýchly - Rýchla, Turčiansky - Turčianska, Starší- Staršia. 

1.10. Od pôvodne domácich priezvisk, ktoré majú formu prídavného mena, ale sú zapísané cudzím pravopisom, a 
tým sa stráca súvislosť s domácim slovom, ženské priezviská sa tvoria tak ako prídavné mená ženského rodu 
alebo sa tvoria príponou -ová, napr. Suhi - Suhá i Suhiová, Suhy - Suhá i Suhyová. 



2. PRIEZVISKÁ CUDZIEHO PÔVODU 

2.1. Od mužských priezvisk cudzieho pôvodu, ktoré sú zakončené na spoluhlásku, ženské priezviská sa tvoria 
príponou -ová tak ako pri domácich priezviskách, napr. Hummel - Hummelová, Fischer - Fischerová, Berger - 
Bergerová, Pardel - Pardelová, Gottfried - Gottfriedová, Sziics - Szucsová. 

2.2. Od mužských priezvisk cudzieho pôvodu zakončených na samohlásky -a, -o sa ženské priezviská tvoria 
príponou -ová, pričom koncová samohláska z mužského priezviska vypadáva, napr. Varga - Vargová, Fuksa - 
Fuksová, Csóka - Csóková, Bulla - Bullová, Korolenko - Korolenková, Tkačenko - Tkačenková, Szabo - Szabová, 
Szanto - Szantová, Sólya - Sólyová, Kónya - Kónyová. 

2.3. Od mužských priezvisk cudzieho pôvodu zakončených na samohlásky e, é, ä, ó, ô (o), u, ú, u, y, i, na skupiny ee 
[výsl. í], ey [výsl. i], ako aj od polatinčených, pôvodne domácich priezvisk na -i, -y sa ženské priezviská tvoria príponou 
-ová, pričom sa prípona -ová pridáva k celému mužskému priezvisku, napr. Fekete - Feketeová, Rotté - Rottéová, 
Sillanpää - Sillanpääová, László - Lászlóová, Szabó - Szabóová, Gero - Geroová, Hajdu - Hajduová, Lassu - 
Lassuová, Laššu - Laššuová, Krčméry - Krčméryová, Dulay - Dulayová, Ládi - Ládiová, Ladányi - Ladányiová, 
Lévai - Lévaiová. 

Poznámka. -1. Pri tvorení ženských priezvisk od mužských priezvisk rumunského, albánskeho a tureckého pôvodu, ktoré 
sú zakončené na samohlásku -u, táto koncová samohláska sa spravidla vynecháva, napr. Olteanu - Olteanová, Dumitrescu - 
Dumitrescová. 

2. Od mužských priezvisk anglického a francúzskeho pôvodu zakončených na -e, ktoré sa nevyslovuje, toto tzv. nemé e sa pri 
tvorení ženských priezvisk vynecháva aj v písme, napr. Stone [stoun] - Stanová [stounová], Wilde [vajld] - Wildová 
[vajldová]. V menách na -ce, -ge, -ehe sa toto e zachováva, lebo naznačuje výslovnosť predchádzajúceho písmena c ako s, g ako 
dí (v angličtine), ako ž (vo francúzštine), ch ako š, napr. Lapiace [laplas] - Laplaceová [laplasová], Lagrange [lagránž] - 
Lagrangeová [lagránžová], Ma/e/>ranc/ic [medbvwS] - Malebrancheová [malbránšová]. 

2.4. Od mužských priezvisk slovanského pôvodu zakončených na -ev alebo -ov sa ženské priezviská tvoria tak, že 
prípona -ová sa pridáva k celému mužskému priezvisku ako pri domácich priezviskách tohto typu, napr. Malcev - 
Malcevová, Stojanov - Stojanovová, Stojkov - Stojkovová. 

2.5. Od mužských priezvisk slovanského pôvodu, ktoré majú formu prídavných mien, tvoria sa ženské priezviská tak 
ako domáce priezviská tohto typu, napr. Radecki - Radecká, Kowalski - Kowalská, Nikitinskij - Nikitinská. 

2.6. Od mužských priezvisk českého pôvodu zakončených na samohlásku - é, resp. -e sa ženské priezviská tvoria tak, že 
prípona -ová sa pridáva k základu, ktorý zostáva po vynechaní koncovej samohlásky -é, resp. -e, napr. Bičišté - Bičišťová, 
Purkyné - Purkyňová, Večere - Večefová, Homole - Homolová. 

Od mužských priezvisk typu Díté sa ženské priezviská niekedy tvoria aj s rozšíreným základom, ktorý je aj pri 
skloňovaní mužského priezviska, napr. Díté - Díťová i Dítétová. 

2.1 . Pri mužských priezviskách českého pôvodu zakončených na -ú zostávajú ženské priezviská bez prípony -ová, 
napr. Jirkú - Jana Jirkú, Janu - Petra Janu, Paulu - Blanka Paulu. 

Poznámka. - Niekedy sa ženské priezviská od mužských priezvisk zakončených na -u tvoria aj príponou -ová, pričom sa 
toto koncové -u vynecháva, napr. Tomšu i Tomšová. 

2.8. Od mužských priezvisk zakončených na -í, ktoré sú zväčša českého pôvodu, ženské priezviská sa tvoria spravidla 
príponou -ová, napr. Koči - Kočíová, Krajčí - Krajčíová, Krejčí - Krejčíová. 

Poznámka. - Cudzie priezviská známych umelkýň sa môžu (najmä vo vetnej súvislosti vyžadujúcej nominatív) ponechať 
v neprechýlenej podobe, napr. Gina Lollobrigida, GiuUetta Mašina, Nastasia Kinski, Grace Kelly, Claudia Cardinale. 

PRAVOPISNÝ A GRAMATICKY 
SLOVNÍK 



v pravopisnom a gramatickom slovníku sa v pravopisné kodifikovanej podobe zachytávajú najpoužívanejšie slová 
všeobecnej slovnej zásoby spisovnej slovenčiny, výber osobných mien, názvy štátov a ich hlavných miest a výber 
zemepisných názvov, najmä slovenských vžitých názvov geografických objektov ležiacich mimo územia Slovenskej 
republiky (spolu vyše 69 000 slov). Nespisovné slová sa neuvádzajú. Pri spracovaných jednotkách sú základné 
slovnodruhové a gramatické údaje, a to pri podstatných menách označenie gramatického rodu skratkami m., ž., s., pri 
slovesách označenie vidu skratkami dok., nedok., pri ostatných slovných druhoch okrem prídavných mien skratka 
príslušného slovného druhu. Ak sa tá istá lexikálna jednotka používa nielen v platnosti prídavného mena, ale aj iného 
slovného druhu, signalizuje sa to skratkou príd. a ďalšou skratkou slovného druhu, napr. chorý -ého prfd. i m., chvastúnsky 
príd. i pnsl. Podstatné mená sa identifikujú pomocou prípony, ktorú majú v genitíve jednotného čísla, a väčšina podstatných 
mien ženského a stredného rodu pomocou prípony alebo zvyčajne skrátenej podoby tvaru, ktorý majú v genitíve 
množného čísla. V problematických prípadoch sa pri podstatných menách podľa potreby uvádzajú (v skrátenej podobe) 
aj tvary iných pádov. Slovesá majú pri sebe tvary 3. osoby jednotného a množného čísla. Pri nepravidelných slovesách 
alebo v problematických prípadoch sa podľa potreby uvádzajú aj ďalšie tvary (napr. skrátená podoba tvaru 2. osoby 
rozkazovacieho spôsobu, 3. osoby jednotného čísla minulého času, prechodníka, prítomného činného príčastia, trpného 
príčastia). Variantné tvary sa uvádzajú za lomkou, napr. magazín -a/-u m.; lúštiť -i -ia -šť/-i! nedok. 

Na orientáciu používateľa slúžia aj poznámky o význame a používaní niektorých slov. Tieto informácie sa uvádzajú 
iba vo výnimočných prípadoch (najmä pri homonymných alebo formou blízkych slovách, ktoré by pri používaní 
slovníka mohli vyvolávať nejasnosť) a ide pri nich iba o základné významové rozlíšenie danej dvojice slov. Ak používateľ 
potrebuje presnejšiu informáciu o význame slova, je nevyhnutné, aby siahol za výkladovým slovníkom (takým je 
v súčasnosti Krátky slovník slovenského jazyka z r. 1987, tretie, doplnené a prepracované vydanie z r. 1997, alebo starší 
šesťzväzkový Slovník slovenského jazyka z r. 1959 - 1968). 

Zásada úspornosti pri spracúvaní slovníka a zároveň úsilie poskytnúť maximálne množstvo informácií viedli autorov 
k tomu, aby využili postup spracovania viacerých slovotvorné zviazaných slov v spoločnej heslovej jednotke. 

V spoločnej heslovej jednotke sa spracúvajú prechýlené ženské podstatné mená s príponou -ka, -ička, -kyňa, -yňa, 
-aňa a pod. a vzťahové prídavné mená s príponou -ný, -ový, -ský, -í, -ací a i. K prídavným menám sa pridávajú príslovky 
so zakončením -o, -e, -y a abstraktné podstatné mená s príponou -osť, -stvo, -tvo. Príklady: repa -y riep ž.; repný, repový; 
repka -y -piek ž.; - evolúcia -ie ž.; evolučný; evolučné prfsi.; - húževnatý; húževnato, húževnaté pnsl.; húževnatosť -i 
ž.; - humanizmus -mu m.; humanista -u m.; humanistka -y -tiek ž.; humanistický; humanisticky pnsl.; - jazdec -dca 
mn. -i m. živ.; jazdkyňa -e -kýň ž.; jazdecký; jazdectvo -a s. Jedno zdrobnené podstatné meno sa spracúva v spoločnej 
heslovej jednotke so základovým slovom, dve a viaceré zdrobnené podstatné mená sa spracúvajú v samostatnej heslovej 
jednotke. Zveličené podstatné mená sa takisto uvádzajú v spoločnej heslovej jednotke so základovým slovom. Príklady: 
dom -u m.; domový; domček -a m.; domisko -a s , jedn. i m.; - rúčka -y -čok, ručička -y -čiek ž. 

V spoločnej heslovej jednotke sa spracúvajú aj pomenovania rozličných vedných odborov, hnutí, smerov a 
záujmových oblastí, označenia odborníkov, resp. príslušníkov hnutia a pod., ako aj zodpovedajúce vzťahové prídavné 
mená a prípadne príslovky. Príklady: helmintológia -ie ž.; helmintológ -a mn. -ovia m.; helmintologička -y -čiek ž.; 
helmintologický; - kameňorytec -tca m.; kameňorytecký; kameňorytectvo -a s.; - futbal -u L -e m.; futbalový; 
futbalista -u m.; futhalistka -y -tiek ž.; - racionalizmus -mu m.; racionalista -u m.; racionalistka -y -tiek ž.; 
racionalistický; racionalisticky prfsl. 

V spoločnej heslovej jednotke s nezvratným slovesom sa uvádzajú aj zvratné podoby nezvratných slovies, resp. 
paralelné zvratné slovesá, napr. liať leje lejú lial nedok.; liať sa; - porozprávať -a -ajú dok.; porozprávať sa; 
porozprávať si. 

NÁZVY OBCÍ NA SLOVENSKU 



Táto časť Pravidiel slovenského pravopisu obsahuje názvy obcí na Slovensku podľa zoznamu obcí, ktorý vydalo 
Ministerstvo vnútra SR v roku 1996 a ktorý je rozšírený o ďalšie názvy administratívne osamostatnených obcí a 
niektorých mestských častí a častí obcí. Tento zoznam nenahrádza Štatistický lexikón obcí Slovenskej republiky ani 
oficiálne zoznamy obcí uverejňované v Zbierke zákonov Slovenskej republiky. Pri každom názve obce sa uvádza 
prípona genitívu, prípadne aj lokálu, rodové zaradenie názvu, príslušné obyvateľské meno v mužskom a ženskom rode, 
ako aj príslušné prídavné meno. Všetky tri deriváty sú utvorené na základe súčasne platných slovotvorných postupov tak, 
aby sa v nich zreteľne odrážal celý názov obce. Preto sa v tomto zozname nevyskytujú skrátené živé hovorové ani 
nárečové podoby, ktoré sa používajú v bežnom jazykovom úze, kde príslušnosť obyvateľského mena a prídavného mena 
k názvu obce je zreteľná z mimojazykových (miestnych) súvislostí, napr. Bystričan, Bystričanka, bystrický, Lieskovčan, 
Lieskovčanka, lieskovský namiesto Banskobystričan, Banskoby strie anka, banskobystrický, Považskobystričan, 
Považskobystričanka, považskobystrický, Dolnolieskovčan, Dolnotieskovčanka, dolnolieskovský, Hornolieskovčan, 
Hornolieskovčanka, hornolieskovský. Skrátené podoby sú hovorové, a teda spisovné. Pri zložených názvoch obcí 
s predložkovými spojeniami sa popri bežných podobách obyvateľských a prídavných mien uvádzajú aj rozšírené podoby, 
napr. Hliník nad Hronom - Hliníčan i Hronskohliníčan, Hliníčanka i Hronskohliníčanka, hlinicky i hronskohlinícky. 

